MARY JAMES 


Regrete 
chinuitoare 


Traducerea și adaptarea în limba română de: 
FLORINA DRAGOMIR 


ALCRIS 


Capitolul 1 


Laurel oftă când o zări pe Sally, colega mai tânără, rezemată de 
ușa biroului, întrebând evident emoţionată: 

— N-a ajuns încă? 

Fără a-şi ridica privirea de la mașina de scris, Laurel răspunse, 
cătinând din cap în semn că nu: 

— Sally, atunci când o să vină, n-o să fiu eu prima care o să afle, 
ci Francis. lar domnul Marshall n-o să fie foarte încântat dacă o să te 
găsească din nou la mine în birou. Ştii foarte bine că se grăbeşte să 
obțină acele fotocopii. 

— Sincer, n-ai nici măcar o fărâmă de romantism în tine, se 
plânse Sally ignorând avertismentul lui Laurel. Trebuie să primim 
vizita celui mai celebru scriitor contemporan de pe continent și tu 
nu faci nimic altceva decât să te plângi de fotocopiile bătrânului 
Marsh. Nu ești câtuși de puţin încântată? L-am văzut aseară într-o 
emisiune la televizor. Este superb, nu-i așa? 

— Din punctul meu de vedere, domnul Graves este un simplu 

potenţial client, replică Laurel. N-am citit nicio carte de-a sa și nici 
nu l-am văzut niciodată. 

— Înseamnă că ai ratat două lucruri esenţiale pentru omenire, 
spuse Sally, adăugând cu entuziasm: nu crezi că bărbaţii bruneți 
sunt mult mai atrăgători? 

Sally se opri brusc când Laurel își ridică în cele din urmă 
privirea. 

Deși lucrase pentru Marshall and Marshall, Chartered 
Accountants, la fel de mult cum o făcuse şi ea, în ciuda tuturor 
întrebărilor, Sally știa la fel de puţine astăzi despre această fată 
ciudată, ca şi în prima zi când Laurel preluase postul de secretară la 
firmă. 

Laurel ar fi putut fi atrăgătoare, dacă şi-ar fi acordat mai multă 
atenţie, decise Sally. Singura rază de soare ce străbătea biroul 
descoperea nuanţe de roșu în părul ei strâns coc la spate. 

Nu avea mai mult de douăzeci şi unu, douăzeci și doi de ani, dar 
judecând după modul în care era îmbrăcată- costume demodate 
din stofă, bluze serioase și pantofi care n-aveau nicio notă de 
delicateţe- oricine i-ar fi dat în jur de treizeci de ani. 

Laurel nu se farda, iar Sally o invidia uneori pentru fineţea pielii 
ei. Nu vorbea niciodată despre familia ei sau despre orice n-avea 
legătură cu munca de la birou. Oare avea un iubit? se întrebă Sally, 
dar amintindu-și conversațiile care uneori deviau către băieţi sau 
sex, se îndoia de acest lucru. Sally avea impresia că dintr-un motiv 
anume Laurel avea o problemă cu cei de sexul opus, dar nimic din 
comportamentul ei nu dădea de înţeles care ar fi fost adevăratul 
motiv. 

Cu toate astea, Sally o plăcea pe Laurel. Era secretara cu cea mai 
mare vechime din firma de contabilitate și de departe cea mai 
abordabilă. Deși încerca să atingă perfectiunea în munca sa, 
întotdeauna avea timp s-o ajute, atunci când i se strica xerox-ul, 
când venea poșta sau pur și simplu la prepararea ceaiului. Laurel 
era foarte diferită de Frances, de la recepţie, care în mod normal ar 
fi trebuit să-i dea o mână de ajutor lui Sally. Dar numai Frances 
urma să aibă cel mai mare noroc din lume, gândindu-se la ceea ce 
tocmai îi spusese Laurel. Frances va fi prima care-l va vedea pe 
Jonathan Graves, când va sosi la întâlnirea cu domnul Marshall. 

— Eşti sigură că nu ești nici măcar un pic curioasă? o întrebă Sally 
din nou pe Laurel. 

Laurel zâmbi ușor. Biata Sally, îi venea greu să creadă că Laurel 
nu-i împărtășește deloc interesul pentru noul lor client. 

Răceala îi acoperi zâmbetul. Niciun bărbat nu-i stârnise 
interesul. În preajma lor Laurel era distantă, iar în cazul în care unul 
dintre ei părea interesat de ea, adopta o atitudine de teamă și 
respingere. Era ca un reflex înrădăcinat atât de adânc, încât uneori 
nici nu mai era conștientă de gesturile proprii. 

Existase ceva în trecut, dar trăise atâta timp ascunsă într-o cușcă, 
încât devenise inconștientă de comportamentul său. Pentru Laurel, 
sexul masculin devenise o clasă necunoscută, nepământeană. La 
mănăstirea unde fusese trimisă după...după ce se trezise singură pe 
lume... Iniţial a fost trimisă la o casă de refacere, dar coşmarurile ei, 
refuzul de a se împrieteni cu tineri de vârsta ei, i-au determinat s-o 
trimită la mănăstire. 

Acolo a fost oarecum fericită, și chiar se gândi să se călugărească 

la un moment dat, dar maica stareță o convinsese să se 
răzgândească, spunându-i că nu avea destulă experiență de viață 
pentru a lua o asemenea decizie și nici vocaţie pentru așa ceva. 

Bineînţeles că Laurel știa că nu acestea sunt adevăratele motive 
pentru care a fost trimisă de acolo. Maica Stareță încerca să fie 
drăguță, prefăcându-se că Laurel nu era respinsă. Dar Laurel știa că 
nu este așa și știa și de ce... 

Degetele sale se mișcau cu repeziciune la mașina de scris, iar 
ochii săi căprui întunecaţi păreau să-și amintească oroarea și 
durerea. Întregul trup începu să-i tremure, luptându-se împotriva 
bolnăvicioasei trădări ce urla în interiorul ei, împotriva amintirilor 
pe care jurase că nu le va uita niciodată. 

— Laurel, te simţi bine? 

Vocea îngrijorată a lui Sally îi întrerupse șirul gândurilor, 
alungând ameninţarea trecutului. 

— Sunt bine, minţi ea sub privirea lui Sally. Ce spui de o ceașcă 
de ceai? 

Speriată de ce văzuse în ochii de obicei calmi și blânzi ai colegei 
sale, Sally acceptă bucuroasă propunerea. Pentru o clipă i se păru 
că privește o străină, o altă Laurel care părea chinuită de ceva prea 
puternic pentru ea ca să poată înțelege. 

Și-au băut ceaiul în liniștea obișnuită, fără prea multe 
confidente, și fără să-și dea seama trecuse de ora trei, iar Sally se 
gândi că ratase întâlnirea cu Jonathan Graves, lucru confirmat de 
soneria telefonului de pe biroul lui Laurel. 

— Domnul Marshall vrea să merg să iau notițe, îi spuse lui Sally 
în timp ce își luă agenda și câteva pixuri. Cred că o să dureze ceva, 

așa Că o să iau tava cu ceai cu mine. Nu te superi dacă o să-ţi faci 
altul, nu-i așa? 

Marshall and Marshall era genul de firmă demodată, care încă 
mai aborda stilul curtenitor și liniștit în tratarea clienţilor, 
majoritatea fiind persoane în vârstă. Pe Laurel n-o deranja asta, dar 
Sally nu făcea un secret din faptul că şi-ar fi dorit să lucreze într-o 
firmă modernă. 

Laurel se privi în oglindă înainte să plece, examinându-și cu 
atenţie cocul. Dar niciun fir nu ieșise din împletitura strânsă. Era o 
ființă aproape înfricoșător de slabă, iar pielea de natură celtică era 
o moștenire de la tatăl pe care nu-l cunoscuse. Mama sa îi spusese 
că fusese scoţian, un hoinar înnăscut şi că a murit în urma unei 
revolte din Hong Kong. Mama sa nu părea s-o fi minţit, iar Laurel 
bănuia că mariajul lor nu fusese tocmai fericit. Ceea ce își amintea 
era faptul că au fost doar ea împreună cu mama și bunicii săi, 
locuind cu toţii în vechea casă din Hamstead. Fusese fericită în acele 
zile, fericită și protejată. Avea și un câine, un spaniel alb iar școala a 
făcut-o la ea în orășel. 

Dar apoi a murit mai întâi bunica, apoi bunicul, rămânând doar 
ea și mama ei în imensa casă veche. Situaţia financiară le 
determinase să primească chiriași în gazdă... 

Tava cu cănile de ceai începu să îi tremure, dar Laurel încercă 
din răsputeri să se adune. Ce se întâmpla oare cu ea? Nu exista cale 
de întoarcere și ea știa asta. Avea o mulţime de lucruri pentru care 
trebuia să fie recunoscătoare; micul ei apartament din blocul 
liniștit, locuit în majoritate de bătrâni, mașina cu care călătorea prin 
țară când avea putin timp liber... 

Dar acum era complet singură. Mama sa avusese intotdeauna 
probleme cu inima și după.... după proces, n-a mai putut îndura 
rușinea a ceea ce se întâmplase, stingându-se din viață, Laurel 
rămânând cu vina ce avea s-o urmărească toată viața. Nu de puţine 
ori și-a dorit să fi murit ea nu mama ei, dar ar fi fost prea ușor. 
Soarta îi pregătise o altă pedeapsă... 

Bătu la ușa biroului, apoi o deschise uşor. Domnul Marshall avea 
cel mai spaţios birou, fiind asociatul principal al firmei. 

— Oh, Laurel, ne-ai adus și ceai! Excelent! 

Domnul Marshall îi zâmbi uşor, Laurel fiind cea mai bună 
secretară pe care o avusese vreodată- liniștită, responsabilă și 
neașteptat de eficientă. Cu toate că avusese câteva îndoieli când i se 
propusese ca secretară, în mai puţin de o lună își dăduse seama de 
excelenta achiziţie. 

Laurel turnă ceaiul în cești, evitând privirea bărbatului care se 
afla în biroul șefului său, al cărui profil refuză să-l vadă, dar care îi 
studia apreciativ picioarele. Îi stârni indignarea și mai mult când 
presupusul client se aplecă spre podea pentru a lua câteva hârtii din 
servietă, dar Laurel ştia că ea este obiectul atenţiei lui, simțind cum 
furia ei crește. Vocea ei deveni și mai rece când îl întrebă dacă 
preferă lapte sau lămâie în ceai. 

EI își ridică imediat capul întorcându-se spre ea, iar Laurel simţi 
cum sângele îi năvălește în obraji, cum un sunet ciudat îi ţiuie în 
urechi. Nu era posibil...dar se întâmpla... fiecare detaliu al acelei 
feţe îi era întipărit în minte. Nici într-un caz nu s-ar fi putut înșela 
sau să fi uitat. 

Ca de departe îl auzi pe domnul Marshall rostindu-i numele și 

găsi puterea să ofere ceașca și farfurioara acelui om, Jonathan 
Graves, dar pe care ea îl cunoștea ca fiind Oliver Savage. O 
recunoscuse și el... Citi asta în ochii lui, înainte de a-și putea 
ascunde șocul... Laurel se simţea oarecum bucuroasă că și el fusese 
şocat. Probabil s-ar fi așteptat ca ea să dispară pentru totdeauna din 
mintea lui după ce-i distrusese viața, lăsându-i impresia că moartea 
ar fi fost o eliberare îndurătoare în cazul ei. 

— Ia loc, Laurel, îi spuse domnul Marshall, în timp ce ea îi întinse 
ceașca. Domnul Graves sau domnul Savage, depinde de fiecare cum 
preferă să-l numească, a vrut să iei câteva notițe din conversaţia 
noastră. După cum știi, domnul Savage este scriitor, îi explică 
domnul Marshall. A fost plecat o perioadă în străinătate, lucrând 
sub numele de Jonathan Graves. Dar acum intenţionează să se 
stabilească aici și dorește sfaturi în ceea ce privește taxele și 
impozitele. 

Jonathan Graves și Oliver Savage, unul și același om. Oare ce fel 
de cărţi scria? Buzele lui Laurel se strâmbară într-un mod ciudat. Ar 
putea ghici... Probabil urmărește aceeași linie de senzaţional pe care 
o adopta ca jurnalist. În general bărbaţilor le place să scrie lucruri 
interzise, cu condiția să poată manipula mentalităţile oamenilor cu 
minciunile lor. 

Doar voinţa și puterea care o ajutaseră să supraviețuiască în 
ultimii șase ani au impulsionat-o să se așeze și să noteze câteva 
lucruri din discuţie. Cu toate că încercă să ascundă ceea ce simţea 
cu adevărat, era conștientă de fiecare nuanţă a vocii lui, de fiecare 
inflexiune. 

Senzaţia bolnăvicioasă pe care o avusese când îl văzuse pe 

neașteptate începu să dispară, lăsând în locul ei o teamă 
chinuitoare. Ce s-ar întâmpla oare dacă ar încerca să-i vorbească, 
să... Dar nu, n-ar suporta asta. Pe tot parcursul conversatiei, pixul 
lui Laurel părea mereu ocupat să noteze, gândurile compleșind-o, 
năucind-o. Îşi așezase scaunul astfel încât să nu fie nevoită să-l 
privească. Într-un moment de respiro, își ridică încet capul, 
descoperind şocată că și el îi căuta privirea, ca și cum ar fi vrut să 
pătrundă în mintea ei. Întotdeauna îi inspirase frică, dar acum frica 
ei era mai mare, simțind cum o sufocă, cum îi pătrunde în fiecare 
fibră, făcându-i faţa palidă și privirea tensionată. 

Simti o ușurare când domnul Marshall începu iar să vorbească, 
putând din nou să se ocupe de notițe, încercând să alunge din 
minte imaginea lui. O imagine sexy, aşa cum Sally o numise cel 
putin o dată, în încercarea s-o convingă să-l privească măcar o dată. 
Poate dacă ar fi fost măcar puţin curioasă, s-ar fi putut pregăti câtuși 
de puţin pentru această întâlnire, ar fi reușit poate s-o evite. 

Oliver Savage își mută genunchiul în câmpul ei vizual, iar Laurel 
simți cum stomacul i se strânge și scăpă pixul pe podea. 

Se aplecară în același timp după el, și pentru că braţul său era 
mai lung, ajunse primul, atingând mâna lui Laurel pentru o 
fracțiune de secundă. Dar ea se îndepărtă imediat, el putând citi cu 
ochii săi verzi, pătrunzători, groaza din ochii ei întunecaţi, înainte să 
i-l înapoieze. 

Nu se schimbase, gândi Laurel scârbită, dacă nu devenise 
probabil mai puternic și mai dominant. Ea îi simţise puterea încă de 
la început. O simtise și se temea de ea, chiar înainte ca nervii ei să 
fie zdruncinaţi atât de rău, înainte ca el s-o fi prins în acel coșmar al 

întrebărilor la care o supusese. Întrebări care în cele din urmă au 
distrus-o şi i-au omorât mama, în timp ce el ... 

Cu un efort imens, încercă să se detașeze de gândurile din 
trecut, revenind în prezent. Și până la urmă de ce să se fi schimbat? 
Șase ani în viaţa unui bărbat de douăzeci și șapte de ani, nu 
înseamnă la fel cu şase ani din viaţa unei tinere de douăzeci și unu, 
ani în care ea se dezvoltă și înflorește, o experiență unică. Dar 
Laurel nu simţise niciodată trecerea acestor ani. Acea perioadă 
pentru ea fusese nimicită și îngropată. La cincisprezece ani, se 
transformase dintr-un copil într-o femeie, o povară prea grea pentru 
ea. 

Laurel nota mecanic cuvintele domnului Marshall. Sally se 
plângea întotdeauna că era plictisitor şi monoton să lucrezi aici, dar 
Laurel avea o altă părere. Pentru ea reprezenta securitate și 
siguranță, aşa cum îmbrăcămintea ei demodată denota acest lucru. 
Odată, la fel ca lui Sally, îi plăcuseră hainele drăguţe și chiar 
machiajul. Dar toată feminitatea ei îngheţase și nimic nu va reuși să 
rupă această barieră. 

Se bucură nespus când domnul Marshall îi spuse că putea să 
plece. În privirea lui Oliver Savage fusese ceva ciudat atunci când îl 
recunoscuse, o privire cercetătoare, întrebătoare, ce-i dădu 
impresia că lucrurile nu vor rămâne așa. Poate că acum nu mai era 
reporter, dar era evident faptul că nu-și pierduse instinctul de a 
vâna oameni, de a-i întreba şi a-i încolți până când obținea ceea ce 
urmărea, la fel cum făcuse cu ea... Dar nu va mai avea niciodată 
posibilitatea de a o intervieva din nou. O distrusese o dată și femeia 
care se născuse din cenușa-i proprie era impenetrabilă. 


14 MARY JAMES 


— Dumnezeule, nu arăţi prea bine, te simţi rău? o întrebă Sally 
când Laurel ajunse în sfârșit în birou. 

Laurel dădu din cap în semn că nu, dar Sally continuă: 

— Bine, acum, povesteşte-mi despre el. Este la fel de sexy în 
realitate, cum pare în poze? 

— Nu l-am privit. 

Sally se strâmbă, surprinsă foarte puţin de minciună. Și chiar 
mintea, pentru că-l privise, căutând pe fața acelui bărbat o urmă de 
regret sau de compasiune, dar nu găsise nimic. Doar aroganță 
masculină. 

— Bănuiesc că vor mai rămâne ceva timp în birou, doar știi cum 
e bătrânul Marshall. Ai avut multe de făcut? 

— Doar câteva notițe. Nu cred că o să mai dureze prea mult. În 
seara asta o să plec mai devreme, o anunţă Laurel, ascunzându-și 
privirea astfel încât Sally nu ghici cât de spontană fusese această 
hotărâre. O să las notițele pe birou, pentru că mă grăbesc. 

— Bine, am înţeles mesajul, spuse Sally întorcându-se la biroul 
ei. Oricum, trebuie să verific poșta. 

Imediat ce Sally plecă, Laurel se concentră asupra mașinii de 
scris, bucurându-se în liniște de intimitatea biroului său. Lucră cam 
o oră, respirând ușurată la gândul că întâlnirea din biroul șefului ei 
nu se terminase încă. Instinctul îi spunea să se îndepărteze cât mai 
urgent de birou, înainte ca Oliver Savage s-o poată găsi acolo. 
Savage — sălbatic — îi era numele și sălbatic îi era și caracterul, gândi 
Laurel. Comportamentul său brutal o distrusese o dată, dar nu-i va 
mai permite să facă acest lucru a doua oară. 

Termină ultima frază de scris la mașină, când Sally dădu buzna 

înăuntru, cu părul ei cârlionțat și o pată de cerneală pe unul din 
obraji. 

— Slavă Domnului că n-ai plecat, exclamă ea. Laurel, iar am 
probleme cu xerox-ul. Nemernicul iarăși nu merge și John Lever 
vrea o duzină de copii a unor documente înainte să plec. Vrea să le 
trimit cu poșta din seara asta... 

— Vin imediat să arunc o privire. 

Laurel ajunse la jumătatea holului când își aminti că uitase 
geanta în birou, așa că vru să se întoarcă. 

Dar Sally, impacientată, o prinse de mână: 

— Vino mai repede, face pe nebunul cu mine, știi cum e... 

Lui Laurel i-a luat mai mult timp decât anticipase să găsească 
problema -o bucată de hârtie prinsă înăuntru. La insistenţele lui 
Sally, rămase acolo până când termină de făcut duzina de copii. 

Ajunsă lângă ușa biroului său, lui Laurel i se păru ciudat să audă 
voci înăuntru, dar când se hotărî să se retragă, domnul Marshall 
deschise ușa şi o zări. 

— Laurel, tocmai îi spuneam lui Oliver că nu-ti stă în fire să pleci 
așa de devreme. Ai terminat notițele? 

Laurel intră în birou, luă notele şi le înmână șefului, încercând 
pe cât posibil să evite figura bărbatului înalt din apropiere. 
Căutându-și geanta, ceru permisiunea să plece. 

Domnul Marshall părea de-a dreptul surprins de atitudinea 
secretarei lui perfecte. Telefonul sună și înainte ca el să poată 
răspunde, Laurel ridică receptorul. Era doamna Marshall, iar șeful ei 
își ceru scuze față Oliver Savage, urmând să continue conversaţia 
telefonică la el în birou. 

Laurel își luă imediat geanta, grăbindu-se către ușă, dar în mod 
inexplicabil Oliver Savage ajunse acolo înaintea ei, blocându-i calea. 

— Laurel...tu ești, nu-i aşa? 

Ochii lui o ţintuiau, incapabilă să infirme răspundă. 

— Vreau să vorbesc cu tine, continuă el. Te conduc acasă. 

— Nu! 

Cuvântul ţâșni de pe buzele ei, ochii mărindu-i-se pe fața palidă. 

Însă ochii lui verzi se îngustară, analizând-o din cap până în 
picioare, nelăsând nimic să-i scape. Ca și cum cineva ar fi evadat din 
coșmarurile ei, Laurel îi văzu mâna îndreptându-se către ea, 
atingându-i faţa. Ea se retrase imediat, fără să înţeleagă gestul lui. 

— Ai o pată pe faţă...cerneală... 

— Este de la copiator, eu... 

Trebuie să plec de aici, tipa sălbatic ceva în ea, dar își controlă 
impulsul de a fugi. Își învățase deja lecţia și anume că panica și 
tipetele nu duc la nimic. 

— Laurel? Modul cald și tandru cum îi rosti numele îi făcu rău. La 
fel făcuse şi înainte... înainte... 

— Trebuie să-ţi vorbesc... 

— Nu! 

Cuvântul sună asemenea unui țipăt de durere al unui animal. 

Dar apăru domnul Marshall, moment în care Laurel ieși afară, 
auzind îngrozită: 

— Ne scuzaţi domnule Marshall, dar ne grăbim, i-am promis 
secretarei dumneavoastră să-i dau o mână de ajutor. Se pare că are 
o întâlnire foarte importantă în seara asta. 

Domnul Marshall aprobă uimit, ca și cum nu și-ar fi imaginat că 

ea ar fi putut avea o altă viață în afara firmei. ÎL auzi pe Oliver Savage 
murmurând ceva despre păstrarea legăturii, apoi îi simți strânsoarea 
brațului și văzu uimirea de pe fețele fetelor de la receptie în timp ce 
ieșeau afară în după-amiaza de toamnă târzie. 

Ajunsă afară, Laurel încercă să se elibereze, furia colorându-i 
obrajii palizi. 

— Ce încerci să faci? îl întrebă ea furioasă. N-am nicio intenţie să 
te urmez sau să-ţi vorbesc. 

— Fi bine, cel putin ai evoluat de la privirea rece și amenințătoare 
pe care mi-ai aruncat-o în birou. Este o eliberare să știu că nu ești 
complet inumană, Laurel. 

— Serios? Cotul ei era prins de mâna lui liberă, iar atingerea lui 
o șocă profund. Niciun bărbat n-o mai atinse de când... de când... 

— Nu mă atinge! rosti printre dinți. 

— Nu-ţi place să fii atinsă, nu-i așa, Laurel? întrebă el accentuând 
cuvintele și citindu-i răspunsul pe faţa speriată. Doamne! De cinci 
ani de zile te caut, știai? Expresia ei înlemnită părea să îl ţină departe 
și pentru moment se simţi triumfătoare pentru că el nu-și găsea 
cuvintele. El, care fusese întotdeauna atât de inteligent și știa să 
folosească atât de bine fiecare cuvânt, cuvinte cu care a distrus-o. 

— Laurel, trebuie să vorbim... 

— Nu vreau să vorbesc cu tine! 

Cineva dădu peste ei din întâmplare și el îi dădu drumul. Doar 
atât a fost de-ajuns ca Laurel să poată fugi, amestecându-se în 
mulțime, așteptându-se în orice moment s-o ajungă din urmă. 

Zări un taxi liber și se urcă fără să ezite În sfârșit, simti distanţa 
dintre ea şi Oliver Savage. 


Capitolul 2 


Laurel nu se simtea în stare să mănânce, nu putea să bea nici 
măcar o cană cu ceai, ci doar mergea neliniștită prin apartamentul 
ei micuţ, până când va lua o hotărâre. Ca o somnambulă, merse în 
dormitor și scoase din șifonier o cutie de carton. O primise la 
moartea mamei ei. În acea perioadă era la mănăstire, şi sora Theres 
vrusese să ardă cutia, dar cu ajutorul unui asistent reușise s-o 
păstreze. Privise totul iar și iar în primele luni, citind și recitind până 
la epuizare. 

Acum, avea să le privească din nou. 

Mâinile îi tremurau, dar ridică mai întâi albumul, apoi articolele 
tăiate din ziare. Galbene și şterse acum, erau așezate în ordinea 
apariţiei lor. Inspirând adânc, Laurel citi primul articol. 

“Tânără fată își acuză tatăl vitreg de viol” era titlul cutremurător. 
Alături era o fotografie ştearsă cu ea la cincisprezece ani, cu părul 
desfăcut și nepieptănat lăsat pe spate. Rachel Hartford, asistenta 
socială care se ocupa de cazul ei, o ţinea de mână. Biata Rachel, 


REGRETE CHINUITOARE 19 


fusese atât de dezamăgită de rezultat, încât a demisionat. 

Sub prima tăietură erau altele, cu povești inventate în urma 
spicuirilor reporterilor de la vecini. Apoi urma cazul de la tribunal. 
Laurel începu să tremure mai tare amintindu-și toată povestea, cu 
articolele împrăștiate pe podea. 

Fusese cea mai neîndurătoare experiență din viața ei. Rachel a 
fost deranjată când a auzit prima dată cine urma să fie avocatul 
apărării. El avea o reputaţie formidabilă și era destul de scump. 
Niciunul dintre ei nu-și imaginase de unde găsise tatăl ei vitreg bani 
pentru a-și permite un avocat atât de costisitor. Astfel ajunse Laurel 
sfâșiată în bucăţi din iscusința avocatului în mâinile lui Oliver 
Savage, care o intervievă foarte abil. Atât de abil încât nu și-a dat 
seama că este reporter decât după ce apăruse articolul. Iar el nu 
scria pentru presa de scandal; articolele lui aveau greutate și ceea ce 
scrisese despre ea nu putea nici acum îndura. 

Pentru binele ei, serviciile sociale au trimis-o la o casă de copii 
după apariţia acelui articol; mama sa era deja grav bolnavă, astfel 
încât nu mai putea avea grijă de ea. 

Acum, privea bucăţile decupate din ziare, iar trecutul își făcea 
din nou loc în sufletul ei asemenea unei umbre întunecate. 

— Nu te închide în tine, îi spusese psihanalistul care o văzuse la 
casa de copii. Încearcă să vorbeşti despre asta, încearcă să-ţi scoţi 
toate astea din minte. 

Dar pentru că întotdeauna fusese o fire foarte sensibilă și din 
cauza repulsiei și urii adunate din cele întâmplate, s-a închis în sine, 
devenind rece și suspicioasă. 

Dacă ar fi ştiut măcar cine este Jonathan Graves, dar acum era 

prea târziu pentru a împiedica amintirile s-o chinuie, punând 
stăpânire pe mintea ei, forțând-o să-și amintească... 

Avea doar treisprezece ani când bunicii au murit, chiar în pragul 
adolescenţei. Pentru a acoperi neajunsurile familiei, mama ei s-a 
hotărât să primească chiriași în gazdă. Prima lor locatară a fost o 
profesoară. Laurel o plăcea. Preda la o școală de prestigiu și lui 
Laurel îi plăcea să asculte tot ce-i povestea de acolo. Dar în cele din 
urmă doamna Sayer își găsise un alt post, astfel încât plecase, 
înlocuită de un bărbat pe care-l găsi într-o zi în bucătărie, la o ceașcă 
de ceai cu mama sa. 

Nu-l plăcuse din prima clipă, dar fusese nevoită în cele din urmă 
să-l accepte. Era un fel de vânzător, având ore ciudate de lucru. 
Simti cum dorea să se impună și o irita felul în care o privea pe 
mama ei, sau privirea lui aţintită asupra trupului ei de copil. 
Sensibilă, întotdeauna sistemul ei de apărare intervenea la contactul 
cu acel om. Încercă de multe ori să-i vorbească mamei sale despre 
ce simţea, dar în ultimul timp se distanțaseră mult, iar mama ei 
părea să-l placă pe Bill Trenchard. Îi surprindea din ce în ce mai 
apropiaţi în zilele când venea mai devreme de la școală, citind 
vinovăţie în ochii mamei și satisfacţie în ai bărbatului. 

Abia afla despre sex de la prietenele ei mai mari, dar n-avea nicio 
prietenă adevărată căreia i-ar fi putut dezvălui ce simţea. 1 se făcea 
greață de fiecare dată când el îi săruta mama. 

Se rugase de foarte multe ori ca Bill Trenchard să plece, dar ca 
şi cum ar fi fost pedepsită pentru asta, mama sa o anunţă că se vor 
căsători. 

— Bill nu va fi niciodată tatăl meu, ţipă Laurel în momentul în 

care intră el furios pe ușă. Pentru un moment, avu impresia că o va 
lovi, atât de furios părea, sperând în continuare că mama ei se va 
răzgândi. Oare cum se putea căsători cu un asemenea om, cu un 
bărbat atât de respingător? 

Se căsătoriră luna următoare, într-o ceremonie simplă. Bill îi 
alesese rochia lui Laurel, una foarte scurtă, mult mai scurtă decât 
purta fustele de obicei. Deși avea doar paisprezece ani, avea 
picioare frumoase și feminine, arătând uimitor de provocatoare în 
acea rochie, iar ea era conștientă de acest lucru. 

După nuntă, nu plecară în luna de miere, dar aranjară ca Laurel 
să doarmă o noapte la vecini. 

Când se întoarse acasă, Bill era singur în bucătărie. Se apropie 
de ea, simţindu-i din ce în ce mai aproape respiraţia neplăcută. 

— Ei bine, acum că ești fiica mea cea mică, ce spui dacă îi dai un 
sărut tatălui tău? Nu e nevoie să fii geloasă, poţi primi și tu ce 
primeşte mama ta! 

Laurel împietri, neavând puterea de a striga după ajutor. Nu 
suporta modul în care Bill o atingea, în care o privea, dar auzind 
vocea mamei sale, el o eliberă. În acea noapte, nu putuse să 
doarmă. Simţea nevoia să vorbească cu cineva, cineva în care să 
poată avea încredere. 

Situaţii similare se mai întâmplară, doar atingeri, cel puţin nu 
mai încercă s-o sărute. Laurel se gândea că dacă îi va spune tată, 
toate aceste lucruri neplăcute vor înceta, dar n-a fost așa. Apoi el își 
pierdu slujba, la doar șase luni de căsătorie cu mama sa, iar serile în 
care venea beat acasă erau din ce în ce mai dese. Datoriile o făceau 
să pară pe mama ei mult mai în vârstă, agravându-i în același timp și 

boala. 
Laurel încercă pe cât posibil să-l evite pe Bill Trenchard, 
cumpărându-și chiar o încuietoare pentru ușa de la cameră. 

Împlini cincisprezece ani, ani la care orice fetiţă ar fi visat la o 
viaţă normală, dar acasă o așteptau doar crizele violente al lui Bill şi 
mama care de cele mai multe ori stătea în pat. Cu toate astea, nu-i 
permitea lui Laurel să spună nimic rău despre cel care le făcea viața 
un calvar. 

Profesoara de la școală îi descoperise câteva răni pe corp, dar ea 
minţi, spunând că erau de la o căzătură oarecare, deși cei de la 
școală bănuiau că ceva nu era în regulă la ea acasă. Laurel n-ar fi fost 
primul copil victimă al violenţei în familie. 

Într-una din zile, nu-l găsi pe Bill acasă. Mama îi spusese că este 
plecat, așa că profită de ocazie să facă un duș. Avea o oarecare 
reţinere, deoarece uşa de la baie nu se încuia niciodată. Când 
aproape să-și termine baia Bill intră pe ușă. Ochii lui o măsurau 
lacom din cap până în picioare. Laurel vedea clar că băuse, așa că 
încercă să caute un prosop, dar în clipa următoare el trase prosopul 
de pe ea. Și astăzi își aducea perfect aminte toate acele cuvinte: 

— Doar nu te ruşinezi de bătrânul tău tată, nu-i aşa, Laurel? Știi 
care e problema ta, fetito? Eşti la fel de frigidă ca maică-ta... 

— Tu nu eşti tatăl meu! 

Laurel rostise primele cuvinte care-i veniseră în minte, 
făcându-i-se scârbă de modul cum îi privea trupul gol. Era mai 
cumplit decât în cele mai urâte coşmaruri pe care le avusese... 

— Crezi că eşti prea bună pentru mine, nu-i așa? continuă el. La 
fel ca maică-ta! În curând ne vom convinge și de asta. Nu vei mai fi 

la fel de mândră după ce voi oferi plăcere corpului ăsta al tău... 

— Nu te apropia de mine! 

Dar el o luase deja în braţe și o scoase de sub duș cu toată 
încercarea ei sălbatică de a se elibera. 

— Sunt tatăl tău, fetiţo, spuse el furios. Și o să faci așa cum spun 
eu. În zilele noastre, taţii își bat copiii care nu-i ascultă. Doar nu vrei 
asta, Laurel? 

O ţinea strâns cu o mână, iar cu cealaltă își scoase cureaua. 
Laurel era sigură că o va bate, la fel de sigură cum era și de faptul 
că-i dorea corpul. Gândurile ei se învârteau într-un cerc groaznic, în 
timp ce trupul se lupta cu acel bărbat josnic. Tipă cu disperare când 
mâinile îi atinseră sânii, în timp ce el murmura cuvinte murdare, 
atingându-și gura aspră de trupul ei. Laurel continuă să tipe, chiar 
și atunci când în furia lui o trânti ca pe o păpușă de cârpe pe 
podeaua udă. Avea de gând s-o violeze, iar ea nu putea să facă nimic 
să împiedice acest lucru. Lacrimile i se rostogoleau pe obraji, dar 
continuă să tipe, deși greutatea corpului lui simţea că o sufocă. 

Însă imediat zări în ușă privirea îngrozită a mamei sale. Bill se 
ridică în picioare, dar pe ea o ţintuia pe podea frica și rușinea. Dar 
ceea ce o durea cel mai mult era privirea mamei sale, privire care-i 
spunea că orice s-ar fi întâmplat acolo era doar vina ei. 

— Ea m-a provocat, Elaine, îl auzi pe Bill murmurând defensiv. 
N-am vrut să afli...dar întotdeauna mă hărțuia, era geloasă, îmi 
apărea în cale provocatoare. Ştii cum sunt adolescentele... 
înnebunite după sex... Nu m-am putut abtine, când m-a implorat... 

Laurel vroia să tipe și acum, să-i spună adevărul mamei sale, dar 
nu se mai simtea în stare să-și implore mama s-o creadă. 

Nu dormi nici în acea noapte, tresărind la fiecare mișcare de pe 
hol, cu toate că ușa îi era încuiată. Plecă devreme la școală a doua 
zi, evitând să întâlnească pe cineva. Ultimele ore avea educaţia 
fizică, iar în vizită venise un inspector scolar. Vroia s-o vadă cum 
execută câteva exerciții la aparate, dar Laurel nu vedea în el decât 
un bărbat, care o privea și-i anihila ce mai rămase din încrederea în 
sine. Încercă să execute săritura la aparat, dar se împiedică și dacă 
inspectorul n-o prindea, putea să se rănească destul de grav. Dar 
felul în care o atinse semăna foarte mult cu modul cum o făcuse 
Bill, şi, inconștient, începu să tipe: 

— Nu mă atinge! Nu mă atinge! 

Își reveni abia în biroul directoarei. Era împreună cu profesoara 
de sport, doamna Kellaway și o domnişoară de la departamentul de 
servicii sociale, Rachel. 

— Laurel, începu directoarea calm, nu fi speriată. Suntem aici ca 
să te ajutăm, știi asta, draga mea. Doamna Kellaway mi-a spus că 
acum ceva timp în urmă aveai câteva răni pe corp. Și astăzi, când ai 
leșinat, am observat că aveai alte vânătăi la fel de serioase. 

— Ceea ce încearcă domnișoara Laker să-ți spună, o întrerupse 
asistenta socială, este faptul că noi credem că ești abuzată sexual. 
Știu că nu-ţi este ușor să vorbeşti despre asta, dar nu ești prima fată 
căreia i se întâmplă, și nici ultima. N-ai de ce să îţi fie frică, pentru 
că noi te vom ajuta. Ştii că este ilegal să ai relaţii sexuale sub 
șaisprezece ani? Și este o prostie să te complici cu un nimeni. Ai un 
iubit, Laurel? 

Încercă să dea din cap, dar întreg corpul îi ardea de rușine și de 
vinovăţie. Cum ar fi putut ei s-o înţeleagă? Cum ar fi putut ei să știe 


REGRETE CHINUITOARE 25 


ce simte și cât de mult își urăște corpul. 

Urmă apoi examinarea de către infirmiera-șefă. I se făcu și mai 
rău, tremurând în continuare când fusese condusă înapoi în biroul 
directoarei după ce se termină examinarea. 

— Infirmiera ne-a spus că ești virgină, continuă Rachel. Dar tind 
să cred că ceea ce ţi se întâmplă este fără voia ta. Draga mea, noi 
încercăm să te ajutăm. Încearcă să ne povestești câte puţin... 

Laurel era convinsă însă că nimeni n-o va crede, aşa cum o 
avertizase Bill. 

Ca și cum ar fi știut ce gândește, Rachel îi spuse blând: 

— Ştim că ai un tată vitreg, Laurel! El a fost? 

Îşi amintea cum începuse să plângă, dar Rachel o îmbrățișă, 
reușind să scoată de la ea întreaga poveste. 

— Acum, ascultă-mă, îi spuse Rachel după ce termină de povestit. 
Nu trebuie să te învinovățești pentru ce s-a întâmplat. Bărbaţii ca el 
ar trebui împușcați... Pentru o perioadă, ar fi mai bine să pleci de 
acasă. Nu ca pedeapsă, ci ca să te protejăm. 

— Dar mama... 

— Nu-ţi face griji, o să-i explicăm noi totul. 

Laurel nu mai spuse nimic, mulțumită că povestea asta avea să 
se termine în curând. Dar din nefericire, fusese doar începutul. 


Capitolul 3 


Departamentul de Servicii Sociale a repartizat-o la o familie 
adoptivă, iar faptul că vacanţa de vară tocmai începea o scutea de 
întrebările curioase ale colegilor. 

Singura persoană care n-o vizitase era mama sa. lar la 
insistenţele lui Laurel, Rachel îi spuse că nu se simte bine. 

— Încearcă să înţelegi că mama ta se simte vinovată pentru că i-a 
permis lui Bill să se comporte așa. Deși nu recunoaște asta, știe în 
adâncul inimii că nu eşti vinovată. Tu știi că întotdeauna a fost o 
persoană slabă și a avut mereu nevoie de cineva pe care să se 
sprijine. 

Dar atunci și ea avusese nevoie de sprijin, gândi Laurel și singura 
fiinţă umană în care se putea încrede era ea însăși. 

Tot Rachel o anunţă că intentase proces de hărțuire sexuală 
împotriva lui Bill Trenchard. Lui Laurel îi fusese frică să povestească 
și altcuiva ce se întâmplase, dar o plăcea pe Rachel și credea în ea, 
sperând că adevărul va ieși în sfârșit la iveală. 

În aceleași zile povestea ei ajunse și în ziare. Nu știa cum, dar 
ajunsese. Cu toate că părinţii săi adoptivi au încercat să le ascundă 
de privirea ei, avocatul care venise s-o reprezinte considera că era 
mai bine să citească articolele. Tatăl său vitreg își angajase unul 
dintre cei mai buni avocaţi susţinând că ea fusese cea care-l 
provocase. 

Rachel se îngrijora din ce în ce mai mult din cauza procesului. 
Ştia că Laurel este o fată atrăgătoare și că Rowland Blandsh, avocatul 
lui Bill, va face tot posibilul să demonstreze că Laurel era vinovată. 
Avea încredere în Laurel, cu toate că aceasta se închidea din ce în ce 
mai mult în ea. 

Sosi în sfârșit ziua procesului. Laurel își amintea foarte bine 
curtea tribunalului, mulțimea de reporteri, sala de judecată și 
privirile reci ale judecătorilor. A povestit totul juraţilor, izbucnind în 
plâns de mai multe ori, doar Rachel fiind cea care o susținuse moral 
din spate. A doua zi a procesului, avocatul tatălui său, la cererea 
judecătorului, îi spuse să-şi schimbe hainele largi cu cele ale unei 
adolescente obișnuite. Astfel, fusese îmbrăcată într-o fustă destul de 
scurtă și cu un tricou ce-i scotea în evidență sânii. Aruncându-și 
privirea în oglindă nici ea nu se putu recunoaște. 

— Priviţi-o, domnule judecător, începu avocatul lui Bill. Cu puţin 
machiaj și aer adolescentin, orice bărbat poate fi învinovăţit că și-ar 
pierde controlul, ceea ce s-a întâmplat și clientului meu. Cu atât mai 
mult că nu este tatăl său adevărat are și el dorințe! Dorinţe pe care 
orice bărbat normal le poate simţi! 

Continuă astfel, întrebare după întrebare, încât și Laurel ajunse 
să creadă că de fapt ea era singura vinovată. Verdictul curții fusese 

că Bill era vinovat, dar prin provocare, iar pentru binele ei, Laurel 
urma a fi trimisă într-o localitate îndepărtată de orașul natal. Bill 
primi șase luni de închisoare... doar atât... 

Despre mama sa nu mai auzise nimic, astfel că într-o zi, după 
ore, se hotărî să meargă acasă. O găsi singură, întinsă în pat, părând 
mult mai bătrână și mai obosită. Când o zări pe Laurel, faţa îi păli și 
își întoarse privirea 

— Cum ai putut să te întorci după ce ai făcut? M-ai făcut de 
rușine, spunând toate acele minciuni! 

— Dar mamă, încercă Laurel să vorbească simţindu-și gura uscată. 
Tu știi doar... 

— Tatăl tău vitreg are dreptate. Eşti o desfrânată, Laurel. Ai 
sângele tatălui tău...Nicio fată decentă n-ar fi visat să facă așa ceva. 
De acum înainte, nu mai ești fiica mea! 

Laurel văzu pe pat toate decupajele din ziare și simți cum lumea 
toată se prăbușește. Nu mai avea nimic de făcut decât să fugă .... 
Alergă până în stradă, oprindu-se printre mașini. Atunci, simţi cum 
niște brațe puternice o trăgeau înapoi de la moarte. Furioasă, 
încercă să se elibereze, lovind cu pumnii, iar în cele din urmă, pe 
trotuar, el îi dădu drumul. 

— Puteai să mori! 

Asta și vroiam! Cuvintele îi tremurau pe vârful limbii, dar 
rămăseseră acolo. 

— Ce s-a întâmplat? continuă el. 

Bărbatul privi de la ea spre casă, încruntându-se. Era înalt. Mult 
mai înalt ca Bill, brunet, cu părul ciufulit din cauza vântului. Brusc, 
Laurel își aminti corpul lui Bill, mâinile lui. Laurel se clătină dar el 

o prinse. 

— Te rog...mumură ea îndepărtându-se. Ochii lui verzi, 
întunecaţi, păreau s-o studieze atent. 

— Locuiești în zonă? întrebă el în timp ce o eliberă, iar ea se 
rezemă de mașina sport puternică, care abia acum își dădea seama 
că-i aparţinea. 

— Nu! răspunse repede, fără să se gândească. Doar am vizitat pe 
cineva. Acum plec... acasă. 

— Pot să te conduc? 

Ciudat era faptul că acest bărbat nu reprezenta o ameninţare. 
Dădu din cap în semn că nu, căutând în buzunar biletul de autobuz, 
dar își aminti că-l lăsase în haina din casă. Dar nu s-ar mai fi întors 
pentru nimic în lume, după ce... 

— Eşti sigură că nu vrei să te conduc acasă? Aș putea să ridic 
capota de la mașină și să simţi briza în păr. 

— Eu... 

Ar fi trebuit să-i spună oare că-și pierduse biletul? Dar dacă ar 
întreba-o de ce n-a împrumutat unul de la cei pe care-i vizitase? Până 
acasă erau câţiva kilometri buni și plecase fără să spună. 

-Bine, continuă ea, dacă nu te deranjez... 

— Din contră, răspunse el. 

Așa cum îi spusese el, briza era plăcută. Conducea bine, dar nu 
se aștepta să oprească într-o porțiune pustie a drumului. Se panică 
imediat ce el se întoarse către ea. Părea să se fi schimbat într-un fel. 
Deși la început îl considerase drăguţ, acum faţa i se împietrise 

— Tu ești Laurel James, nu-i așa? o întrebă el. 

— Da, răspunse Laurel fără măcar să se gândească să mintă. Tu 

cine eşti? 

— Oliver Savage, răspunse el, dar numele nu-i spunea nimic. 

— De unde ţi-ai dat seama cine sunt? 

— Te-am recunoscut din poze. Ai fost să-ţi vezi mama, nu-i așa? 

— Da, mărturisi Laurel în timp ce simţi cum ochii i se umplu cu 
lacrimi, rostogolindu-se neajutorate pe obraji. Mă urăște, continuă 
ea, cu durere și disperare. Mi-a spus că e vina mea că... 

— Şi n-a fost? 

Oliver Savage întinse braţul către scaunul ei, dar ea nu simţi 
nimic amenințător în gestul lui. 

— Nu știu, spuse ea exprimându-și durerea în cuvinte. Ea spune 
că eu l-am încurajat, dar n-am făcut asta. Niciodată! 

— Nici măcar puţin? Eşti o fată foarte atrăgătoare...și foarte sexy, 
spuse el zâmbind. Sau mai bine zis ai fi fără hainele largi. Trebuie 
să-ți fi dat seama că el te dorea, nu? 

Laurel încuviință din cap. Simţea o anumită eliberare când 
vorbea cu acest străin și pentru prima dată putea să vorbească cu 
ușurință, povestindu-i totul. O întrerupse o dată sau de două ori, 
punându-i întrebări, dar omul acesta îi inspira încrederea. Când 
termină de povestit, Laurel plângea, dar el o luă ușor în brațe. 
Pentru prima dată, contactul cu o ființă umană i se părea 
confortabil. Furtuna emoţională o obosise, o copleșise. 

— E mai bine acum? întrebă el. Eşti o persoană destul de 
puternică, știai asta? Apoi se întoarse către volan. Ar fi bine să te duc 
înapoi înainte să fiu acuzat de viol. 

Cuvintele lui o șocară, amintindu-și cât de puţin îl cunoștea pe 
acest om în care avusese încredere. Dar înainte ca el să o poată opri, 

Laurel sări din mașină, alergând spre casă. Ceea ce o tulburase 
fusese zâmbetul lui ciudat. 

Acasă o aștepta Rachel, care îi spuse că va fi transferată la o altă 
casă ...de copii, unde credea că se va acomoda mai bine. 

Laurel își amintea că fusese un weekend plin, weekend în care 
își dăduse seama cine era cu adevărat Oliver Savage. Reporterul 
Oliver Savage publică articolul în care relata că-i luase personal un 
interviu, articol care îi distrusese reputaţia, care-i distruse viaţa: 

“Oare orice tânără inocentă acceptă o plimbare cu un 
necunoscut în timpul căreia îl invită practic să se culce cu ea?” Și 
articolul continua, dar Laurel nu putea să creadă ce citise. Îi explică 
lui Rachel adevărata întâmplare, cum Oliver Savage profitase de 
încrederea ei și transformase totul într-o minciună. 

Implicarea într-un viol era ca și cum cineva ar arunca tot noroiul 
din lume în viaţa ta, se gândi Laurel în timp ce strângea de pe jos 
articolele decupate. Imediat după proces mama sa murise, iar Bill 
Trenchard fusese ucis într-un accident de mașină, la câteva luni 
după ce fusese eliberat. 

În timp, a învăţat să-și îngroape trecutul astfel încât nimeni să 
nu-l descopere, până astăzi, când Oliver Savage apăruse din nou în 
viaţa ei, răscolindu-i trecutul, amintirile, dorindu-și să stea de vorbă 
cu ea. De ce? Ca să poată scrie o continuare a articolului? Victimă a 
atacurilor sexuale, viața ei după șase ani? Ce vroia să mai afle, câți 
bărbaţi au mai fost în viaţa ei? Ei bine, de data asta va fi foarte 
dezamăgit. De atunci n-a mai atins-o nimeni, n-a putut să lase pe 
nimeni să se apropie de trupul ei pătat de atingerile tatălui ei vitreg. 
Iar articolul lui Oliver Savage fusese cireașa de pe tort. Luni întregi 

refuzase să vorbească cu cineva, iar acum, privind în urmă, își dădu 
seama cât de aproape fusese de nebunie. Dar totul era trecut, iar 
atâta timp cât nu va avea încredere în nimeni, va fi în siguranță. 

Amintindu-și că mâine va fi sâmbătă, dormi surprinzător de bine 
în acea noapte, gândindu-se că va avea la dispoziţie un weekend 
întreg, să-și revină. Dimineaţă își urmă ritualul obișnuit, după care 
făcu o listă și merse la cumpărături. Cititoare înrăită, trecu pe la 
librăria din colț, iar vânzătoarea o recunoscu imediat 

— De ce nu încercaţi și asta? sugeră ea întinzându-i lui Laurel o 
carte. Când zări numele de Jonathan Graves pe copertă, mâinile 
începură să-i tremure. 

— Nu, nu cred că... începu ea, dar se răzgândi. Poate ar trebui 
măcar să încerce s-o citească. Poate așa va afla mai multe despre 
bărbaţi, despre mentalitatea lor. 

Ajunsă acasă, luă masa apoi se grăbi să deschidă cartea, cu toate 
că în sinea ei nu vroia să recunoască acest lucru. Ceea ce trebuia 
însă să recunoască, era faptul că era un scriitor excelent și n-o 
surprinse să afle că povestea fusese inspirată din realitate. Acum 
înțelegea că el vroia s-o folosească drept material pentru o carte, că 
vroia s-o distrugă din nou. Ei bine, de data asta nu va mai reuși, 
pentru că n-o să-l mai lase. 

Abia trecuse de zece când sună soneria de la ușă, lucru care se 
întâmpla foarte rar. Ușa era bine încuiată întotdeauna și fără s-o 
deschidă, întrebă suspicioasă cine este. 

— Eu, Oliver Savage, veni răspunsul. Te rog, deschide ușa, 
Laurel! Vreau să vorbesc cu tine. 

— Pleacă, şopti ea repede. Pleacă! 

— Lasă-mă să intru, o rugă el. Am de gând să dărâm nenorocita 
asta de ușă dacă n-o vei deschide, Laurel! 

Laurel știa că putea s-o facă. Dar cel mai mult ura modul cum îi 
pronunțase numele, ca și cum ar fi avut dreptul ăsta. Cunoscând 
curiozitatea și indiscreţia vecinilor, deschise în cele din urmă ușa, 
înainte ca prezenţa lui să le atragă atenţia. 

Apartamentul ei era micut, dar prezenţa lui acolo îl făcea să pară 
și mai mic. Era îmbrăcat în pantaloni negri scumpii, un pulover de 
cașmir asortat cu haina pe care o așeză pe canapea. 

— Foarte modest și călduros, aprobă el, aruncând o privire prin 
cameră. Locuiești singură, nu-i așa? 

— Nu, îl împart cu o mulţime de bărbaţi, replică ea. Bineînţeles 
că locuiesc singură. Crezi că ar vrea cineva să-și împartă existenţa cu 
o persoană notorie ca mine? 

— Așa ca tine? se întoarse el analizând-o gânditor. Asta crezi tu 
despre tine? De obicei, acest cuvânt se folosește pentru criminali, 
pentru cei vinovaţi... 

— Din câte îmi aduc aminte, nu așa m-ai numit? spuse ea 
încleștându-și pumnii. Inima îi bătea din ce în ce mai tare și corpul 
începu să-i tremure. Ce căuta aici? Ce vroia de fapt? 

— Laurel, stai jos, vreau să vorbesc cu tine. Am obţinut adresa ta 
de la birou și intentionam să vin mâine, dar eram prin apropiere și 
am văzut lumina aprinsă... 

— Și n-ai rezistat tentatiei să pofiți de ocazie. Te pricepi la asta, 
nu-i aşa? 

Pentru o clipă Laurel avu impresia că vede o urmă de durere în 
ochii lui, dar își mută privirea în cameră, oprindu-se asupra cărții 

lui. 

— Ai citit asta? Ti-a plăcut? 

— Nu la fel de mult cum ti-a făcut ţie plăcere să-mi distrugi viața, 
spuse ea răspicat, ignorându-i încruntarea. Dar n-o să te mai las să 
faci asta încă o dată. N-o să mă mai foloseşti pentru una din 
poveștile tale! 

— Asta crezi că am de gând să fac? dădu el din cap ca și cum 
nu-i venea să creadă ce aude. Laurel, nu este așa! Uite, vino și stai 
jos. 

El se apropie de ea, dar Laurel se retrase cu privirea îngrozită, 
ridicând în același timp o mână. 

— Nu mă atinge! 

— Nici n-aveam de gând, zise el tensionat, cel puţin nu așa cum 
ai sugerat tu. Laurel, nu te-a învăţat nimeni că dacă spui asta unui 
bărbat este cea mai evidentă propunere pe care i-ai putea-o face? 

Ea păli și murmură un răspuns negativ. Toate temerile ei 
ascunse ieșiseră acum la suprafață, odată cu apariţia lui Oliver 
Savage și călătoria ei în trecut. El tocmai îi spunea, așa cum făcuseră 
și alții odată că l-ar fi încurajat pe tatăl său vitreg să acţioneze în acel 
mod. Dar nu fusese adevărat! Nu era adevărat! 

— Laurel...spuse el, ignorându-i respingerea și luând-o de umeri. 
cu fața aproape la fel de palidă ca a ei. Dumnezeule, nu... nu la asta 
m-am referit. 

Era primul bărbat care o atingea după șase ani de zile, iar corpul 
ei protesta, încercând să se smulgă din braţele lui, panicându-se ca 
un animal prins în cursă. 

— Laurel, ascultă-mă... spuse el din nou, în timp ce cu o mână îi 

înconjură gâtul, lăsându-i capul pe spate, astfel încât era obligată 
să-l privească. Ea se luptă să-și învingă teama, teama pe care 
atingerea lui o trezise. 

— Este în regulă. N-o să îţi fac niciun rău. 

Se aplecă ignorând încercările ei frenetice de a scăpa. Contactul 
buzelor lui cu ale ei, o transportară instantaneu în trecut. Era înapoi 
în baia din casa veche, cu Bill Trenchard întins peste ea, cu mirosul 
său repingător. Deschise gura să tipe, dar Oliver Savage îi opri 
țipătul cu gura lui, mâna lui alunecându-i pe umeri, iar buzele lui le 
părăsiră în cele din urmă pe ale ei, șoptindu-i la ureche, ca și cum 
ar fi pătruns în sufletul ei: 

— Laurel, eu nu sunt Trenchard. N-o să-ţi fac rău... 

Oliver îi dădu drumul ușor și cu grijă, așezând-o lângă el pe 
canapea. 

— Bănuiesc că acum când ai descoperit că sunt frigidă a dispărut 
firul poveștii tale, încercă ea să iasă din tăcerea care urmă. Fără 
îndoială, ar fi fost mai bine dacă m-aș fi transformat într-o 
nimfomană sălbatică. 

— Nu cred că ești frigidă, dar văd că ai făcut o treabă excelentă, 
convingându-te singură de acest lucru. De ce? întrebă el. Pentru 
protecţie? 

Oliver Savage văzuse și știa prea multe lucruri. Și-ar fi dorit din 
suflet să închidă pur și simplu ochii și să-și scoată din minte figura 
lui, faţa ce i-a bântuit coșmarurile după ce a început să-l uite pe Bill 
Trenchard. De ce avea un asemenea efect asupra ei, încă nu-și putea 
da seama. Poate pentru că fusese prima persoană în care avusese 
încredere după cele întâmplate și prima care o trădase scriind un 

articol despre frica și temerile ei. 

— Nu crezi că aveam nevoie de protecţie? îl întrebă aspru, 
răgușită. Ai vreo idee despre ce simt eu? Să fii respinsă de propria 
mamă, să fii tratată ca o târfă? Sper că ești mândru de ceea ce ai 
făcut! 

— Ce am făcut? spuse el cu privirea goală, pustiită. Nu-ţi pot da 
înapoi anii pierduţi, Laurel, şi nu cred că i-aș putea compensa cu 
nimic, dar după seara asta... 

Laurel avu impresia că se pierde printre cuvinte, ochii săi 
rămânând aţintiți câteva secunde asupra cărții lui. 

— N-ai nimic de băut? Orice în afară de ceai sau de cafea, vreau 
să spun... 

— O sticlă de sherry, spuse ea și adăugă defensiv: eu nu beau... 

— „Şi nu primeşti nici vizitatori bărbaţi, spuse el în locul ei. 
Foarte bine, ar fi trebuit să mă gândesc la asta și să iau ceva înainte 
să vin aici. 

Deci, existau unele lucruri pe lumea asta pentru care până și 
Oliver Savage avea nevoie de curaj! 

— N-o să-ți permit să mă foloseşti pe post de subiect pentru 
cărțile tale, domnule Savage, îi aruncă ea cu o grimasă. 

— Dar cine te-a rugat să faci asta, pentru Dumnezeu? Își trecu 
furios mâna prin părul lui negru, dezordonat. Laurel, n-am venit aici 
ca să te conving să fii unul din personajele cărților mele. N-are nicio 
legătură cu asta. Te-am căutat pe tot parcursul celor cinci ani, 
mi-am notat pe hârtie totul. Era de înţeles că serviciile sociale nu-mi 
vor spune unde ești, dar m-am gândit că odată ce vei putea pleca de 
acasă, vei fi atât de nervoasă și de curioasă încât mă vei căuta. 

— De acasă? repetă ea pe un ton cinic, furia reușind să-i 
depășească frica, punând stăpânire pe ea. Poate ai vrut să spui 
instituţie, pentru că de fapt asta era. Locul unde îi trimit pe copiii 
dificili sau afectaţi psihic... 

— Laurel! 

Pentru un moment, văzu în ochii lui o neliniște chinuitoare și 
fusese de-ajuns s-o oprească în mijlocul frazei, el profitând imediat 
de liniștea ei. 

— Laurel, ştiu adevărul. 

— Ştiu că ştii, îl aprobă ea cu amărăciune. Chiar eu ti l-am spus, 
dar asta nu te-a împiedicat să distorsionezi totul în favoarea ta, nu-i 
aşa? 

— Te rog, ascultă-mă puţin! Nimic nu poate scuza ce ţi-am făcut, 
recunosc asta. Am încercat să redau o altă față poveștii tale după 
asta, dar deja povestea nu mai era de actualitate și ziarul la care 
lucram n-ar mai fi publicat un astfel de articol, mai ales că între timp 
tatăl tău vitreg murise, luând cu el adevărul. În ziua în care te-am 
întâlnit pe strada din faţa casei tale, pe el îl aşteptam. Aveam o 
întâlnire. Vorbisem deja cu el o dată și credeam ce-mi spunea, asta 
nu Să neg. Ştii, un verișor mai tânăr de-al meu fusese implicat 
într-o poveste asemănătoare, cu câţiva ani în urmă, cu toate că-l 
cunoșteam și eram convins că nu va face niciodată ceva atât de 
imoral. Dar fata era o oportunistă. L-a sedus după care îl șantaja, 
obligându-l să se căsătorească cu ea și văzând că nu obţine nimic îl 
acuză de viol. Lisa câștigă cazul, pentru că era o bună actriță. Peter 
a fost condamnat la ani buni de închisoare, părinţii nu-i mai 
vorbeau, nimeni nu-l înțelegea astfel că s-a sinucis înainte să fie 

închis. În seara de dinaintea procesului mi-a mărturisit adevărul, și 
mai târziu, după moartea lui, Lisa a recunoscut și ea. 

Privindu-i faţa îngrozită, Laurel încercă să-și imagineze cum 
obținuse adevărul de la acea fată, care părea la fel de egoistă ca și 
tatăl ei vitreg. 

-Drept sau nedrept, ceea ce i se întâmplase lui Peter, m-a făcut 
să fiu împotriva victimelor din cazurile de viol. Nu este chiar atât de 
neobișnuit ca o fată să se folosească de toate posibilităţile pentru a 
stoarce un bărbat de bani. 

— Vrei să spui că ai crezut că vroiam bani de la tatăl meu vitreg? 
întrebă Laurel, nevenindu-i să creadă. 

— Nu bani, dar m-am gândit că foloseşti amenințarea ca armă. 
Priveşte situaţia și din alt punct de vedere: mama ta se recăsătorește 
și tu devii persoana în plus. Normal că vei fi geloasă, mai ales că 
devii conștientă de tine ca femeie și vei dori să-ţi testezi puterea de 
seducţie. Asta fac majoritatea fetelor și cine ar fi putut fi mai la 
îndemână decât tatăl tău vitreg? Poate doar să-l tachinezi puţin? 

— Nu! Veni răspunsul ei aspru care întunecă ochii lui verzi. 

— Nu, o aprobă Oliver serios, dar mi-am dat seama de asta prea 
târziu. Când te-am întâlnit în după-amiaza aceea și ai acceptat să mă 
însoţești fără măcar să mă cunoşti... 

— Îmi uitasem biletul de autobuz în casă, îl întrerupse Laurel. 
Mama tocmai îmi spusese...că nu mai vroia să mă vadă niciodată. Nu 
mă puteam întoarce, așa că... 

Laurel se opri brusc. N-avea de gând să-i mărturisească că 
avusese încredere în el. Acum șase ani, Oliver Savage a fost 
instrumentul principal în prăbușirea ei. Un val sălbatic de ură simți 

cum o cuprinde. ÎL asculta pe omul din faţa sa, iar mii de gânduri i 
se împleteau în minte. Mai simţea încă atingerea fierbinte a buzelor 
lui. Cum îndrăznise s-o atingă? Să pătrundă în viaţa ei calmă 
spunând că îi pare rău şi așteptându-se ca ea să-i accepte scuzele. 
Toate emoţiile ascunse până atunci năvăleau la suprafață, simțind o 
nevoie violentă de a-l face să sufere pe Oliver Savage, la fel de mult 
cum suferise și ea. 

— Laurel, mă asculti? 

Laurel avusese la dispoziţie șase ani de zile pentru a învăța cum 
să-şi controleze emoţiile, astfel încât acum nimic nu-i trăda 
sentimentele. 

— Imediat după ce tatăl tău a ieșit din închisoare, continuă el, am 
mers să-l văd. Cu toate că era beat, m-a recunoscut. Ştia că-l 
susținusem atunci când reuşise să mintă curtea, cum a minţit în tot 
ce a spus legat de tine... Dar trei zile mai târziu a 
murit...înainte...înainte să poată semna o declaraţie... 

— Oricum n-ar fi avut niciun rost, spuse Laurel. Viaţa mea n-ar 
mai fi putut fi la fel. Ştii, chiar mama mea m-a găsit cu el și a preferat 
să creadă că vina a fost a mea, nu a lui. Mi s-a spus că voi merge 
într-o casă specială nu ca pedeapsă, ci pentru protecția mea. Dar în 
final a fost cam același lucru. 

Nu intenționa să-i povestească tot chinul ei sufletesc. Laurel îl 
privi pe Oliver rugându-l din priviri să plece, dar surprinse pe faţa 
lui o expresie ciudată...milă. Cum îndrăznea să-i plângă de milă? 
Mila era sentimentul pe care ajunsese să-l disprețuiască în ultimii 
ani. Își simţi pieptul plin de mânie, gata să se sufoce. Cum 
îndrăznea să stea acolo, atât de arogant, spunându-i că făcuse o 

greșeală și așteptându-se ca ea pur şi simplu să ierte și să uite. Era 
orb? Oare nu realiza că practic îi distruse viaţa? N-ar fi putut înțelege 
decât dacă ar fi trecut și el printr-o experiență asemănătoare. 

Dar el se apropie de ea, învăluindu-i mâinile cu căldura măinilor 
lui. Laurel însă îşi dorea să-l lovească, să-l rănească, așa cum el 
făcuse cu ea. 

— Laurel, dacă aș putea face ceva ca să... 

Oare el îşi aude acele cuvinte liniștite, calme? se întrebă Laurel. 
El credea sincer că se mai putea face ceva pentru a îndrepta acele 
lucruri din trecut? Deschise gura în încercarea de a-i spune că nu 
poate să facă nimic...nimic. Mai bine ar muri decât să accepte ceva 
din partea lui. 

Dar dacă ceea ce făcuse să se reîntâlnească după atâta timp nu 
era pura întâmplare, ci soarta? Dacă soarta îi oferea o şansă de a-i 
înapoia răul făcut, să-i plătească pentru tot ce a îndurat? Dar cum ar 
putea să facă în așa fel încât el să sufere măcar o parte din cât 
suferise ea. 

Era un bărbat de aproape treizeci de ani, cu experiență, dar mila 
pe care o descoperise în ochii lui îi alimentă imaginaţia cu o putere 
indescriptibilă. Trebuie să existe o cale. Fiecare are un călcâi al lui 
Ahile, iar Oliver Savage este și el o ființă umană. Ea nu va avea decât 
să-l caute. Dar cum? Ce preţuia el cel mai mult și mai mult pe lumea 
asta? Într-un mod machiavelic, straniu, gândurile ei zburau cu 
repeziciune. Asta este...cariera. Prețioasa lui carieră! 

Laurel se linişti, zâmbind ușor, zâmbet ce-l înspăimântă pe omul 
care o privea. Cu repeziciune, ideea se hrăni cu amintirile și durerea 
adunate în ea atâta vreme. Trebuie să facă exact același lucru pe care 

l-a făcut și el cu ea și anume să-l umilească public, să-i distrugă 
integritatea și credibilitatea chiar în faţa colegilor lui. Mai întâi însă 
va trebui să descopere ceva ce ar putea utiliza împotriva lui Oliver 
Savage, un articol, iar apoi va trebui să convingă pe cineva să-l 
publice. Presa de scandal era întotdeauna nerăbdătoare să publice 
articole despre celebrități. 

Laurel îl privea fix, încercând să-și dea seama ce urma să facă. De 
ani de zile vroia să-l uite, dar acum era prea târziu. El stârnise mânia 
și ura pe care le ascunsese atâta timp în ea, cerând răzbunare 

— Ar putea fi ceva, răspunse ea într-un final. Sunt foarte 
nerăbdătoare să avansez în carieră. Dacă aș lucra ca secretară pentru 
tine timp de câteva luni, atunci sunt sigură că recomandarea ta 
m-ar ajuta să obţin una dintre cele mai bune slujbe. 

— Dar de ce te-ai deranja să lucrezi pentru mine? întrebă el 
privind-o de aproape. Aș putea pur și simplu să te recomand... 

— Pentru că așa ar fi corect, îi răspunse ea rece. Dar dacă nu 
Veles 

Laurel se mira ea însăși de abilităţile ei, de modul de a se 
descurca într-o situaţie de criză. 

— De obicei n-am o secretară, spuse el. Folosesc o mașină de 
scris și în afară de asta... 

— Nu vrei ca o femeie frigidă să lucreze pentru tine! îi sugeră 
Laurel aspru, știind că asta îi va aminti din ce cauză era ea astfel. 

— Frigidă? Dar ţi-am spus deja. Eu nu cred... 

Oliver se opri, părând preocupat de gândurile sale. Laurel se 
întreba oare la ce s-ar fi putut gândi. Probabil s-ar fi așteptat ca ea 
să-i accepte scuzele și să-l lase să plece. 

— Asta este ce vrei tu cu adevărat? Să lucrezi pentru mine? 

— Să lucrez pentru tine cu scopul de a câștiga o recomandare 
folositoare pentru viitor, îl corectă Laurel jucându-și perfect rolul. 

— Eşti o secretară bună... evident... și tocmai am început să 
lucrez la o nouă carte... Foarte bine, atunci... Dar sper că ai pașaport. 

— Paşaport? repetă ea uimită. Dar... 

— Am o casă la ţară, o fostă fermă în Provence şi acolo obișnuiesc 
să scriu, spuse el cu blândeţe. Este o zonă izolată, așa că o să fim 
doar noi doi acolo. Crezi că te vei descurca? 

Ar putea face faţă situaţiei? se gândi Laurel. Se va descurca oare 
cu prezenţa acestui om într-un loc izolat? Dar își aminti de adevărata 
ei misiune și anume secretul pe care avea să-l descopere, ceva ce 
i-ar putea fi de folos în răzbunarea ei. 

— Mă voi descurca, răspunse ea încrezătoare. 

— Cel puţin n-o să-mi fac griji în privința unui lucru, adăugă 
Oliver Savage îndreptându-se spre ușă. Dacă vom fi singuri, nu vei 
profita de situaţie... N-ai fost niciodată curioasă să afli cum ar fi să 
faci dragoste cu cineva? 

— Niciodată! răspunse ea rece, deși își simţi brusc obrajii arzând. 
Mi se pare un lucru revoltător! 

— Atunci, probabil este timpul ca cineva să te facă să vezi 
lucrurile altfel! Fuseseră ultimele lui cuvinte înainte ca ea să închidă 
ușa. 

Cum îndrăznea să-i plângă de milă? Pentru că asta citise în ochii 
lui și încă ceva în ultima lui privire. Dar în curând nu va mai simti 
milă, de asta va avea ea grijă. 


Capitolul 4 


Imediat ce hotărâră împreună ce urmau să facă, Oliver se mișcă 
repede. Foarte subtil, reuși să îl convingă pe domnul Marshall că are 
nevoie urgentă de serviciile lui Laurel, iar acesta în cele din urmă fu 
de acord. Sally rămase mută de uimire când auzi vestea: 

— O să lucrezi pentru Oliver Savage? Doamne, Laurel. Dacă aș fi 
în locul tău... 

— Te-ai gândi cum să ajungi mai repede la el în pat, replică 
Laurel direct, şocând-o pe Sally, neobișnuită să vorbească în modul 
ăsta cu Laurel. De ce crezi că mă angajează pe mine? Vrea o 
secretară, Sally, nu o parteneră în pat. 

— Da...acceptă Sally fără să se gândească. Cu toate astea cred că 
eşti foarte norocoasă. Provence... 

Nu foarte norocoasă, își spuse Laurel trei zile mai târziu când se 
prezentă în apartamentul lui Oliver Savage pentru a-și primi 
instrucţiunile. 

Apartamentul lui se afla într-un bloc luxos dar surprinzător de 

discret, foarte aproape de centrul orașului. Îi deschise chiar el ușa, 
purtând doar un prosop înfășurat în jurul coapselor. Zâmbi amuzat 
la expresia ei îngrozită: 

— Am avut o noapte lungă și în consecință... 

— Nu te deranja să-mi explici, spuse Laurel repede. Pot să-mi 
imaginez! 

— Poţi? întrebă el sarcastic. Mă surprinzi. Nu-mi imaginam că poţi 
şti ce fel de lucruri se pot întâmpla noaptea. Nu știam că la biroul 
de contabilitate lucraţi și ore suplimentare. Credeam că programul 
este strict de la nouă la cinci. Cu toate astea mă bucur că știi cum e, 
așa că nu vei fi surprinsă dacă îţi voi da de lucru și seara uneori, 
nu-i aşa? 

Laurel nu crezu niciun moment că-și petrecuse noaptea lucrând 
şi amândoi ştiau asta. Intră alături de el în hol. Interiorul era pictat 
în verde cald și impresia care ţi-o lăsa era aceea de relaxare, 
amintindu-i de vechea sa casă din Hampstead, de bunicii ei. 

— O să plec o zi la Nisa înainte să ne începem programul, îi 
explică Oliver indicându-i să se așeze. Aș vrea să-mi scrii câteva 
scrisori și să le legalizezi. Am spus personalului că vei lucra aici 
câteva zile. Eu am ceva de rezolvat la Nisa, dar n-o să dureze mult. 

Laurel și-ar fi dorit ca el să meargă să se imbrace. Imaginea corpului 
său acoperit doar într-un prosop o incomoda. Niciodată n-a putut 
privi corpul unui bărbat fără să simtă revoltă și greață, dar cu toate 
astea, împotriva voinţei ei, nu-și putea lua privirea de la Oliver. 

— Va trebui să te oprești să mă mai priveşti așa dacă îţi dorești să 
lucrăm cu succes împreună, îi spuse el văzându-i roșeaţa din obraji. 
Știu ce simți în legătură cu mine Laurel, dar eu nu sunt tatăl tău 

vitreg. 

Laurel își întoarse privirea către carnețelul de pe genunchi, 
spunând oarecum forțată: 

— Ştiu... 

— Oare? 

Mișcarea lui o alertă pe Laurel, când se apropie de ea. Își simţi 
trupul din ce în ce mai încordat și-și dorea să-i spună cât de mult îl 
urăște. 

— Demonstreaz-o, Laurel, spuse el. Uită-te la mine! 

Ce încerca să facă? Ce încerca să-i demonstreze? Ar fi vrut să-i 
spună că nu poate, dar Laurel refuza să-și trădeze slăbiciunile în fața 
lui. Își ridică privirea și-l privi în ochi. 

— Uită-te la corpul meu, Laurel, continuă el insistent. N-ai de ce 
te teme. Sunt doar mușchi și carne. Înainte ca ea să-l poată opri, el 
îi ridică mâna, ducând-o pe umărul lui. Vezi? 

Laurel simţi că i se taie respiraţia în timp ce degetele îi tremurau 
la atingerea pielii lui. Ar fi vrut să fugă, dar ochii lui nu-i dădeau 
voie, privind-o insistent. 

— Nu e chiar așa de rău, nu-i așa, Laurel? întrebă el, dar ea 
continua să tremure, incapabilă să se miște. 

— Inima îţi bate atât de tare...De ce îţi este frică Laurel? O ţinea 
de mână, cu blândeţe. 

— Am crezut că o să mă săruţi, recunoscu ea, dar incapabilă să se 
oprească din tremurat. 

— Asta și aveam de gând să fac, spuse Oliver. Și asta este ceva atât 
de îngrozitor? 

— Ştii foarte bine că nu-mi place. 

Lui Laurel încă nu-i venea să creadă că spusese acele cuvinte care 
sunau teribil de copilărești, nu-i venea să creadă că-i vorbise atât de 
deschis. 

— Nu? Sau nu vrei să-ți placă. Nu este bine dacă nu încerci să 
trăieşti momentul. Nu este o greșeală să săruţi pe cineva, Laurel; 
uite, o să-ţi arăt... 

În ochii lui era ceva ce Laurel nu putea să înterpreteze. Tinu 
gura închisă, dar asta nu părea să-l deranjeze. Buzele lui se mișcau 
uşor peste ale ei, până când simti și ea putin interes. În ciuda voinţei 
ei, buzele îi cedară, dar îndată ce Oliver deveni mai insistent, se trezi 
în ea aceeași frică, îndepărtându-se de el speriată. 

— De ce ai făcut asta? întrebă ea furioasă. Știi foarte bine că 
nu-mi place. 

— Crezi că nu-ţi place, o corectă el imediat. Și ca răspuns, ai 
putea-o numi răscumpărare. 

Răscumpărare...ce a vrut oare să spună prin asta? se întrebă 
Laurel confuză, în timp ce Oliver plecă să se îmbrace. Când se 
întoarse, era îmbrăcat cu blugi și cu un pulover mulat, scoţându-i în 
evidență mușchii pe care ea abia îi atinsese. Fără să vrea, Laurel încă 
se mai gândea la pielea lui brună, care nu semăna deloc cu cea a lui 
Bill Trenchard. Își duse degetele la buzele încă roșii, și simţi ceva ... 
dar ... ce? Nu putea fi decât urma urii pe care i-o purta în suflet. 

Două zile mai târziu, plecă și ea la Nisa. Oliver o întâmpină la 
aeroport. 

Lui Laurel i se păru că arată ciudat în hainele ei, acolo fiind cu 
cel puţin zece grade mai cald decât la Londra. Era deja primăvară, 
iar Laurel aproape se sufoca în haina groasă de iarnă. O stewardesă 


REGRETE CHINUITOARE 47 


le aruncă o privire ciudată, ca și cum S-ar fi întrebat ce caută o 
asemenea creatură alături de cineva ca Oliver Savage. 

În faţă îi aştepta un Ferrari impunător, iar Oliver puse în 
portbagaj valiza demodată: 

— Ăsta este tot bagajul tău? 

— Ai spus că ferma este izolată, îi reaminti Laurel. Și din moment 
ce tu vei fi ocupat cu noua carte, nu mi-am adus decât hainele și 
instrumentele de lucru. 

— Vrei să spui că din când în când mai ieși și în oraș? o întrebă el 
neîncrezător. Dar nu cu bărbați... 

Laurel avea impresia că o provoca intenţionat, dar rezistă 
impulsului să-i răspundă. Probabil regreta faptul că o luase să 
lucreze pentru el, dar acum nu-i va face plăcerea de a o trimite 
înapoi. 

Când îi spusese că ferma era izolată, Laurel nu-și imaginase exact 
cum putea fi. Drumul fusese destul de lung, ajungând spre seară, la 
apus. Trecând printr-o livadă de măslini, ajunseră în sfârșit la 
clădirea din cărămidă ascunsă de ultimele raze ale soarelui. 
Coborînd din mașină, Oliver veni imediat s-o ajute să coboare. 
Contactul fizic o făcu să tremure ca o frunză, în timp ce faţa ei albă 
ca varul încercă să-i evite privirea. 

— Încep să fac progrese... îl auzi Laurel murmurând în timp ce 
luă bagajele. 

Apoi trecură printr-o porțiune acoperită cu iarbă și trandafiri 
uscați, care cândva fusese o grădină: 

— După cum vezi, nu prea am timp de grădinărit, îi explică Oliver 
citindu-i expresia de pe față. 

Intrară mai întâi în bucătărie. Covoare vechi și prăfuite 
acopereau podeaua, un alt strat de praf acoperea masa și dulapul. 
Camera mirosea a mucegai, iar Laurel se întreba cât timp trecuse 
oare de când Oliver fusese ultima dată acolo. 

— Să deschidem mai întâi ferestrele și apoi o să-ți arăt 
împrejurimile. Din fericire, avem electricitate, chiar dacă este 
alimentată de propriul nostru generator. O să merg imediat să-l pun 
în funcţiune, și vei putea să pui alimentele în frigider. Sper că nu vei 
avea nimic de obiectat dacă vom face puţină curăţenie pe aici, spuse 
el în timp ce deschidea una dintre ferestre. Știu că asta nu face parte 
din atribuţiile tale de secretară... 

— Nu mă deranjează, spuse ea. 

— Eşti o fată ascultătoare. Atunci, vino să facem prezentările. Nu 
că ai avea prea multe de văzut, continuă el aplecându-se să evite 
pragul de sus al ușii care ducea în sufragerie. 

Ca şi bucătăria, aceasta era plină de praf, dar plăcut 
proporționată, cu ferestre ce aveau vedere atât în fața cât și în 
spatele casei. Era mobilată cu mobilier specific francez, iar undeva 
în capăt era un șemineu lângă care era așezat un birou, evident de 
lucru, gândi Laurel. În spatele biroului se zăreau mai multe rafturi 
pline cu cărți și numeroase dosare. 

— Să mergem și sus. Este ceva mai spaţios decât jos, îi explică 
Oliver în timp ce o conducea pe scări. Asta pentru că a fost extinsă 
deasupra hambarului și garajului. Cinci dormitoare, spuse el 
împingând ușa unuia dintre ele. Acesta este al meu. 

Camera era încărcată de mobilă, dar atractivă, având un pat 
imens din lemn masiv pe mijloc. 

— Poţi să-ţi alegi oricare din celelalte camere. Din păcate, baia va 
trebui s-o împărțim. În această regiune suntem ceva mai primitivi şi 
nu beneficiem de luxul civilizaţiei. 

— Lipseşte încuietoarea de la ușă, spuse Laurel uitându-se drept 
în ochii lui. 

— N-am simţit niciodată nevoia să mă închid singur în baie, veni 
răspunsul lui calm. Dacă vreau să văd o femeie goală, Laurel, n-am 
de gând să dau buzna peste ea în baie, adăugă el imediat. 

Ea se înroși la tonul lui sarcastic și acceptă sugestia de a se 
instala în camera de la capătul scărilor. Când se hotărâse să se 
răzbune pe el, Laurel nu luase în considerare și aversiunea ei 
împotriva bărbaţilor. 

— Este mult mai spațios decât celelalte și cel mai îndepărtat de al 
meu, ceea ce cred că te va face să te simţi mai în siguranță. 
Spune-mi ceva, te rog, o întrebă el blând. Dacă tot ești atât de 
speriată de faptul că te voi atinge, de ce ai vrut să lucrezi pentru 
mine? A fost doar pentru că vrei să avansezi în carieră? 

Pentru că n-ar fi putut răspunde fără să mintă și pentru că era 
îngrijorată de expresia din ochii lui, Laurel îi întoarse întrebarea: 

— De ce ai acceptat propunerea mea? 

— Ei bine, acum... 

Oliver o privea într-un mod curios, făcându-i inima să bată din 
ce în ce mai tare. 

— Mă întrebam când o să ajungem și la acest punct. Dacă ţi-aș 
spune că mă simt vinovat pentru ceea ce ţi s-a întâmplat, Laurel? 
Vinovat pentru teama și repulsia pe care le ai faţă de bărbaţi. Și să 
nu mă minţi, pentru că amândoi știm că este adevărat și într-o 

oarecare măsură eu sunt cel ce trebuie învinovăţit. Vreau să te ajut, 
Laurel! 

Dacă n-ar fi știut că este imposibil, pentru o clipă Laurel ar fi 
crezut că vocea lui era cu adevărat tandră și ochii lui plini de 
blândeţe. 

— Ce-ai spus? întrebă ea privindu-l fix, cu un amestec de furie și 
ură. 

— Nu prea îţi place ideea? ghici el, strâmbându-se uşor. Ei bine, 
nici nu m-am gândit că ai vrea, dar Laurel, gândește-te! Chiar vrei 
să-ţi petreci restul vieţii terifiată de bărbaţi și de sex? Chiar vrei 
asta...? 

— Nu este așa! 

— O, nu? Draga mea fetiță, aș putea chiar acum să te duc la mine 
în pat și să fac dragoste cu tine, dar amândoi știm că dacă aș face un 
pas spre tine, ai leşina de frică. Știu că ceea ce ţi s-a întâmplat în 
trecut n-a fost plăcut, dar totul a rămas acolo... în trecut, Laurel. 
Trebuie să înveţi să trăiești! 

Ceea ce tocmai citise în ochii lui nu putea fi suferință, se gândi 
Laurel. Era doar un joc de lumini, el n-avea de unde să știe ce 
înseamnă suferinţa. 

— Și ai de gând să mă înveţi? În niciun caz. Plec chiar acum de 
aici. Ar fi trebuit să mă gândesc că mai ai şi alte motive pentru care 
mi-ai dat slujba asta. Presupun că vei scrie și despre asta, zise ea 
sarcastic. Cum am reușit să transform o femeie rigidă ca gheața 
într-o maşină de făcut sex? 

Doamne, dacă ar fi știut că asta are de gând, n-ar fi sugerat 
niciodată să lucreze pentru el- cu sau fără răzbunare. Dar reacţia lui 

Oliver fu mai rapidă. 

— Deci, recunoști că aș putea reuși, punctă el triumfător. Dar nu 
intenționez să scriu despre asta, Laurel. Am impresia că ai o 
problemă cu ceea ce scriu. De ce? 

— Poate pentru că am experienţă în ceea ce scrii tu! 

— Asta crezi, nu-i așa? spuse el cu fața încruntată. Laurel, eu... 

Se apropie de ea, în timp ce ea făcu un pas înapoi, şi spuse pe 
un ton serios: 

— Am vorbit foarte serios când am spus ceea ce am spus, Laurel. 
Când o să plecăm la toamnă de aici, cartea mea va fi terminată, iar 
tu vei deveni o femeie cu sentimente, o femeie vie. 

— Da? Nu mi-am dat seama până acum că poţi face miracole, se 
întoarse către el accentuând tăios cuvintele. Aș putea și eu să știu 
cum ai de gând să reușești această transformare? 

— Nici eu nu știu cum, spuse el ridicând din umerii puternici, 
dar îţi promit că voi reuși. Oricum îţi datorez asta. 

Laurel simţi mânia lui ascunsă sub aparența de calm. Oliver 
plecă înainte să-i răspundă. 

N-ar fi trebuit să vină aici. Ar fi trebuit să renunţe la ideea ei 
stupidă de răzbunare, care o orbise, neţinând seama de pericole. Ce 
vroia Oliver să spună prin faptul că o va transforma într-o femeie 
vie, cu sentimente? Cum se aștepta să facă asta? Se înfioră brusc, 
amintindu-și atingerea buzelor lui și modul cum o privise. N-ar fi 
trebuit niciodată să accepte să vină aici. Dar avea o misiune de 
îndeplinit și dacă Oliver avea impresia că va putea șterge tot răul pe 
care i l-a făcut, atunci îl va lăsa să încerce, cu toate că ea avea planul 
ei. 

În timp ce căuta lenjeria pentru pat, îi auzi pașii urcând pe scări. 

— Generatorul funcţionează, îi spuse Oliver. Ar trebui să ducem 
alimentele în frigider înainte să se altereze. 

Pentru jumătate de oră, au lucrat împreună într-o armonie 
relativă. Urmărindu-l pe Oliver cum muncește, Laurel avu o 
adevărată revelaţie. Pe tatăl ei vitreg nu-l văzuse niciodată ridicând 
un deget la treburile din casă. Chiar și bunica sa era genul de femeie 
care nu i-ar fi permis soțului să -l vadă în bucătărie. 

Când terminară, Oliver o așeză pe unul dintre scaune, 
spunându-i să stea acolo în timp ce el aduce ceva de băut. 

— E bine un ceai? întrebă el în timp ce punea ceainicul pe foc. O 
să merg și o să curăț piscina mai târziu. O vom putea folosi când se 
va încălzi afară. 

— Piscina? spuse Laurel uimită. 

— Da...este și o piscină, imediat lângă livadă. A fost construită de 
un pictor, fostul proprietar. O folosea ca momeală pentru tinerele 
fete şi după ce le aducea aici, le convingea să-i pozeze goale. O, 
pentru numele lui Dumnezeu! exclamă el, văzând privirea şocată a 
lui Laurel. Glumeam doar...a fost a unui pictor, dar n-au folosit-o 
decât cei patru copii ai lui. Ai o imaginaţie foarte bogată pentru o 
presupusă femeie rigidă. Ce mai trece prin capul tău, Laurel? De ce 
ai venit de fapt aici cu mine? 

— Ştii bine de ce, spuse ea. 

— Știu ce mi-ai spus, o corectă el, turnând apă în ceainic. Dar 
ceva îmi spune că nu este tocmai adevărat, sau cel puţin o parte... 

Oare ghicise motivul pentru care se afla aici de fapt? Nu credea 
asta, dar își întoarse privirea în direcția opusă. N-avea cum să fi 

ghicit, astfel nu i-ar fi dat niciodată slujba. 

— Este în regulă, Laurel, spuse el sec. Mă poţi privi şi fără să mă 
apropii de tine. Cred că îţi este cald așa cum ești îmbrăcată, comentă 
el schimbând subiectul și observând ţinuta greoaie a lui Laurel. N-ai 
adus nimic mai ușor cu tine? 

Laurel avea la ea cele două costume din pânză şi pantofii pe 
care-i purta de obicei vara la serviciu. 

— Poate un costum de baie? spuse el și zâmbi sesizând roșeaţa 
din obrajii ei. Nu ... bineînţeles că nu. Bănuiesc că nici n-ai așa ceva. 

— Nu știam că ai o piscină aici, spuse ea evaziv. 

— Şi bineînţeles că nimic de pe lumea asta nu te-ar convinge să 
înoţi goală. Nici măcar dacă ţi-aș spune că sărutul apei pe corpul tău 
este cea mai erotică senzaţie din lume, bineînțeles după săruturile 
unui iubit. 

Laurel simți cum roșeața din obraji devine mai accentuată, și 
plecă imediat capul: 

— N-ar trebui să-mi vorbeşti așa. 

— De ce nu? Este...deranjant? N-ar trebui — ești frigidă, ai uitat? 

— Este...dezgustător, răspunse deschis Laurel. Probabil 
prietenelor tale le place să li se vorbească așa, dar... 

— Nu este tocmai conversaţia pe care o port cu prietenele mele, 
cum spui tu, Laurel, zise Oliver ușor, văzând cum dispare culoarea 
din obrajii ei. Făcu o pauză, apoi reluă: 

— Vino, spuse el brusc. Nu putem să ne apucăm de lucru în 
noaptea asta, dar cel puţin putem face locul mai... agreabil. Sper că 
nu te-ai așteptat să găsești aici lux și personal care să ne stea la 
dispoziţie. Vom merge la cumpărături o dată pe săptămână în 

orășelul din apropiere, dar numai atât, pentru că n-am de gând să 
pierd prea mult din preţiosul timp la cumpărături. Cu ce preferi să 
te ocupi — cu paturile sau cu praful? 

— O să mă ocup de paturi, spuse Laurel, evitând privirea lui 
ironică și arătând către locul se afla lenjeria pentru paturi. Oliver se 
aplecă să deschidă dulapul, iar Laurel îi zări ceafa expusă, ciudat de 
vulnerabilă, simțind o nevoie bruscă să-i atingă părul lucios. O 
dorință ce încerca cu groază să ascundă de ochii ironici a lui Oliver, 
care parcă i-ar fi citit gândurile. 

Nu se putea înţelege pe ea însăși, se gândi Laurel o oră mai 
târziu, după ce termină de spălat porțelanurile din dulapul din 
bucătărie. Până acum era dezgustată și detesta toţi bărbaţii, urând 
orice apropiere a lor, dar cu toate astea simţea curiozitatea și 
dorința de a atinge trupul lui Oliver. Nu putea înțelege ce i se 
întâmpla și puse totul pe seama dorinţei naturale de răzbunare 
împotriva lui. Până la urmă, cum avea să-i descopere punctele slabe 
dacă nu încerca să-l cunoască? 

Cu același gând îl studie pe parcursul mesei din acea seară. Spre 
surprinderea ei, Oliver se oferi să pregătească o omletă și o salată pe 
care Laurel le găsi foarte bune. Laurel îi urmări fiecare mișcare, felul 
controlat în care mânca, total opus celui dizgraţios al tatălui ei 
vitreg. Nu se schimbase prea mult în cei șase ani de când nu-l 
văzuse, poate doar câteva trăsături care acum i se păreau mai 
puternice, mai mature. 

— Obosită? 

Laurel nu-și dădu seama că în timp ce-l studia, el o privea. 

— Un pic, recunoscu ea. Dar trebuie să fac baie și nici nu am 

despachetat, amintindu-și că valiza era încă în mașină. 

— Merg eu să-ţi aduc valiza, spuse el imediat. Dar nu te deranja 
să despachetezi în seara asta, o sfătui el. Lasă asta pe mâine. Nu cred 
că o să lucrăm în primele zile. Trebuie să citesc câteva documente 
și tie s-ar putea să-ţi ia ceva timp să te acomodezi cu atmosfera de 
aici. Mai ales dacă vrei să mergi îmbrăcată ca pentru polul nord. De 
ce ai făcut asta, Laurel? De ce te-ai ascuns sub hainele astea atât de 
severe, atât de şterse? 

El văzuse prea multe, știa prea multe, lucru care o înspăimânta. 

— Este...este mult mai practic, spuse Laurel defensiv, ducând 
instinctiv mâna la părul strâns în coc. Mi se potrivește stilul, adăugă 
ea amintindu-și cum fusese îmbrăcată în acea zi la tribunal și reacţia 
judecătorului. 

— Chiar crezi asta? Pentru o clipă, văzu din nou o urmă de 
tandreţe ciudată în ochii lui Oliver. Poţi să mergi în cameră la tine. 
Îţi aduc sus valiza și, Laurel...este destulă apă fierbinte. Dacă vrei, 
poti să faci o baie și promit că nu te voi deranja. 

Laurel îi aruncă o privire rece. Bineînţeles că nu va fi deranjată. 
Ştia foarte bine că nu era o apariţie agreabilă în faţa cuiva ca Oliver 
Savage și dintr-un motiv oarecare simţi o urmă de durere 
încolțindu-i inima, de parcă ar fi regretat ... 

Mai târziu, în pat, își aminti de acea săgeată de durere, 
întrebându-se de ce oare simţea așa ceva, dar adormi înainte să 
obțină un răspuns. 


Capitolul 5 


Soarele strălucea prin fereastra închisă, trecând prin perdeaua 
subțire, parcă intenționat s-o trezească. Lui Laurel îi luă câteva 
secunde să-și amintească unde se afla, apoi se uită îngrijorată la 
ceas, crezând că dormise prea mult. 

Era nouă și jumătate. Oliver îi spusese că nu vor începe imediat 
să lucreze, dar a menţionat că trebuie să împartă treburile casnice și 
asta însemna evident că era rândul ei să pregătească micul dejun. 

Își aminti de masa de aseară și cât de mult îi plăcuse. Nu-și 
amintea să fi fost vreodată la fel de relaxată în compania altei ființe 
umane și mai era și acel fior de emotie, conştientizarea faptului că 
era un bărbat. 

Ea nu-și permitea să viseze și orice ar fi simţit pentru Oliver 
Savage era legat de dorința ei de răzbunare. Se întinse către 
marginea patului căutând halatul de casă pe care-l adusese cu ea, 
dar își aminti repede că nu despachetase tot. Se uită apoi după 
valiza pe care aseară fusese sigură că o lăsase lângă pat, dar care 

acum părea să fi dispărut. 

— Ai pierdut ceva? spuse Oliver tărăgănat dinspre ușă. 

Într-o mână tinea o cană din care se simţea aroma de cafea și cu 
cealaltă se rezema de cadrul uşii. Evitând tricoul deschis la baza 
gâtului, Laurel dădu din cap în semn că da: 

— Valiza mea. Sunt sigură că am așezat-o lângă pat aseară... 

— Așa ai și făcut, încuviinţă el, intrând în cameră și punând cana 
cu cafea lângă patul ei. Dar după ce ai adormit, am mutat-o. 

- Tu... 

Pentru o clipă, lui Laurel i se păru că înţelesese greșit 

— Am mutat-o, repetă el. Să-ţi mai spun și de ce? Te îmbraci ca o 
femeie de cincizeci de ani, Laurel, ascunzându-ţi corpul după o 
barieră de haine mai puţin... fermecătoare. Ti-am spus deja de ce 
te-am adus aici... 

— Ca să mă poți transforma într-o femeie, continuă ea furioasă, 
uitând că-și propusese să nu-l provoace. Senzatia de bine cu care se 
trezise tocmai fusese distrusă și încercă instinctiv să tragă plapuma 
peste ea. Dar Oliver întinse ușor mâinile și o opri, strâmbându-se la 
prim-planul oferit de cămașa de noapte din bumbac, care o 
acoperea din cap până-n picioare. 

— Şi ce ar trebui să fac? Să port asta pe tot parcursul șederii 
noastre aici? întrebă ea răgușită, evitându-i privirea și ironia pe care 
cu siguranţă credea că o putea citi în ochii lui. 

— Mai bine nu, răspunse el sec. Este chiar mai rea decât acel 
costum odios de tweed. Nu draga mea Laurel, o să porți hainele pe 
care ţi le-am adus eu din Nisa când am venit. Și te rog să nu-mi 
mulțumești, adăugă ironic când Laurel încercă să spună ceva. Poţi 

s-o numești o mică recompensă pentru erorile...din trecut. Nu ești 
curioasă să vezi ce ţi-am adus? 

Intuiţia îi spunea lui Laurel că o provoca intenționat. Se aștepta 
probabil ca ea să reacționeze, ceea ce făcea deja, trupul 
tremurându-i de indignare și în același timp de durere. Realiză că 
acele comentarii despre ţinuta ei o dureau, dar cu toate astea avea 
dreptate, recunoscu ea în cele din urmă. Își construise din haine o 
barieră. Hainele ei, coafura...și automat își duse mâna la părul 
dezordonat. 

— Lasă-l așa, spuse Oliver în timp ce ea încerca să-l strângă la 
spate. Degetele lui le acoperiseră pe ale ei, dar ochii lui nu erau 
îndreptaţi către părul ei, ci la forma sânilor ridicaţi odată cu 
mişcarea braţelor. Laurel simţi un val de căldură fierbinde 
traversându-i corpul. Dar jena fu înlocuită rapid de greață, 
amintindu-și cum tatăl ei vitreg o privea uneori, trăsăturile lui 
transpunându-se peste cele ale lui Oliver. 

— Laurel! 

Nu putea ignora vocea lui. Oliver ştia ce i se întâmpla și era 
hotărât să n-o lase să-l confunde cu tatăl ei vitreg. 

— Laurel, uită-te la mine, spuse el răgușit, convingător. 

— Nu vreau hainele tale, îi răspunse ea aspru, încercând să 
alunge sentimentele neînţelese. 

— Ba da, le vrei, o contrazise el. Chiar dacă va trebui să te imbrac 
eu cu ele. Eşti femeie, Laurel. Nu ești nici măcar curioasă? Nu te-ai 
întrebat niciodată cum ar fi ca un bărbat să-ţi privească cu plăcere 
corpul? 

— Cu poftă trupească vroiai să spui, replică ea. Crede-mă, știu 

cum este. 

— Laurel, nu toți bărbaţii sunt ca tatăl tău vitreg. Poţi să accepti 
asta? Poţi să faci primul pas către libertate? 

— Libertate? îl privi Laurel, oftând. 

— Eşti prinsă într-o cușcă, Laurel, și singura cale de a ieși din ea 
este să înveţi să ai încredere, să înţelegi că nu toți bărbaţii sunt ca 
tatăl tău vitreg. 

Oliver îi vorbea încet, calm, aproape sincer, dar ea știa în sinea 
ei că n-avea cum să fie sincer. 

— Poate îmi place cușca mea. Poate că sunt mai în siguranță în ea 
decât afară. 

— Cuștile sunt locuri singuratice, ridicole, o avertiză el. Afară poți 
să respiri aerul proaspăt, poţi experimenta toate lucrurile frumoase 
pe care viaţa ti le oferă. Poate nu e atât de sigură realitatea, dar cu 
siguranţă este mult mai bună decât să mori de frică și de lașitate. 
Acum, bea-ţi cafeaua și apoi îţi voi arăta ce ţi-am cumpărat. 

Oliver o trata ca pe un copil, gândi Laurel neputincioasă, 
rămânând neajutorată la indulgenţa lui. Oare asta avuse de la 
început în gând? Ar fi trebuit să-l asculte când i-a spus că o căutase 
atâta timp. Trebuia să analizeze mai întâi motivele pentru care 
acceptase atât de repede să lucreze pentru el, în loc să pună pe 
primul plan răzbunarea. 

— Asta ai plănuit de la început, nu-i așa? întrebă ea încordată, în 
timp ce el îi întindea cana cu cafea. Ai vrut să mă transformi într-o 
femeie, să mă eliberezi de trecut? 

— Nu, pentru că nu știam cât de mult te afectase toată povestea 
asta. Iniţial am vrut doar să-mi cer scuze, dar când te-am văzut, 

mi-ai spus că parţial a fost vina mea pentru ceea ce ti se întâmplase. 
Laurel, eu sunt genul de bărbat care își plătește întotdeauna 
datoriile. 

— Şi dacă nu vreau să plătești? 

— Oh, eu cred că vrei, spuse el. Pentru modul prin care îţi plătesc 
această datorie ne tot certăm și nu pentru necesitatea acesteia. 

Se îndreptă spre șifonier, scoase câteva cutii și le puse în faţa ei 
pe pat. 

— Încearcă să-ţi imaginezi că a venit Crăciunul, spuse el zâmbind 
poznaș. Când ţi-am cumpărat toate astea, n-am știut dacă le cumpăr 
pentru fetiţa care ești sau pentru femeia care o să devii. 

— Şi asupra căreia te-ai decis? 

— Uită-te şi o să vezi, sugeră el. 

— N-am de gând să le port! 

— Nu de bunăvoie poate, fu el de acord, dar de purtat o să le 
porți, ai înţeles asta, Laurel? Ai trăit prea mult în trecut. Acum s-a 
terminat, gata! 

— N-o să se termine niciodată, zise ea cu teamă. De ce nu poţi să 
înţelegi asta? Nu vezi că de fiecare dată când un bărbat mă privește 
sau mă atinge... 

— Devine tatăl tău vitreg? Bineînţeles că îmi dau seama de asta, 
Laurel. Dar ieșirile din situaţia asta nu sunt foarte clare, nu-i așa? 
spuse el privind-o. 

— Nu ştiu la ce te referi. 

— Nu? Eu cred că știi. Mă urăști atunci când mă apropii de tine la 
fel de mult cum îl urăști și pe el. El nu mai este, dar eu sunt aici, în 
fața ta. De cele mai multe ori ca să stingi un foc, trebuie să aprinzi 

altul, înţelegi ce vreau să spun? 

— Nu, răspunse ea scurt, îngrozită de viclenia lui. 

— Eu cred că da, dar nu mai contează. Odată cu trecerea 
timpului, o să-mi dai dreptate. Așadar, ai de gând să deschizi aceste 
cutii și să-mi mulțumești frumos, sau preferi să te imbrac eu cu ele? 

Laurel nu era atât de îngrozită, dar se hotări să deschidă cutiile. 

Una conţinea un costum de baie minuscul, alcătuit din două 
părți albastru-aurii, atât de sumar încât nu s-ar fi imaginat vreodată 
purtând așa ceva. Spre întristarea ei, Oliver râse văzându-i expresia 
de pe față. 

— Te asigur că este destul de modest după standardele din sudul 
Franţei, spuse el. Vânzătoarea ar fi preferat să-mi vândă ceva mult 
mai sexy, constând dintr-o bucată minusculă de mătase cu un șiret 
foarte drăguţ. În mod normal, nu sunt un adept al femeilor sau al 
adolescentelor care fac topless, dar în cazul tău... 

Ochii lui se îndreptară iarăși gânditori către sânii ei, 
determinând-o pe Laurel să se ascundă în cămașa ei modestă de 
noapte. 

— Deschide-le și pe celelalte. Costumul îl poţi purta când faci 
plajă, dar asta nu trebuie să ţi-o spun eu. 

Una dintre celelalte cutii conținea o pereche de blugi tăiaţi, de 
culoarea smaraldului, un tricou alb, simplu, dar evident foarte 
scump. Într-o altă cutie era o fustă crem din in, un sacou sport cu 
dungi nuanţate și o minunată bluză albastră. Apoi descoperi o 
rochie subțire din bumbac cu nasturi, două perechi de papuci și în 
ultima cutie câteva seturi de lenjerie intimă, toate albe și foarte 
frumoase, din satin și dantelă. 

— Sutiene și chiloti doar, spuse Oliver amuzat. Ceva îmi spune că 
va trebui să treacă un timp până când îti vei alege lenjeria intimă 
gândindu-te la un iubit, și nu la simpla necesitate. 

— N-o să fac niciodată asta, spuse Laurel rece, dând la o parte 
îmbrăcămintea de parcă ar fi contaminat-o. Mai bine aș muri decât 
să port ceva din ce mi-ai cumpărat tu. 

Laurel nu știa ce i se întâmplă, simțind cum lacrimile îi 
împăienjenesc ochii. 

— A, dar sunt lucruri mult mai urâte ca moartea, nu-i așa Laurel? 
îi reaminti el cu cruzime. Încearcă să crezi că e la fel ca atunci când 
iei un medicament neplăcut, dar care știi că îţi va face bine. Poţi fi 
sinceră cu mine și să-mi spui că nu vrei să oferi și să primeşti 
dragoste? 

Cuvintele pline de furie pe care ar fi dorit să le rostească se 
stinseră pe buzele ei, la imaginea pe care o evocase. O cuprinse un 
dor aprins, ca și cum ar fi suferit o pierdere teribilă. Dar Laurel 
nu-și permitea să-și trădeze toate aceste slăbiciuni, amintindu-și 
pentru ce venise cu adevărat în Franța. 

— Îmbracă-te, spuse Oliver, luându-i clamele de păr de pe masa 
de la oglindă. Lasă-ţi părul pe spate. Fii curajoasă, Laurel, și fă 
primul pas către viaţă. Ştii că poti s-o faci! 

După ce el plecă, Laurel rămase nemișcată în pat, mrditând la 
cele întâmplate. Ştia că se va întoarce și o va îmbrăca el însuși, așa 
cum o amenințase. Cum îndrăznea să pună stăpânire pe viața ei în 
felul ăsta? Dar nu va fi pentru prea mult timp, se consolă singură. În 
curând va găsi ceva de care să se folosească împotriva lui. Trebuie 
să existe ceva ce ar putea folosi în avantajul ei. Tot ce avea de făcut 

era să descopere acel ceva! 

Îmbrăcă mai întâi unul dintre sutienele de mătase, 
îmbujorându-se la ideea că îi ghicise măsurile. Ţesătura se plia 
perfect pe formele ei, conturându-i feminitatea. Perechile de chiloti 
erau subțiri, evitând să-și privească trupul, dar întrebându-se de 
unde venea căldura care-i învăluia trupul. 

Alese perechea de blugi și tricoul alb, având o senzaţie ciudată 
lăsându-și părul cârlionțat lăsat pe spate, în schimbul cocului 
obișnuit. 

— Foarte bine, spuse Oliver, când se hotărî în cele din urmă să 
coboare. Acum arăţi ca o tânără de douăzeci şi doi de ani. 

El se ridică şi-i atinse obrajii înroșiţi, înainte ca ea să se retragă. 

— Ai o piele foarte fină şi mătăsoasă, concluzionă el, iar genele 
sunt atât de negre, încât n-ai nevoie de rimel. Ești o domnișoară 
foarte atrăgătoare, Laurel. 

— Nu trebuie să-mi faci niciun compliment, spuse ea cu o voce 
rece. Mai ales că amândoi ştim că toate astea nu sunt adevărate. 

— Nu? întrebă el ridicând din sprâncene. Ce naiba știi tu despre 
adevăr? Ştii doar ce ţi-a spus tatăl tău vitreg, nu-i așa, Laurel? Nu 
ti-a spus că te dorea? 

Panica puse stăpânire pe stomacul ei, în timp ce groaza îi tipa în 
suflet. Vroia doar să se întoarcă și să fugă, să şteargă toate întrebările 
lui, să se ascundă de umbrele trecutului. Dar privirea lui intensă o 
tinea în loc. 

— Așa este, Laurel? insistă Oliver luând-o de braţ, simţindu-i 
dorinţa să fugă. 

— Ştii foarte bine ce mi-a spus, zise ea cu amărăciune. Ai scris 

totul în acel articol... mi-a spus că eu am fost de vină, el... 

— Ti-a spus că te vrea? repetă Oliver, insistent. Ţi-a spus asta, 
nu-i aşa Laurel? 

— Da, da...ţipă ea în sfârșit. 

Îşi duse mânile la urechi, încercând să nu mai asculte întrebările 
chinuitoare. Lacrimi îi ţâșniră din ochii mari, într-un vârtej de 
durere și suferință, abia simțind braţele lui Oliver cum o înconjurau, 
legănând-o ușor, în timp ce plângea în hohote la pieptul lui. Abia 
după ce își recăpătă controlul își dădu seama că era asemenea unei 
creaturi sălbatice îngrozite. Dar era în braţele lui, iar el îi mângâia 
părul, alinându-i acel groznic chin. 

— N-are de ce să-ţi fie rușine, Laurel, dacă cineva te dorește, îi 
șopti el calm. N-ai nicio vină. El era un om bolnav, bolnav mental. 
Doamne, dacă aș fi... 

Dar se opri, iar Laurel simţi cum își încleștă gura. 

— A spus că eu îl provocam. A făcut-o și pe propria mea mamă să 
creadă asta. Și tu ai crezut, toţi l-au crezut... 

— Şi tu l-ai crezut, ghici el ridicându-i bărbia și încercând s-o 
privească în ochi. Mânia lui de mai devreme se transformă în 
blândeţe, iar pentru prima dată Laurel nu mai simțea ură, ci o 
ciudată slăbiciune. 

— Nu... Da... Eu... 

Se îndepărtă, încă ameţită de furtuna emoţională stârnită de 
întrebările lui. Nimeni nu se mai comportase cu ea așa — cel puţin 
nu în ultimii șase ani. Laurel începu să tremure și nu se împotrivi 
atunci când el o așeză pe un scaun, turnându-i o ceașcă de cafea. 

— E normal să fii afectată, dar te vei elibera de toate astea, Laurel. 


REGRETE CHINUITOARE 65 


Ea nu-și dădea seama din privirea lui dacă era o promisiune sau 
o amenințare. Oare își imaginase că uneori în coșmarurile ei, el era 
acela care se apleca asupra ei, trântind-o pe podea, atingând-o... O 
trezi la realitate transpiraţia rece de pe frunte. Știa că i se va face rău 
dacă va mai lua o înghiţitură de cafea, așa că puse cana pe masă. 
Cum putuse oare să uite de răzbunare în valul acela de emoţii? 

— Cum ţi-am spus şi ieri, am câteva documente de citit înainte să 
începem, așa că încearcă s-o iei ușor astăzi. 

— Ca mâine să încerci un nou experiment cu mine? întrebă ea 
tăios. Chiar crezi că dacă voi purta alte haine voi deveni o altă 
persoană? 

Trebuia să-și controleze mânia ce o simţea pentru el. 

— Nu cred, dar evident tu ai o altă părere, altfel ai mai purta încă 
hainele de dinainte, nu-i așa? Dacă te ajută, încearcă să te gândești 
că soarta ne-a adus împreună, ca să putem evada din trecut. Știu că 
nu vrei să vorbeşti despre ceea ce s-a întâmplat, dar va trebui să 
înveţi să o faci. Cari o povară imensă de autoinvinovăţire, și nu 
trebuie. Nu trebuie să te acuzi de nimic sau să te simţi vinovată. Spre 
deosebire... 

Oliver se opri, citind neîncredere în ochii ei. 

— Este chiar atât de imposibil să crezi că mă simt vinovat? întrebă 
el cu duritate. Pentru Dumnezeu, Laurel, nu crezi că am şi eu 
sentimente ca orice ființă umană? Chiar mă priveşti ca pe un 
monstru? 

Laurel începu să tremure împotriva voinţei ei, tremur provocat 
de emoția din vocea lui, realizând cât de mult începuse să creadă în 
el. 

— Laurel, nu vezi? continuă el. Dacă vorbim, o să... 

— Scapi de vinovăţie? completă ea pe un ton disprețuitor. Eu 
nu... 

— ... mă crezi? 

Pentru o clipă, Laurel crezu că zărise o urmă de durere și de 
remușcare în ochii lui, dar expresia dispăru atât de repede, încât nu 
avu timp s-o analizeze. 

— Ti se pare ciudat faptul că încă mă mai urmărește ce ţi-am 
făcut? N-a fost vina mea în întregime, dar cu siguranță am avut o 
contribuţie importantă. Este oare prea târziu să mă revanșez? 

Oare chiar credea că va avea încredere în el atât de uşor? Laurel 
încercă să gândească rece, forțându-se să ignore răspunsurile pe 
care cuvintele lui le amintiseră. Se folosea de ea aşa cum o făcuse și 
în trecut. Dar acum era rândul ei să îi plătescă, dar cum? Deodată, îi 
veni o idee. 

O idee legată de mărturisirile lui, de faptul că se înșelase în 
privința ei. Oare câte astfel de articole false publicase, bazate doar 
pe intuiţie și nu pe purul adevăr? Poate niciunul, dar dacă ar exista 
măcar unul? Ar fi de-ajuns să-l discrediteze ca reporter, apoi va fi 
afectată de la sine și faimoasa lui reputaţie de scriitor. Nu era o 
ideea chiar atât de rea, dar pentru asta avea nevoie de copiile 
tuturor articolelor sale, pentru a le putea studia și analiza. Oare ar 
putea găsi ceva de genul acesta aici la fermă? 

Oliver îi vorbea din nou, de data asta despre proces și simţea 
cum durerea își făcea loc în suflet, dar se obligă să-i răspundă la 
întrebări, poate astfel va găsi răspunsuri la propriile întrebări. 

— Ai încredere în mine, Laurel. Știu că este un pas important 

pentru tine, dar... 

— Vrei să mă ajuţi? 

— Cineva, cândva, trebuie să spargă zidul pe care l-ai construit în 
jurul sufletului tău. Ultima oară când ne-am întâlnit erai un copil, 
dar acum ești o femeie. Cel puţin în ochii celorlalţi. Dar în ochii tăi 
ești încă un copil speriat. 

Era într-adevăr un om receptiv, poate prea receptiv. 

— Laurel! 

Probabil înnebunea, pentru că altfel nu-și explica propriile 
reacţii, reacţiile lui, neliniștea pe care o citea uneori în privirea lui, 
modul intim în care-i pronunţa numele. Dar era imposibil... 

— Vreau să te ajut, reluă el încet. Ești pregătită să-mi răspunzi, să 
faci un efort să te alături ființelor umane? Ai acest curaj? 

I se părea imposibil ca el să simtă ostilitatea ei. Îi era atât de 
teamă că s-ar putea da de gol, dar trebuia să pătrundă dincolo de 
aparente. Ar fi vrut să-i respingă mâna de ajutor, dar făcând asta va 
pierde orice șansă de a reuși să-l discrediteze în ochii tuturor. 

— Eu... eu nu ştiu, încercă să spună în cele din urmă. Dar o să 
încerc. 

— N-o să-ţi pară rău, promise el. Apoi, incredibilele lui buze le 
sărutară pe ale ei, dar înainte ca Laurel să protesteze, îi dădu 
drumul. Își duse uşor degetele la gură, dar ochii îi oglindeau 
neîncrederea. Simti o senzaţie ciudată, un amestec de emotie și 
teamă, diferită de ce simţise până atunci. 

Dar în adâncul ei, știa că acolo unde există emoție este și pericol. 

— Dacă ai nevoie de ceva, eu lucrez în sufragerie, spuse Oliver 
alungându-i gândurile. De ce nu faci o plimbare, să te familiarizezi 

cu locul? Dar să nu te indepărtezi prea mult. Chiar dacă suntem în 
mai, soarele este destul de puternic. 

— Cred că așa o să fac, spuse ea întorcându-se către ușă. 

— Laurel... 

Ea se întoarse și-i întâlni privirea, simțindu-se pe margina unei 
prăpăstii, iar Oliver era singurul care putea s-o împingă în gol sau 
s-o salveze de acolo. 

— Îmi place noua ta înfăţişare. 

Laurel se simţi eliberată ajungând afară. Soarele ardea puternic, 
așa cum o avertizase. Spre surpriza ei, descoperi o curte interioară 
pavată elegant, în spatele casei, decorată cu pietre de râu. Se vedea 
că fusese neglijată, printre pietre ivindu-se iarba. Laurel urmă 
cărarea care ducea către livada de măslini, lângă care decoperi 
piscina, plină doar pe jumătate cu apă. 

Arăta mult mai bine decât și-ar fi imaginat, chiar surprinzător de 
largă, protejată de un gard viu de chiparoși. Mai zări de asemenea 
un grătar și o cabină din scânduri unde te puteai schimba. 

Laurel aruncă doar o privirea înainte să se întoarcă în casă. 
Traversând din nou curtea interioară, ceva o făcu să se oprească și 
să îngenuncheze pe iarba proaspătă. Începu să rupă ierburile mari, 
și odată treaba începută nu se opri decât atunci când termină. 
Curtea părea mult mai luminoasă şi mai curată, acum că toate 
uscăturile fuseseră îndepărtate, dându-i o satisfacţie stranie. 

Singură, doar cu soarele ce-i încălzea spatele și cântecul plăcut 
al păsărilor, îi era mult mai ușor să-și pună în ordine gândurile. Îşi 
dorise acestă slujbă ca să-l pedepsească pe Oliver pentru ce-i făcuse 
în trecut, dar situaţia luase oarecum o întorsătură ciudată. El o 

folosea în atingerea scopurilor lui. Dar care erau cu adevărat 
acestea? Îi spusese că vroia s-o transforme într-o femeie, dar ce 
anume presupunea asta? Îi demonstrase deja că au puncte de 
vedere total diferite, iar cea mai evidentă fusese scena de 
azi-dimineaţă, când îi dăduse aceste haine. Laurel se așeză în cele 
din urmă, încruntându-se. Era bizar ca după șase ani de zile, în care 
se îmbrăcase cu aceleași haine și își ţinuse părul strâns în coc, astăzi 
să îmbrace haine obișnuite și să-și lăse părul liber. Și cu toate astea, 
lucrând aici în grădină, uitase complet pentru câteva momente cele 
întâmplate. Îi luă ceva timp să realizeze că fata aceea îmbrăcată în 
blugi și cu părul pe spate era chiar ea. 

Când pentru prima dată o văzuse un psihiatru, îi spusese că 
într-o zi, când va fi pregătită, își va dori să spargă zidul din jurul ei. 
Îi mai sugerase atunci că i-ar prinde bine dacă ar ţine un jurnal, 
unde și-ar putea scrie gândurile și sentimentele, dar Laurel refuzase 
categoric. Gândurile ei erau atât de dureroase încât n-ar fi rezistat să 
facă asta. Dar acum... 

După ce înlătură toată iarba nedorită din curte, intră în casă 
ascultând mai întâi la ușa sufrageriei. 

În afară de foșnetul întâmplător al unor hârtii, era liniște 
înăuntru, ceea ce însemna că Oliver vroia probabil să nu fie 
deranjat, lucru care-i convenea de minune lui Laurel. 

Urcă scările, se spălă pe mâini și se privi atent în oglindă. Până 
acum, obrajii ei nu fuseseră la fel de clar definiti și ochii atât de mari 
și strălucitori. Până și gura i se părea ușor schimbată, mai moale, 
ușor senzuală, recunoscu ea într-un val neașteptat de antipatie. 

Își aminti de agenda pe care o purta mereu în geantă. O scoase 


70 MARY JAMES 


și, așezându-se lângă fereastră, începu să scrie, la început cu teamă, 
dar odată cu asaltul gândurilor, din ce în ce mai repede. Începu cu 
intrarea neașteptată a lui Oliver în viața sa, apoi încercă să-și clarifice 
gândurile și emoţiile, despre dorinţa ei ascunsă de răzbunare și nu 
în ultimul rând despre prima emotie reală, bruscă și dureroasă, pe 
care o simţise după şase ani. 

Când lăsă în cele din urmă pixul jos, Laurel își dădu seama cât 
de ciudat era tot ce i se întâmplă. Acasă simţise mult mai puţine 
decât simţea aici. Dar cum putea să fie la fel când Oliver o 
transformase fără voie ei în persoana care era acum. 

Încă de când îl întâlnise pentru a doua oară, continua s-o 
provoace în mod deliberat la furie, uneori comportamentul lui 
alternând cu o compasiune părintească. Dar nu era proastă. Ştia că 
în spatele tuturor acestora trebuia să existe un motiv ascuns. Poate 
că nu știa deocamdată care este acela, dar folosindu-se de faptul că 
dorea s-o ajute, îi amintea că se afla acolo doar pentru un singur 
scop, iar acela n-avea nimic de-a face cu experimentul lui Oliver. Nu 
crezuse niciun moment presupusele sale motive altruiste, pe care le 
invocase de atâtea ori. Bineînţeles că îi explicase totul foarte clar, 
dar cum putea să știe că era adevărat? Că nu era un plan al lui 
pentru o nouă poveste sau chiar un roman, un nou best-seller în 
stilul inconfundabilului Jonathan Graves. 

Oliver ieși din sufragerie abia la masa de prânz. Laurel 
descoperise şi o grădină de legume.Oliver îi spuse că angajase pe 
cineva care să se ocupe de ea, dar decedase recent și de aceea totul 
arăta atât de neingrijit. 

— Aș putea să mă ocup eu, dacă vrei, se oferi Laurel. 

— Îți place grădinăritul? 

— Poate fi terapeutic, răspunse ea evaziv. Şi pe deasupra... 

— Te tine departe de mine, completă el. Fi bine, dacă te ajută să 
te simti altfel ... Dar Laurel, nu uita că ești angajată aici în primul 
rând ca secretară și nu ca grădinar. Şi nu te-aș sfătui să te expui prea 
mult la soare, cel puţin până te acomodezi cu clima de aici. Cred că 
dimineaţă ai stat afară cât pentru o zi întreagă. 

— M-ai spionat? I se păru inacceptabil s-o fi văzut acolo, în timp 
ce ea habar n-avea că era urmărită. 

— Am făcut o crimă? întrebă el ironic. Da, te-am urmărit și arătai 
ca o fetiţă absorbită de munca unui om adult. 

Oliver se ridică, apropiindu-se şi aplecându-se către ea, încât 
Laurel își simți respiraţia grea. 

— Data viitoare când ieși afară, să porti o pălărie, spuse el, 
strecurându-și degetele prin părul ei și îndepărtându-l de la baza 
gâtului. Ai o pielea încântătoare, dar soarele n-o va proteja. 

Apoi, spre consternarea ei, îi ridică o şuviţă, ducând-o la nas. 

— Miroase a raze de soare şi lămâiţă, a libertate, poate cea mai 
erotică combinaţie care nu există nici măcar în cel mai scump 
parfum din lume. 

Dar Oliver schimbă brusc tonul, spunând calm: 

— Mai am o mulţime de hârtii peste care să mă uit, așa că o să-mi 
beau cafeaua în sufragerie. Te deranjează dacă o să pregătești tu 
cina? Cu puţin noroc, poate o să înot înainte de apus și mâine vom 
începe munca propriu-zisă. 

Mai târziu, Laurel își atinse o șuviţă de păr, așa cum făcuse el cu 
putin timp în urmă. De ce făcea oare toate astea? Ce reacție vroia 

Oliver să aibă? Teroare? Îşi ridică apoi carnețelul și citi ce scrisese 
dimineaţă. 

Fu o revelaţie pentru ea să descopere că în spatele urii pe care 
o simţea pentru Oliver, ceea ce scrisese nu trăda nimic din teama 
ascunsă pe care o avea faţă de bărbaţi. El o înfuria într-adevăr și o 
îngrozea de fiecare dată când o atingea, dar nu-i era frică de el. 
Faptul că îi cunoștea trecutul părea să creeze o legătură între ei, pe 
care ea n-o putea rupe. Dar într-un mod ciudat se simţea eliberată, 
liberă să nu se mai prefacă... Ce să nu se mai prefacă? Că bărbaţii și 
sexul i se păreau dezgustători? Nu, asta nu înseamna că se preface. 
Asta era ceva real, cât se poate de real! 

Laurel aruncă imediat agenda și cobort în bucătărie, încercând 
să îşi ocupe timpul cu prepararea cinei și în același timp își interzise 
să lase gândurile s-o domine. Care era problema? Ce i se întâmpla 
de fapt? 

Pentru că la prânz mâncaseră doar salată, Laurel hotărî să 
pregătească pentru cină pui la cuptor. Gătitul era una din pasiunile 
ei, astfel încât nu-i luă prea mult să combine ce avea în frigider și în 
grădină într-un amestec savuros. 

Mirosul se împrăștiase prin toată bucătăria când întră Oliver, cu 
părul negru dezordonat și cu o privire încordată. 

— Am nevoie de aer proaspăt, îi spuse lui Laurel. Ceva miroase 
foarte bine aici. Cam în cât timp o să fie gata? 

— E pui la cuptor și cred că mai durează o oră. 

— Foarte bine, atunci n-ai nicio scuză să nu accepţi să mergi cu 
mine la piscină. 

— Niciuna, doar că nu știu să înot, spuse ea liniștită. Oricum, mai 

am și altceva de făcut. 

— Da? zise el încruntându-se, iar Laurel își dorea să nu-i mai 
spună nimic. Absența lui din casă putea fi o ocazie bună să poată 
căuta copiile de care avea nevoie, a celor mai recente articole ale 
sale. 

— Ceva îmi spune că începi să uiţi de ce ești de fapt aici, Laurel, 
îi spuse el cu o voce grea, amenințătoare. Eşti aici ca angajată a mea 
și dacă îţi spun să mergi cu mine la piscină, exact asta o să faci. Ne 
vedem acolo în zece minute, încheie Oliver fără măcar să-i ofere 
posibilitatea să-l contrazică 

Apoi ieși pe ușă, zicând: 

— A... Să-ţi pui costumul de baie. 

De data asta n-o mai ameninţă, dar Laurel simţea că plutea în 
aer. 

Urcă în urma lui pe scări și ajunsă în cameră se întrebă de ce îi 
era atât de frică? De ce avea mereu senzaţia asta de teroare? 
Recunoscuse ea cu câteva clipe înainte că nu se mai simţea îngrozită 
de el și acum, brusc... 

În timp ce-și scoase tricoul și blugii, își tinu ochii fixaţi pe ușa 
dormitorului, așteptând în orice secundă ca Oliver să intre, la fel 
cum făcuse tatăl ei vitreg cândva. Simti tensiunea crescând când îi 
auzi pașii pe hol, trecând pe lângă ușa ei, ca și cum se îneca într-o 
mare de frică, incapabilă să înțeleagă de ce acceptase să vină aici, 
singură cu acest bărbat. Dar teroarea o părăsi imediat ce-l auzi cum 
cobora scările, relaxându-se în cele din urmă. 

Pur și simplu nu putea să iasă afară acum. Dar știa că trebuie 
s-o facă, astfel Oliver se va întoarce și o va scoate cu forța. Așă că își 

dădu jos toate hainele și îmbrăcă costumul de baie. Îşi luă halatul, 
dar îi atrase atenţie imaginea ei reflectată în oglindă, ceva ce 
întotdeauna evitase să facă. Observă o străină şocant de feminină în 
acel costum de mătase, pielea strălucindu-i uşor chiar dacă nu 
fusese încă atinsă de soare. Împietrită, se gândi că n-avea cum să 
iasă afară îmbrăcată așa. La fel de bine putea să iasă afară și goală, 
diferenţa nu era tocmai mare. Dar își aminti că celelalte fete făceau 
asta. Văzuse în reviste, în broșurile de vacanţă. Iar acum parcă auzea 
vocea lui Rachel, care-i spunea din nou: “Să nu-ţi fie niciodată 
rușine de corpul tău, Laurel. Ai un corp minunat și numai tatăl tău 
vitreg te-a făcut să crezi că nu este așa.” 

Era oare frumoasă? Oare Oliver credea că este? Dar ce gândea ea 
despre Oliver ? Pentru că el era acela care o forțase să intre în 
situaţia asta. Ştia că se acoperea, fiindu-i frică de el, dar nu la fel cum 
îi fusese de tatăl ei vitreg? 

Dacă n-ar fi coborât, el ar fi dat buzna înăuntru şi ar fi târât-o cu 
siguranță afară, așa că își luă halatul și legă strâns cordonul. Cine 
mai pomenise un halat și un costum de baie de mătase? Erau atât de 
inconfortabile. Inconfortabile dar frumoase, o contrazise o voce 
interioară. Mătasea parcă-i mângâia pielea delicat, senzaţia 
amintindu-i ceva. Era... era...ca... faţa începu să-i ardă imediat ce 
realiză că singurul lucru de care-i aducea aminte era atingerea 
mâinilor lui Oliver. Dar nu-i plăcuse senzaţia aceea, ci chiar o ura, 
la fel de mult cum îl ura pe el. 

Oliver era întins pe unul din șezlongurile de lângă piscină, când 
Laurel se apropie ezitând de el. Stătea cu spatele dar se întoarse 
imediat ce o auzi venind, privind-o pe sub palma ce-i proteja ochii 

de soare. Purta pantaloni scurti negri, atât de scurti, încât Laurel 
aproape împietri pe cărare, evitând să-i privească trupul. 

— Tocmai mă gândeam să vin după tine, spuse el încet, evident 
nepăsându-i că ea se simțea inconfortabil. Vino și așază-te aici, arătă 
el șezlongul alăturat, continuă el cu un zâmbet ironic. N-ai adus cu 
tine și o cremă protectoare? Soarele e încă puternic, dar bănuiesc că 
pielea ta nu se va arde, nu-i așa? 

— Eu... dar cum putea Laurel să-i spună că nu știuse? Că nu 
făcuse niciodată baie în altă parte decât în cadă și că acum, în timp 
ce se așeza, stomacul îi protesta nemilos la gândul că purta doar 
câteva bucățele de mătase. 

— Nu e nevoie să te agăţi de chestia aia, ca și cum ar fi colacul tău 
de salvare, îi spuse Oliver ironic, ridicându-se astfel încât să stea cu 
faţa către Laurel, cu toate că ea era întoarsă cu spatele, privind doar 
cu coada ochiului piciorul lui, pe care l-ar fi fi putut atinge la orice 
mișcare. 

Laurel se aștepta ca el să-i spună să își dea jos halatul, dar fu și 
mai surprinsă când în loc de asta spuse: 

— Acum, dacă tot ai venit, ai putea să mă dai cu ulei pe spate. În 
comparaţie cu tine eu nu vreau să mă ard. Dar tu vrei să faci pe 
martira, nu-i așa, Laurel? șopti el. Și ca toţi eroii, ti-ar plăcea să ţi se 
ardă pielea. Am dreptate? 

— Nu ştiu la ce te referi, răspunse ea înţepat, luând sticluţa cu 
ulei pe care el i-o întinse. 

Laurel știa de fapt la ce se referă. Îi sugerase clar că-i făcea 
plăcere să fie rece, frigidă și indiferentă faţă de bărbaţi, ca formă de 
autopedepsire. 

— Poţi să începi cu umerii, dacă vrei! 

Comanda lui îi atrase atenţia către lățimea bustului lui, apoi 
lăsându-se purtată de imaginaţie, de-a lungul spatelui, către 
şoldurile lui. Avea picioare lungi, acoperite cu păr negru și numai la 
gândul atingerii lor, se înfioră. 

— Ce s-a întâmplat, Laurel? Trebuise să-ţi reamintesc iarăși că nu 
sunt tatăl tău vitreg? Sunt un bărbat ca oricare altul și fără să 
exagerez, sunt atât de dornic de sex, încât mă voi năpusti asupra ta 
în momentul în care mă vei atinge. 

Se întoarse puţin, aruncându-i o privire amuzată, uşor ironică, 
ochii îngustându-i-se intenționat. Abia atunci Laurel observă că i se 
deschisese halatul. 

— Şi dă dracului jos odată chestia aia de pe tine, altfel s-ar putea 
să mă gândesc că-l porti pentru că vrei să ţi-l dau eu jos. 

După ce își lăsă fruntea pe braţe și Laurel era sigură că n-o mai 
privea, îşi dezbrăcă halatul, ca el să nu creadă că ar vrea...să.... ÎL 
împături repede, dar când se întoarse către Oliver cu sticla cu ulei, 
el era așezat din nou pe spate, privind-o cu o expresie ciudată în 
ochi, dar în același timp cu un zâmbet jucându-i pe buze. 

— Deci asta era calea, murmură el. Dacă vrei ca o fată să se 
dezbrace, trebuie doar să-i promiţi că o vei face în locul ei. Ca să 
vezi! Şi eu care chiar am crezut atâţia ani că ele preferă prima 
variantă. 

O păcălise și de data asta, gândi Laurel, simțind cum se înfurie. 
Crezuse că n-o va privi așa, dar acum.... Nu-și dorea decât să fugă de 
acolo și să se ascundă de el. Nu suporta felul în care ochii lui 
alunecau ușor peste corpul ei, la fel cum făcuse și tatăl ei vitreg 

uneori. 

Dar Oliver se întoarse iarăși pe burtă, închizând ochii și 
murmurând: 

— Foarte drăguţ. Pielea ta este încă destul de albă, dar arăţi la fel 
de drăguță ca oricare altă fată de vârsta ta. Acum, poţi să continui cu 
spatele, te rog frumos? 

Experimenta iarăși un nou sentiment, se gândi Laurel în timp ce 
deschise capacul sticluței și se așeză lângă el. La ce s-ar fi așteptat? 
Nu era tatăl ei vitreg, lucru pe care Oliver il reamintea de câte ori 
avea ocazia. Dar era un bărbat cu experienţă, care se amuza de 
reprimarea sentimentelor ei. Observa asta din modul în care era 
întins, perfect relaxat. Laurel se linişti, dându-și seama că nu avea 
niciun efect asupra lui. 

Era atât de absorbită de noua ei sarcină, încât abia după câteva 
secunde realiză mesajul pe care degetele le transmitea creierului și 
anume plăcerea de a atinge pielea unui bărbat. Pielea lui Oliver, 
încălzită de soare, era straniu de moale, acoperindu-i mușchii 
puternici. Apoi trasă cu degetele șira spinării, oprindu-se brusc când 
el începu să murmure. 

— Ar trebui să întinzi uleiul pe piele, nu să iei lecţii de anatomie. 

Vocea lui i se păru furioasă și Laurel îl privi speriată. 

— Eu... 

— Tu, ce? Te-ai lăsat purtată de val? Nu-i așa, Laurel? Mi se pare 
mie sau atunci când mă acuzi că te provoc cu experimentele mele, 
încerci de fapt să-ţi pui în practică gândurile ascunse. Continuă, te 
rog, dar să nu te surprindă că la un moment dat aș vrea să încerc și 
eu ceva. Ceea ce faci tu acum îmi trezeşte niște senzaţii erotice 

destul de profunde, spuse el ușor ironic. Nu mă crezi, Laurel? 
Atunci, cred că e mai bine să-ţi demonstrez. 

Înainte ca Laurel să ghicească ce urma să se întâmple, Oliver o 
trase lângă el. Șezlongul era îngust și n-avea cum să evite contactul 
cu corpul lui. Cu un braţ îi înconjură talia, iar cu celălalt își susținea 
capul, privindu-i ochii uimiți și neîncrezători, în timp ce ai lui erau 
întunecaţi, sclipind vag în timp ce o studia. 

— Nu... şopti ea tresărind. Nu, Oliver, eu... 

— Nu crezi că te pripești să spui nu, înainte să știi ce refuzi? o 
sfidă el calm, ignorându-i cuvintele. N-o să-ţi fac rău, Laurel. Nu te 
mișca. 

Orice ar fi zărit Laurel în ochii lui puţin mai devreme, acum 
dispăruse. Era din nou calm, privind-o fix, având impresia că încerca 
să-şi controleze sentimentele. 

— Rămâi întinsă, repetă el încet. 


Capitolul 6 


Laurel era prea îngrozită ca să facă ceva. Dar pe măsură ce 
minutele zburau, iar Oliver îi întindea uleiul pe spate și pe umeri, 
masându-i încet, trupul ei se relaxă sub mișcările mâinilor lui. De 
fapt, atingerea era atât de plăcută încât simţi că i se închid ochii, o 
senzaţie languroasă, caldă, răspândindu-i-se prin întreg corpul. 
Dacă ar fi fost o pisică, acum cu siguranţă ar fi început să toarcă. 
Aproape adormită, deschise ochii și-l zări pe Oliver privind-o cu 
aceeași expresie pe care nu putea niciodată s-o descifreze. 

— Asta a însemnat ca cineva să te dea cu ulei pe spate, dar asta... 

Fără niciun avertisment, mâna lui părăsi umerii ei, traversând 
ușor șira spinării. Surprinsă, Laurel realiză că și ea îl atinsese în 
același mod. Toate emoţiile diferite pe care le simțea se datorau 
felului în care palmele lui se jucau pe spatele ei, stârnind senzaţii 
din ce în ce mai puternice. Oare și el simţise la fel când îl atinsese? 

Când Laurel își ridică ochii căprui ametiti în încercarea de a-i 
înțelege pe ai lui, Oliver îi șopti încet: 

— Vezi? Este destul de diferit, nu-i așa? 

— Eu... 

— Sst! 

Bratul de sub talia ei se mișcă și în clipa următoare Laurel era 
întinsă pe spate, cu Oliver peste ea. Încercă să se miște, dar degetele 
lui îi prinseseră umerii, țintuind-o acolo. Încercă să tipe, dar o 
înghiți întunericul. 

Întunericul se limpezi când îl auzi pe Oliver strigându-i încet 
numele. Laurel deschise ochii. Era încă întinsă, dar Oliver era lângă 
ea, fără s-o atingă. 

— E mai bine, acum? 

— Eu... 

— Ai leșinat, spuse el, uitându-se spre cer. Se răcește afară. Cred 
că ar fi mai bine să mergem înăuntru. Mergi înainte. Vin și eu 
imediat ce strâng aici. Nu uita asta, o avertiză el întinzându-i halatul. 
Mergând spre casă, Laurel avu impresia că în spatele calmului său 
se ascundea furia. Pentru că leşinase? Pentru că experimentul lui 
eșuase? Deodată, începu să tremure și nu din cauza brizei. De ce o 
vroia el aici? 

Gândul acesta o urmări pe parcursul nopții care urmă cât și a 
doua zi, cu toate că Oliver nu-i dăduse prea mult timp liber. 

Odată ce începu să lucreze, Laurel trebuia să fie la dispoziţia lui. 
În primele trei zile, terminase deja primul capitol. Era greu să 
înțeleagă firul narativ. În primele pagini era descris personajul 
principal, un om torturat de conștiință și de vina pe care o purta 
pentru o crimă din trecut. Deși Laurel nu știa încă ce i se întâmplase 
personajului, dar scriind la mașină ceea ce Oliver îi dăduse, îl 

înțelegea oarecum pe acel om. 

Oliver devenise mai retras în ultimele zile, vorbea puţin, iar 
Laurel aproape uitase incidentul de la piscină. Aproape, dar nu de 
tot. Uneori, noaptea când nu putea să adoarmă, Laurel își amintea 
senzaţia pielii lui, a degetelor, emoția pe care o trezise în ea atunci 
când o atinsese. El simţise oare la fel? Gândul era revoltător de 
emotionant, ajungându-i până în stomac. 

În fiecare dimineață când Oliver lucra, Laurel muncea în 
grădină, fapt ce o ajuta mult să-și clarifice gândurile. Din când în 
când mai scria în agendă, căutând un mod de a-și duce la 
îndeplinire revanșa. Dar nu avusese cum să se uite printre rafturile 
cu cărți după ceva ce ar putea-o ajuta și cum Oliver nu vorbea deloc 
despre trecut, Laurel n-avea curajul să-l întrebe direct. 

Într-una din după-amiezi, Oliver îi spuse că avea puţină treabă, 
astfel încât Laurel se hotări să abandoneze grădina în favoarea 
piscinei. Nu se mai întoarsese acolo de la întâmplarea cu Oliver, dar 
astăzi, fără niciun motiv, simţi nevoia să se lase mângâiată de soare. 

De data asta costumul de baie nu mai reprezenta o problemă, 
dar luă totuși halatul pe ea. 

Piscina era pustie, așa cum își imaginase, așa că scoase unul din 
scaunele din baracă la soare, pe care întinse un prosop. De data asta 
folosi și crema de protecţie. 

Soarele era minunat, iar razele strălucitoare ce se răsfrângeau în 
apă o determinau să închidă ochii. Sub căldura soarelui, putea 
aproape să-și imagineze că acesta înlocuia căldura mâinilor lui 
Oliver. Simti din nou acel fior pe mijlocul spatelui, dar de data asta 
totul se năpusti în stomac, parcă ripostând la puterea emoției. Se 


82 MARY JAMES 


schimbase mult de când venise aici în Provence, de fapt de când îl 
cunoscuse pe Oliver. Acum nu i se mai părea neobișnuit să-și ţină 
părul desfăcut, să poarte hainele cumpărate de el, să... 

Deschise brusc ochii când realiză că nu mai era singură. Oliver o 
privea încruntat. Laurel se ridică imediat, înlăturând în mișcarea ei 
una din bretelele costumului de baie. 

— Nu m-ai auzit când te-am strigat? 

— Am adormit, răspunse ea ameţită. Nu credeam că vei avea 
nevoie de mine. Mi-ai spus că sunt liberă pe parcursul 
după-amiezii... 

— Dar n-am crezut că vei fi așa de prostuţă încât să vii aici și să te 
prăjeşti la soare. 

Îngenunche lângă ea, atingându-i umărul, iar Laurel tresări 
imediat, dându-și seama că avea dreptate. Pielea îi era foarte roșie, 
dar nu acesta era motivul furiei lui. 

— Nu mi-a trecut prin minte că ai putea fi aici. Am crezut că ești 
în grădină. Am crezut că... ai plecat, spuse el aspru, dur. 

— Să plec? 

Ce vroia să spună cu asta? Unde ar fi putut să plece? 

— Da...Să pleci, să dispari, să fugi, îi explică el, gata să își piardă 
cumpătul. Dar nu, te găsesc aici, făcând plajă, uitând că... 

Oliver încercă să se adune și nu mai continuă ce ar fi vrut să 
spună. Mânia lui o speriase pe Laurel, dar se linişti când el se mai 
calmă. 

— Era atât de frumos afară, încât m-am gândit să stau puţin la 
soare, spuse ea încet. 

— Înţeleg. 

Oliver părea să-și fi revenit la modul lui firesc de a fi, ironic, așa 
că Laurel se simţi oarecum eliberată. 

— O să-ţi rămână urme pe piele, și-i aduse la loc breteaua de la 
sutien. Contactul dintre degetele lui reci și pielea ei fierbinte îi 
produse un fior de plăcere. 

— Pentru Dumnezeu, Laurel, izbucni el. N-am de gând să te 
violez. Credeam că depășisem deja etapa asta. Dar numai 
Dumnezeu știe de ce te comporti așa...de parcă ţi-ai dori asta. Eu... 

Laurel nu-l mai asculta. Oliver rostise aceleași cuvinte pe care le 
spusese și tatăl ei vitreg cu ani în urmă. Tocmai auzise că ea vroia 
asta. ÎL auzea vag pe Oliver cum o striga pe nume și brusc se 
scufundă în piscină, iar apa rece fu asemenea unui şoc la contactul 
cu pielea ei arsă de soare. În zadar încerca să respire, deoarece gura 
i se umplea cu tot mai multă apă, în timp ce picioarele nu mai 
atingeau fundul. Laurel se zbătu să iasă la suprafață, dar întunericul 
ce-i învăluia ochii, nasul, urechile, o trăgea înapoi. 

Alături de ea, cineva îi apăsa puternic pieptul, forțând-o să 
respire. Laurel începu să tușescă, scuipând apă. Când deschise 
ochii, era întinsă lângă piscină. Oliver era aplecat deasupra ei, cu 
hainele ude din care curgea apă. 

— Data viitoare când vrei să mergi pe apă, te rog să mă anunti din 
timp, da? Ce dracu încercai să faci, Laurel? Vroiai să te îneci doar 
pentru că te-am atins? 

Laurel ar fi vrut să spună că nu asta era cauza și că n-a vrut să se 
înece. A fost ceea ce îi spusese...ceea ce tatăl ei vitreg îi spuse. Ar fi 
vrut să știe și Oliver toate astea, dar pur și simplu nu putea să mai 
pronunţe cuvintele. Începu să tremure din ce în ce mai tare, fără să 

prostesteze când Oliver o luă în brațe, ducând-o în casă. Faptul că o 
ținea în brațele lui puternice, îi oferea o senzaţie plăcută. Se 
simţea... protejată. 

— Începând de mâine, o să iei lecţii de înot, îl auzi ea vorbind în 
timp ce urcau scările. N-ai decât să fii o martiră dacă vrei, dar nu-mi 
place să fac pe eroul. Am îndurat destule... 

Oliver o duse în dormitor și o așeză pe pat. 

— Nu te mișca de aici, o avertiză el. Încă nu ţi-ai revenit din şoc. 
Nu te îngrijora dacă o să te simţi rău. Ai înghiţit cam multă apă . 

— Unde pleci? întrebă Laurel. Nu-și dorea ca el să plece, dar nici 
n-avea puterea să-i spună să rămână. 

— Să-ţi pregătesc baia, răspunse el. Eşti îngheţată și după cum am 
spus, încă în stare de șoc. 

Când Oliver plecă, Laurel închise ochii. Era prea obosită să mai 
riposteze sau să spună ceva. 

Când reveni, Oliver purta doar un halat de baie, dar pentru 
prima dată Laurel nu se mai simţea atrasă de el, ci acceptă prezența 
lui și nevoia ei de a-l simţi aproape. 

-Laurel... 

Laurel i-ar fi spus că vrea să doarmă puţin, dar știa că n-o va lăsa. 
Oliver o ridică în braţe şi o scutură atât de tare încât o forţă să 
deschidă ochii. Ai lui erau plini de o furie profundă. 

— Nici măcar să nu te gândești că de data asta n-o să faci ce spun, 
o ameninţă el în timp ce o ducea în baie. 

— Treci în cadă, continuă el, testând apa cu degetele. Eu o să 
rămân aici. Este la fel de ușor să te îneci într-o cadă ca și în piscină, 
mai ales dacă îţi pierzi cunoștința... 

Dintr-un motiv pe care Laurel nu-l putea explica, acceptă 
aproape indiferentă indicaţiile lui. Chiar și atunci când o dezbrăcă 
de costumul de baie nu-i reproșă nimic, ci doar tremură la atingerea 
mâinilor lui. 

— Laurel... îi rosti el numele cu o voce tensionată. 

Ea nu putea să-i înțeleagă comportamenul, mai ales că imediat 
ce reuși să-l privească în ochi putea citi din nou mânie. 

— Oh, pentru numele lui Dumnezeu, murmură el în timp ce o 
ajuta să intre în apă. Laurel simțea cum se încălzește. 

Ar fi putut sta acolo toată noaptea, dar Oliver părea să aibă alte 
planuri. Înainte să protesteze, Oliver o scoase din apă, 
înfășurându-i corpul într-un prosop alb imens... 

— Așa e mult mai bine, zise el, în timp ce Laurel încercă să se 
elibereze din strânsoare. Acum semeni mai mult cu Laurel pe care 
o Cunosc și pe care... 

— O urăști... completă ea printre dinţi. 

— Stai aici. Eu o să cobor să-ți aduc puţin coniac. Ce te-a 
determinat să faci asta? adăugă el plin de mânie. Ai preferat să te 
îneci decât să fii atinsă de mine? 

— Nu e vorba despre asta. Este ceea ce ai spus, recunoscu ea, 
prea bulversată să-i mai pese de ce putea el să creadă. 

— Ce am spus? întrebă el, îmbrăcând-o în același timp cu unul 
dintre halatele lui moi de baie. 

— Mi-ai spus că provoc un bărbat să mă violeze... 

— Şi pentru asta te-ai dus și te-ai aruncat cu capul în piscină? 

— Asta mi-a spus și el, zise Laurel pe un ton scăzut. Tatăl meu 
vitreg...A spus că era doar vina mea... 

Laurel nu mai putea continua. Îşi simţea toată durerea și 
suferinţa oprindu-i-se în gât. Oliver îi usca părul cu un prosop, dar 
se opri, retrăgându-se ca și cum ar fi fost cea mai firavă ființă de pe 
pământ. 

— Dumnezeule, Laurel, şi tu ai crezut... Laurel, dar eu... Stai aici. 
Mă întorc imediat. 

Acum era din nou drăguţ cu ea, gândi Laurel. De fapt, 
întotdeauna fusese bun cu ea, după ce o rănise în cel mai josnic 
mod. Dar totul făcea parte din experimentul lui, bineînțeles, dar 
acum nu-i mai păsa de asta. Era prea obosită să-i mai pese de ceva. 
Nu-și dorea nimic altceva decât să se ghemuiască în brațele lui și... 
Se trezi imediat ce realiză în ce direcţie se îndreptau gândurile ei. 
Cum ajunsese să-și dorescă să fie în braţele lui Oliver? Dar... 

Înainte să continue analiza propriilor gânduri, Oliver se 
întoarse, înmânându-i un pahar ce conţinea un lichid închis la 
culoare. 

— Bea asta. Cred că ar trebui să facem ceva în legătură cu umerii 
și cu pielea ta, altfel nu cred că te vei mai putea mișca mâine 
dimineaţă. 

Coniacul părea să-i ardă gâtul, dar îi aducea o senzaţie plină de 
căldură care răspândindu.-i-se în corp o elibera de toate inhibiţiile 
pe care și le impusese până atunci. Când Oliver o luă în brațe, îi 
înconjură gâtul cu ale ei, zâmbindu-i în timp ce el se încordă, 
privind-o. 

— Efectul coniacului, fetiţo, îi zise el ironic, dar nu-ţi forța 
norocul. Nu uita că sunt și eu om! 

Laurel încă mai încerca să descifreze acea remarcă, atunci când 

el o așeză pe pat. 

— Unde ţi-e cămașa de noapte? întrebă el. 

Oliver se strâmbă când zări cămașa groasă de bumbac cu nasturi 
demodaţi. 

— Nu poți purta așa ceva. Bumbacul o să-ţi irite și mai tare umerii 
înroșiți. N-ai nimic altceva? 

Laurel dădu din cap în semn că nu, uimită că pentru prima dată 
nu mai era rușinată de hainele ei. 

— Mă tem că n-am ce să îţi împrumut. Singurul lucru cu care mă 
acopăr noaptea este...propria mea piele. Ar trebui să încerci și tu 
din când în când. 

— Cred că aşa o să fac. 

Oliver părea extrem de uimită. Dar Laurel se simţea protejată și 
în același timp lipsită de inhibitii. 

— O să trebuiască să-ţi dau jos halatul de pe umeri, o avertiză el, 
încă nevenindu-i să creadă ce auzise. 

— Nu mă deranjează, îi răspunse ușor Laurel în timp ce teama și 
plăcerea eliberau în ea o senzaţie ciudată, o emoție lăuntrică. Până 
la urmă, doar nu ești tatăl meu vitreg, nu-i așa? adăugă ea curajoasă, 
sub privirea lui împietrită. 

— Nu, nu sunt,confirmă el scurt. Stai acolo. Mă duc să aduc ceva. 

— Pudră împotriva arsurilor, spuse el câteva secunde mai târziu, 
când reveni în cameră. Întodeauna păstrez un flacon în casă. 
Nepoţii mei ar sta afară până când ar trebui să se culce și de cele mai 
multe ori uită de soare. 

— Tu ai nepoți? 

— Ce te așteptai? Că m-a adus pe lume un spiriduș? o tachină el 

cinic. Am o soră, ceva mai mare ca mine, care este căsătorită cu un 
medic. Au o căsătorie fericită și patru copii cu vârste între 
doisprezece și douăzeci de ani. 

Era pentru prima dată când Oliver îi vorbea despre familia lui, 
iar Laurel se simţi oarecum îndurerată că viaţa lui fusese o carte 
închisă pentru ea, cu toate că nu înţelegea de ce. 

— Ridică-te, Laurel, să-ţi masez umerii... 

Ea îi urmă instrucţiunile, uimită să descopere cât de greu își 
simţea capul. Oliver ezită înainte să-i depărteze halatul de pe pielea 
ce începea s-o doară din ce în ce mai tare. 

Laurel închise ochii, iar el îi întinse pudra pe umeri. Atingerea 
lui moale, îi înlocuia durerea cu... cu ce? se întrebă ea nervoasă, în 
timp ce fiori de plăcere îi traversau corpul. 

— Laurel? 

Ea abia desluși încordarea din vocea lui. 

— N-ai de gând să adormi, nu-i așa? 

Laurel deschise leneș ochii, concentându-se la forma gâtului lui. 
Își ridică mâna, atingându-i ușor clavicula. 

— Contează dacă adorm? răspunse ea căscând ușor, încă sub 
influenţa coniacului. 

— Doar dacă nu te deranjează să te trezești în braţele mele...în 
patul meu, zise el direct. Asta îţi dorești? 

Oare asta își dorea? Bineînţeles că nu! Dar îndată ce Oliver 
termină masajul, Laurel se aplecă spre el, îngropându-și fața la 
pieptul lui. 

— Laurel! 

Îi rosti numele cu grijă, ridicându-i bărbia încât s-o poată privi. 

Halatul ei îndepărtat de pe umeri îi descoperea sânii pe jumătate, 
dar lui Laurel nu-i mai păsa. Îi era teamă doar de momentul în care 
descoperise că în braţele lui Oliver simţise același confort și stare de 
bine din copilărie, sentiment pe care nu dorea să-l piardă. 

— Nu pleca, Oliver, mumură ea ușor. Vreau să rămâi cu mine. 

— Vrei să rămân cu tine? spuse el cu privirea pierdută. Cred că 
nu-ți dai seama ce spui, ce mă rogi... Realizezi ce-mi propui, Laurel? 
Bine, atunci... 

Expresia feţei și vocea i se schimbară complet. Laurel își ridică 
încet capul, mișcare ce făcu halatul să cadă mai jos pe braţele ei. 

Auzea respiraţia lui întretăiată, în timp ce privirea îi surprinse 
ochii lui îndreptaţi către formele expuse ale sânilor. 

— Oliver... 

— Nu, Laurel, spuse el cu glas răgușit. Nu, te rog... Nu de data 
asta. 

Oliver o luă uşor în braţe și o întinse pe pat, dar Laurel ignoră 
tremurul ce o cuprinsese. 

— O să te urăsc... începu ea să spună, dar abia putea să-și miște 
capul. 

— Îți promit că n-o să faci asta, spuse el cu ochii întunecaţi. N-o 
să mă urăști, Laurel. 

Oliver își aplecă ușor capul, iar buzele lui le mângâiară pe ale ei, 
în timp ce degetele lui îi susțineau capul. 

— Ia-mă în braţe, continuă el încet, iar ea, ca și cum ar fi fost 
hipnotizată, se supuse. 

El îi îndepărtă halatul, iar pielea lui i se părea de satin sub 
mângâierile palmelor ei. Laurel îi exploră umerii puternici, 

înfiorându-se când el îi atinse buzele. O luă în brate, iar contactul 
dintre pielea ei și părul negru de pe pieptul lui fu ca un val 
inimaginabil de plăcere. 

— Laurel, Laurel, habar n-ai ce mi-ai făcut, murmură el în timp 
ce-i acoperea gura cu a lui, scufundând-o într-un vârtej sălbatic de 
emoţii. 

Laurel nu-și putea explica ce i se întâmpla. Emoţiile stârnite de 
atingerea lui o învăluiau în întregime. Halatul ei dispăru, doar 
degetele lui alunecau ușor pe pielea ei, în vreme ce ochii o priveau 
fix, căutându-i răspunsul. 

— E plăcut, nu-i așa? întrebă el cu o voce ciudată, răgușită. 

Muschii ei se încordară, dar nu putea să nege ce o făcea să simtă. 
Ceva licări în ochii lui, o emotie pe care Laurel n-o putea descrie. 
Suspină încet, apoi gura lui o acoperi pe a ei, înăbușindu-i 
protestele, luându-i suflarea, ducând-o acolo unde nu contau decât 
simţurile, determinând-o să simtă doar nevoia de a răspunde magiei 
atingerilor lui. 

Când gura lui îi sărută ameţitor gâtul, ea își lipi buzele fierbinți 
de umărul lui, gemând ușor când degetele lui îi cuprinseră sânii, 
stârnind în ea o nevoie pe care Laurel abia o putea înțelege. Fără să 
fie avertizată, fusese aruncată într-un ocean imens de sezaţii 
necunoscute, senzaţii pe care nici în cele mai ascunse vise ale ei nu 
și-ar fi putut imagina că există, senzaţii care-i chinuiau trupul, 
tânjind după apropierea lui Oliver. Citindu-i parcă gândurile, el îi 
acoperi trupul cu al lui, făcând-o să simtă coapsele lui puternice. 
Dar apoi Oliver se îndepărtă de ea, cu o expresie rece și ciudată, 
care trecea parcă prin Laurel. 

Ce căuta oare? se întrebă Laurel, nesigură 

— Nu ești frigidă, Laurel, zise el. La naiba, știi foarte bine asta! 

Reacţia lui fu ca un duș cu apă rece. 

— Nu, ripostă ea, Eu... 

— Mi-ai răspuns la fiecare mișcare, spuse el. 

— Eu... 

Încet, misterul părea să se elucideze. Își amintea cum fugise de 
el, când o ameninţase că o va transforma într-o femeie, exact ce 
făcea acum. Se luptă să plece de lângă el, dezgustând-o felul cum 
reacționase la atingerea lui, dar mâinile lui o ţintuiau lângă el. 

— Încetează să te mai lupti cu tine însăţi, spuse el cu blândeţe. 
Apoi îi acoperi faţa cu sărutări. 

Săruturile lui erau ca un drog îmbătător, trezindu-i simţurile în 
unica nevoie de a răspunde emoțţiei pe care o stârnea în ea. Nu mai 
dori să-l oprească atunci când îi mângâie din nou sânii, aplecând 
capul și sărutând locul dintre ei. 

Se opri s-o privească, iar Laurel citi în ochii lui aceeași dorință, 
la fel de mare ca a ei. Ca şi cum ar fi comunicat într-o altă limbă, una 
nevorbită, el gemu și-și spori sărutările. 

Străbătând-o fiori de plăcere, Laurel își strecură degetele în 
părul lui, ţinându-i capul lipit de trupul ei. Un trup care ardea de 
dorința de a-l simţi cât mai aproape, legănându-se în aceleași 
mișcări cu el, completându-se reciproc. 

Plutind într-un potop de emoţii, Laurel nu realiză ce se întâmplă 
când Oliver se încordă, ridicând capul: 

— Aud o mașină, spuse scurt. Dumnezeu știe cine ar putea fi, 
continuă el privindu-i fața îmbujorată și ochii strălucitori. 

Poate că se întâmpla la timp... pentru binele amândurora! 

Oliver sări din pat și trase repede hainele pe el, în vreme ce 
Laurel roși și mai tare la imaginea masculină a corpului lui. 

Laurel rămase întinsă, ascultând zgomotul mașinii care se 
apropia și începând să tremure își duse palmele la obrajii roșii și 
fierbinţi. Pentru Dumnezeu, ce făcuse? Simti cum lacrimile îi inundă 
obrajii. Oare ce o să creadă Oliver despre ea? Pentru el era doar un 
experiment, sau...? Așa intenţiona s-o transforme într-o femeie, prin 
a face dragoste cu ea? Cum putea fi cineva atât de rece și de 
nepăsător? 

Auzi mașina oprindu-se și vocile câtorva persoane. 

— Laurel, este sora mea împreună cu familia. Dacă nu te simţi în 
stare, nu trebuie neapărat să cobori, îl auzi pe Oliver strigând de pe 
scară. 

Ceea ce însemna că era o întâlnire de familie și prefera să nu fie 
de față, concluzionă Laurel bătând cu pumnii în pernă, încercând să 
uite cum corpul ei îl dorise nebunește. 

Venise aici ca să se răzbune, dar cu toate astea... Faptul că 
răspunsese sărutărilor lui fusese oare din furie sau din dorință? 
Bineînţeles că asta era... ura ce o simțea pentru el. Asta era 
explicaţia. Asta trebuia să fie explicaţia. 


Capitolul 7 


Laurel se trezi devreme în dimineața următoare. Nu pentru că ar 
fi fost curioasă în legătură cu familia lui Oliver, hotărî ea în timp ce 
făcea cafeaua și încălzea cornurile în cuptor. 

Uşa din spate se deschise, intrând doi tineri, care evident erau la 
fel de surprinși ca și ea. 

— Bună, spuse cel mai mic dintre ei. Tu trebuie să fii secretara 
unchiului Oliver. Pentru prima dată mi-aș dori să fiu şi eu scriitor. 

Deci, aceștia erau nepoții lui Oliver și fără îndoială aveau în jur 
de douăzeci de ani. Însoțitorul băiatului care vorbise părea mai 
mare. Îi zâmbi uşor lui Laurel, într-un mod în care cu câteva 
săptămâni ar fi determinat-o cu siguranță să fugă, dar acum nu-i 
dădu nicio importanţă. 

— Termină Chas, o faci să se simtă prost. Nu-l lua în seama pe 
prietenul meu. De parcă n-ar mai fi văzut o fată drăguță până acum. 
Eu sunt Richard, nepotul lui Oliver, iar el este prietenul meu 
Charles Hawley. Tocmai am găsit un job pentru vară- o ajutăm pe 

mama să aibă grijă de cei mici și ca bonus beneficiem și de o vacanță 
gratuită. Eram în drum spre Spania și ne-am hotărât să oprim aici 
peste noapte. Mama se impacientează de fiecare dată când preţiosul 
ei frate este plecat prea mult în străinătate. Îi este teamă că o 
vânătoare de averi o să-l prindă în ghearele ei. Unchiul O. nu prea 
a avut noroc în dragoste. 

Asta nu fusese exact impresia care i-o lăsase lui Laurel. Era 
adevărat oare? 

— Te putem ajuta cu ceva? 

Laurel dădu din cap în semn că nu, iar Richard continuă energic: 

— În cazul ăsta, o să avem timp să facem un duș înainte de micul 
dejun! 

Oliver îi spusese că sora lui avea patru copii, ceea ce făceau să 
fie opt persoane în casă, numără ea în minte, pregătind masa. Doar 
dacă sora lui nu va obiecta ca în calitate de secretară să mănânce cu 
ei. 

Își mușcă una din buze, gândindu-se ce ar fi putut găti. În cele 
din urmă renunță la idee, hotărând că va lua micul dejun mai târziu, 
dacă nu era binevenită. 

Dar jumătate de oră mai târziu, cu Oliver de o parte și sora lui 
de cealaltă, se convinse că judecase greșit situaţia. Deși fizic semăna 
incredibil de bine cu fratele ei, Elizabeth Turner, era o femeie 
calmă, prietenoasă, în jur de patruzeci și cinci de ani, pe care o 
puteai înfuria foarte greu. 

— Deci, Graham n-a putut să vină cu voi. Ce păcat, spuse Oliver. 

— Da, aprobă Eizabeth. A rămas să se ocupe de pacienţi, dar cel 
puțin am băieţii cu mine. 

— Chiar crezi că o să le mai pese, după ce vor vedea plajele 
superbe din Marbella? zise Oliver, trăgând cu ochiul spre nepotul 
său mai mare. 

Richard roși, dar Chas Hawley îi zâmbi lui Laurel, 
continuându-și micul dejun. Cu toate că diferenţa de ani dintre ei 
era mică, Chas părea un tip foarte sofisticat, iar Laurel avea impresia 
că Oliver nu-l plăcea. De fiecare dată când Chas îi vorbea, Oliver 
intervenea. Probabil nu agreea modul în care pătrunsese acesta în 
familie, se gândi Laurel, în timp ce-l asculta pe Richard cum își 
întâlnise prietenul la universitate. 

Laurel îi plăcea pe acești membri mai tineri ai familiei Savage, 
decise ea privindu-i. Richard era cel mai mare, dar încă un copil, 
evident venerându-și unchiul, dar urmând cariera medicală a tatălui 
său. Apoi veniseră pe lume, gemenii, acum având paisprezece ani, 
care semănau ca două picături de apă. 

— Paul şi Robert seamănă cu tatăl lor, îi spuse Elizabeth lui Laurel 
în timp ce pregăteau micul dejun. Richard și Anna sunt adevărații 
Savage. Cum e să lucrezi pentru fratele meu? întrebă ea. 
Cunoscându-i caracterul, nu cred că îţi este foarte ușor. 

— Este foarte încurajator, îi răspunse Laurel, minţind. Îmi place. 

— Hm, bine, dacă spui tu. Din câte știu, este foarte încăpățânat 
când își propune ceva, cu atât mai mult când lucrează la o nouă 
carte. Despre ce este vorba în aceasta? 

— Nu sunt chiar atât de sigură, serios, protestă Laurel când 
Elizabeth ridică una din sprâncene. Până acum, n-a scris decât 
primul capitol. Se bazează pe descrierea personajului principal- un 
om care suferă foarte mult din cauza unei întâmplări neplăcute din 

trecut. 

— Ei bine, cunoscându-mi fratele, o să fie un nou best-seller. Dar 
merită, pentru că în fiecare carte pune câte puţin din el, din sufletul 
lui. Cum ai obţinut slujba? întrebă Elizabeth, curioasă. De obicei 
n-are o secretară. 

— Eu i-am cerut să lucrez pentru el, mărturisi Laurel. 

— Iar eu i-am spus că poate să facă asta, continuă Oliver pentru 
ea, intrând în bucătărie și luându-le prin surprindere. Draga mea 
Beth, cred că progeniturile tale încep să se plictisească. Este păcat 
că tocmai astăzi când aţi ajuns voi a început să bată mistralul, dar 
dacă vrei, putem merge la Arles după-amiază. 

— Atâta timp cât îi ţin departe de tine în dimineaţa asta, sugeră 
sora lui zâmbind. Foarte bine atunci, cu toate că este păcat că vei 
lucra și astăzi. Și aşa nu te vedem foarte des. 

— Păcat, dar necesar, răspunse el scurt. Inspirația este de vină, 
draga mea surioară! 

Oliver plecă, înainte ca Elizabeth să riposteze, adăugând către 
Laurel: 

— Bărbaţii ăștia, iar Oliver este exemplul cel mai enervant. Cu 
toate astea, cred că ar fi mai bine să facem ce ne-a spus. Le voi spune 
copiilor să stea liniștiți în sufragerie, să facem puţin curat, cel puţin 
până după-amiază. 

Spre surprinderea lui Laurel, Oliver urcă să lucreze. 

— Ei, ştie cam la ce să se aștepte când venim noi pe aici, îi spuse 
Elizabeth cu un zâmbet. Nici acum nu cred că m-a iertat pentru că 
gemenii i-au mâncat un manuscris când erau mici, așa că de îndată 
ce ne vede, strânge totul din calea lor. Doamne, uite cât praf este pe 

cărțile astea, Laurel! Bănuiesc că ţi-a interzis să le atingi. 

Laurel dădu din cap în semn că da. Oliver fusese destul de clar 
de la început. 

— Ei bine, vom începe cu acestea. Pentru Dumnezeu, uite ce este 
aici, spuse ea în timp ce deschise unul dintre dulapuri și o mulțime 
de hârtii căzură din el. 

— Cred că ar fi mai bine să te las pe tine să te ocupi de ele, spuse 
ea pasându-le lui Laurel. Biblioteca o vor face gemenii. Poate așa o 
să-i ţin ocupați o oră, două, cine ştie, poate le trece prin cap să și 
deschidă câte o carte. Acum sunt înnebuniţi după sport, dar sper cu 
timpul să se vindece. 

Laurel zâmbi, absentă. Teancul de hârtii pe care Elizabeth i le 
dăduse erau de acum șase ani. Luă în mână prima foaie. Era un 
articol despre Orientul Mijlociu, iar sub el altul despre educaţia 
privată. Mai erau și altele, dar Laurel abia se uită peste ele. Mâinile 
începură să-i tremure când din întâmplare zări un articol. 

Da, acesta era... textul dactilografiat neclar pe care își citi 
numele. Bănuia că scosese un sunet ciudat, pentru că Elizabeth veni 
repede lângă ea, îngrijorată, întrebând-o dacă a păţit ceva, apoi privi 
şi ea către articol. 

— Oh, Laurel, spuse ea ușor. Draga mea, n-am știut... că tu ești 
acea fată. Mi se părea cunoscut numele tău. Vai, sărmana mea 
copilă! Deci, în sfârșit, Oliver te-a găsit. Îmi aduc foarte bine aminte 
ce s-a întâmplat atunci. Părinţii noștri încă trăiau, iar moartea 
verişorului nostru a fost un şoc pentru toţi. Pentru noi era ca un 
frate. Ştii, întotdeauna fusese terorizat de părinţii lui, bietul băiat. Ei 
vroiau mai mult pentru el... oftă Elizabeth. De fapt, asta a fost cauza 

tragediei: faptul că îi impuseseră niște standarde foarte înalte... 

Oliver a crezut întotdeauna că a fost vina lui pentru cele 
întâmplate. Acea fată — cred că ţi-a povestit Oliver — fusese un timp 
iubita lui, dar bietul Peter nu și-a dat seama cine era cu adevărat. 
Cred chiar că-l convinsese pe Peter că Oliver a sedus-o și în cele din 
urmă s-a întâmplat ceea ce s-a întâmplat. După moartea lui Peter, 
Oliver s-a schimbat mult. Cu toţii am observat asta, dar mama și-a 
făcut cele mai multe griji. Jurnaliștii aveau o putere atât de mare, 
obișnuia ea să spună și dacă n-o foloseau cu înţelepciune ar fi fost 
mai bine să nu o folosească deloc. Cred că presimţea ceea ce urma 
să se întâmple... 

Oliver ţi-a spus că l-a rugat să te caute și să vorbească cu tine? 
Mama era convinsă că nu minţeai, dar el n-a ascultat-o. Întotdeauna 
a fost foarte încăpățânat. Era atât de convins că avea dreptate, încât 
nici măcar mama nu l-a putut face să se răzgândească. 

Bineînţeles că mai târziu, când a descoperit adevărul, 
enormitatea dezastrului pe care-l provocase l-a distrus. A jurat 
atunci că va renunta pentru totdeauna la jurnalism și că într-un fel 
sau altul se va revanșa faţă de tine, că te va căuta până te va găsi. A 
încercat de asemenea să publice și adevărata poveste, dar cei din 
redacţie au refuzat, spunând că le va fi afectată credibilitatea. 
Jurnaliștilor nu li se permite să facă greșeli. De mic, Oliver a fost o 
persoană foarte compătimitoare și i se părea imposibil să trăiască cu 
gândul la ceea ce făcuse. Era ca şi cum ceva l-ar fi ros în interior... 
dar acum că te-a găsit și... 

Elizabeth o privi gânditoare pe Laurel. 

— Draga mea, tu ce simţi acum pentru el? ÎL dispreţuiești? 

Cum ar fi putut să îi spună lui Elizabeth adevărul? 

— Accept ceea ce a făcut, susținându-și cauza, crezând că spune 
adevărul, reuși Laurel să spună în final. Tatăl meu vitreg era un 
expert în minciuni. Și chiar propria mea mamă, care a fost martoră 
la cele întâmplate, a preferat să-l creadă pe el și nu pe mine. 

Sosirea gemenilor puse punct conversaţiei lor, iar în timp ce 
mama lor le dădea instrucţiuni în legătură cu ce urmau să facă, 
Laurel strânse articolele și le luă cu ea în cameră. Un om bun la 
suflet, a cărui credibilitate putea fi distrusă în câteva momente. Nu 
asta era oare arma pe care ea o căuta? Era atât de lașă acum când 
avea cuțitul în mână și nu putea să-l folosească... 

Hotărâseră că imediat după prânz vor pleca către Arles. Oliver îi 
spuse lui Laurel că vor avea de făcut și unele cumpărături, cărți de 
care avea nevoie, și spre surprinderea ei, i-a propus să-i însoțească. 

— Dar este o călătorie în familie, replică ea, înroșindu-se de 
fiecare dată când o privea, cu gândul la amintirile intime din seara 
precedentă. 

— Mergi cu noi, zise el ferm. 

— Un alt pas către maturizarea mea ca femeie — cum a fost și 
aseară? zise Laurel. 

— Dacă aşa vrei să vezi situaţia, confirmă el sec. 

Dintr-un motiv pe care nu-l cunoștea, părea să-l fi enervat pe 
Oliver. Și la masă, când discuta cu Richard avea aceeași expresie, iar 
Laurel se încruntă privindu-l. 

— Eu şi cu Chas mergem cu aceeași mașină, îi spuse Richard lui 
Laurel. N-ai vrea să mergi cu noi? 

Laurel nu realiză că Oliver era în aceeași încăpere, ascultându-le 

conversaţia, până când îl auzi spunând glacial: 

— Richard, Laurel este secretara mea și a venit aici să lucreze, nu 
să se joace. 

Schimbarea lui bruscă de comportament o luă prin surprindere, 
dar cu toate astea Laurel reuși să-și ascundă uimirea. 

După ce Richard plecă, Oliver se întoarse încet către ea. 

— Am crezut că faci pași mici și timizi, Laurel, nu sărituri, şi cu 
siguranță nu cu nepotul meu, îi spuse cu o brutalitate care aproape 
o lovi. 

Ce încerca să-i spună? Că flirta cu Richard? Dar era ridicol! Doar 
stăteau de vorbă... 

Puțin mai târziu, în timp ce urca scările, Oliver adăugă: 

— Dacă tot urci, ai putea să-mi aduci și haina? Este la mine pe pat. 

Laurel intră cu pași nesiguri la el în cameră. Munca lui de 
dimineață se observa în mulțimea de hârtii răspândite peste tot. 
Folosea o mașină de scris portabilă, ceea ce o făcu pe Laurel să se 
încrunte. Nu înţelegea de ce ar fi scris el singur. Cearșaturile erau 
împrăștiate pe jos, iar Laurel începu să le strângă până când îi atrase 
atenţia primele cuvinte de pe una dintre hârtii. 

“Răspunsuri fizice”, citi ea cu ochii mari pe măsură ce continua 
“Emoţii ascunse, furie; dar încă mai există frica provocată de sine 
sau de trecut.” 

Mai erau și alte notite, notițe care demonstrau clar, așa cum 
crezuse de la început, că Oliver scria despre ea, că o folosește. Ochii 
i se mutară pe paginile scrise la mașină, dar deja era prea mult. Fără 
îndoială, Oliver vroia s-o folosească în roman. De aceea o adusese 
aici. Doamne, avusese dreptate în tot acest timp. El pretindea că 

vroia s-o ajute să devină femeie, dar totul era doar o mască pentru 
intenţiile lui reale și anume să pătrundă în sufletul ei, să scoată idei 
noi pentru carte. 

— Laurel! 

Vocea lui de jos o determină să ascundă că descoperise adevărul. 
Așa că-i luă repede haina și cobori în grabă, bulversată de miile de 
gânduri ce-i năvăleau în minte. 

Ce putea să facă de data asta? Iniţial ar fi vrut să fugă cât mai 
departe de aici și chiar astăzi, dar astfel nu va mai putea să-și ducă 
la capăt răzbunarea. Dar trebuia să facă ceva. Să refuze să participe 
în continuare la experimentele lui? Doamne, ce proastă fusese 
noaptea trecută... chiar se simţise protejată în bratele lui, simţise că 
li se întâmpla o vrajă, în care timpul nu mai... Laurel își mușcă 
buzele, interzicându-și acele gânduri și încercând să-și ascundă 
revolta. El nu putea afla ce ea tocmai descoperise... 

— Ai Stat cam mult sus... 

— Mi-am aranjat părul, minţi Laurel. Uite haina! 

Laurel era sigură că o privea mai crud decât de obicei, dar 
probabil așa făcuse și până acum. Până la urmă ea nu era decât un 
specimen analizat pentru preţioasa lui carte. Ei bine, va vedea el 
atunci! Dacă înainte îl ura, nu se compara cu ce simțea acum! 

Mistralul suflă puternic pe tot drumul către Arles. Laurel nu-și 
aducea aminte de când nu se mai simţise atât de iritată. 

În Arles era minunat, totul strălucea sub soare, parcă desprins 
din visul unui pictor. Din fericire, locul nu era încă foarte populat 
de turiști, gândea Laurel în timp ce Oliver își parcă mașina lângă 
Range Roverul surorii sale. Laurel se hotări să evadeze. În niciun caz 

n-avea să-şi petreacă după-amiaza sub supravegherea lui atentă, 
răscolindu-i trăirile, înregistrându-le ca atunci când a vrut să facă 
dragoste cu ea. Să facă dragoste... Gândul la ceea ce s-ar fi putut 
întâmpla dacă nu venea Eizabeth o făcu să roșească. Dar el nu 
încercase să facă dragoste cu ea, se mustră aspru. El pur și simplu o 
folosise, așa cum o mai folosise o dată în urmă cu șase ani. 

Laurel cobori repede din mașină, hotărâtă să petreacă 
după-amiaza singură. 

— Unde crezi că pleci? o opri vocea lui Oliver după ce făcu câțiva 
pași. Se pare că ai uitat că ești angajata mea, spuse el. Dacă ai 
impresia că o să petreci după-amiaza cu Rick și cu prietenul lui, ar 
fi cazul să uiţi de asta. Trebuie să ne aprovizionăm cu mâncare. 
Pentru început, ai putea începe cu cumpărăturile și sunt sigur că 
sora mea nu s-ar supăra dacă ai supraveghea-o și pe Ann puţin. 

— Deci acum, pe lângă secretara ta, sunt dădacă și femeie în casă, 
nu-i așa? izbucni Laurel. Se pare că ai uitat că de când am venit aici 
să lucrez pentru tine n-am avut nicio clipă liberă și dacă am de gând 
să-mi petrec această după-amiază... 

Singură, ar fi vrut Laurel să spună, dar făcu o pauză apoi 
continuă: 

— .„.ocupându-mă de mine, n-o să mă oprești! 

— Pe dracu, spuse Oliver brutal. 

Dar Laurel se depărtă, realizând că urma să-și dezlănţuie 
temperamentul de care pomenise Elizabeth. Ea nu-l văzuse 
niciodată nervos, înfuriat cu adevărat, dar reuşi să-şi controleze 
propriul comportament, amintindu-și ce citise cu câteva ore în 
urmă, promițându-și că nu se va mai lăsa din nou păcălită. 

— Oliver, ce se întâmplă aici? 

Niciunul din ei n-o văzuse pe Elizabeth apropiindu-se, 
privindu-i curioasă: 

— Doar nu vă certati, nu-i așa? 

— Ca să te certi cu cineva, implică un anume grad de intimitate 
pe care eu și Laurel nu-l avemm, îi spuse surorii lui. Nu nu ne 
certam. Eu am ceva de făcut, așa că am sugerat ca fiecare să mergem 
separat. Ne vom întâlni aici peste câteva ore. 

— Oh, am crezut că vom explora amfiteatrul roman împreună! 
exclamă Elizabeth dezamăgită. 

Laurel se simţi groaznic, când Oliver adăugă ironic: 

— Dar Laurel preferă să exploreze singură, are un caracter difer- 
it de al nostru și după cum am spus, eu am ceva de rezolvat. 

Când plecară fiecare pe drumul lui, Chas Hawley veni din urmă, 
hotărât s-o însoţească. 

— Am crezut că preferi să rămâi cu Richard, spuse ea când el se 
oferi să petreacă împreună după-amiaza. 

— Oh, Rick își vede de treburile lui, dădu el din umeri. E un băiat 
naiv și uneori îl idolatrizează prea mult pe unchiul O. Cred că te 
plictisești la fel de mult ca și mine. Uite, hai să ieşim undeva, să 
mergem într-un club...încă un strop de libertate pentru mine 
înainte să mă apuc de dădăcit copii. 

Laurel era surprinsă de atitudinea lui Chas în ceea ce-l privește 
pe Richard și familia lui. Din câte auzise, Chas nu avea niciun plan 
pentru vacanță, până când Rick îi sugerase să meargă împreună cu 
ei. Joaca de-a dădaca era doar o scuză pentru o vacanță ieftină. 
Detesta de asemenea ipocrizia lui. Dar cu toate astea îi era mai bine 

în compania lui decât să meargă singură, și bănuia că Oliver se va 
enerva și mai tare când îi va vedea împreună. Poate că asta va fi o 
lecţie pentru el și-i va demonstra că era capabilă să-și poarte și 
singură de grijă. 

— Deci, ce spui? o încurajă Chas. Nu plecăm până mâine 
dimineaţă și ne vom distra toată noaptea. 

— Nu sunt sigură, ezită Laurel. O să vedem dacă până diseară 
n-o să te plictisești de mine, îi zâmbi ea 

— Mă îndoiesc de asta. 

Laurel nu era sigură dacă-i plăcea modul în care acest băiat o 
privea. Îi amintea foarte mult de o altă privire — aceea a tatălui său 
vitreg, recunoscu ea cutremurându-se. Oare toți bărbaţii erau la fel? 
Lacomi şi egoiști? 

Conștientizând răceala lui Laurel, Chas evită subiectul pe 
parcursul după-amiezii. Avea un simț al umorului dezvoltat, 
compania lui fiind plăcută, realiză ea în timp ce se întorceau în 
parcare. Petrecuse o după-amiază cu un tânăr de care ar fi fugit cu 
putin timp în urmă. În comparaţie cu Oliver, Chas nu reprezenta o 
amenințare. Dar de ce l-ar fi comparat cu Oliver? Oricum, Oliver 
Savage nu însemna nimic pentru ea! Nimic! Dar făcuse posibil ca 
prezenţa unui bărbat să nu mai fie atât de terifiantă. Dacă el avea de 
gând s-o folosească, atunci și ea îl va folosi pe el... și va vedea cum! 

Laurel și Chas erau ultimii care se întorseseră la locul stabilit. 
Chas își puse unul din brațe după umerii lui Laurel, şi fără un motiv 
anume Laurel nu ripostă la atingerea lui, ci chiar îi permise să 
păstreze braţul pe umerii ei în timp ce se apropiau de ceilalți 

— Aţi întârziat, îi anunţă Oliver rece. Vă așteptăm de ceva timp! 

— Doar de cinci minute, îl întrerupse Elizabeth. Nu face atâta caz 
din asta. Ţi-am spus că n-ai de ce să te ingrijorezi. 

— Așa este. Laurel este în siguranță cu mine, confirmă Chas, 
îmbrăţișând-o pe Laurel posesiv. Așa că am hotărât să ieșim la cină 
împreună în seara asta, nu-i așa? 

Laurel era pe punctul de a refuza, dar privirea i se îndreptă către 
cărțile lui Oliver. Cărți de psihologie. Cărţi pe care Oliver intenţiona 
să le utilizeze pentru a aprofunda și mai mult mintea ei? se întrebă 
cu amărăciune. Ei bine, își cheltuise banii de pomană. N-avea de 
gând să-l mai lase să facă asta. 

— Este adevărat? o întrebă Oliver, strângând din buze. Ai plănuit 
să petreci seara cu el? 

— Da, răspunse Laurel zâmbind, uimindu-se pe sine de 
exuberanta cu care rostise cuvântul. Ştia că el nu vroia ca ea să 
plece, dar faptul că-l înfrunta o făcea să simtă o plăcere infinită, în 
special când se gândea de ce nu vroia să plece cu Chas. Ea era 
pentru el un simplu experiment și n-avea de gând să lase pe nimeni 
să-i stea în cale, astfel încât să poată folosi rezultatul în noua lui 
carte. 

— Sper că știi ce faci, fu ultimul lui cuvânt, dar mai târziu adăugă 
încet, încât doar Laurel putea auzi: 

— Ai grijă, Laurel. Faptul că vrei să renunti la trecut este un lucru 
bun, dar nu încerca să recuperezi șase ani într-unul singur. Eşti abia 
la primul stagiu, ştii asta...şi cât despre sex... Ştii care sunt toate 
mișcările, dar încă nu-ai învăţat cum să le coordonezi. Te-aș uri dacă 
ai... cădea. 

Falsa lui grijă dublă furia lui Laurel. 

— Dacă o să dau greș, Chas va fi acolo să mă ajute, nu-i așa? 
răspunse ea dulce, uimită de expresia lui din ce în ce mai nervoasă. 

— Poate până la urmă, tatăl tău nu a minţit, fusese ultima replică 
brutală a lui Oliver. Poate faci intenţionat asta! 

Era ora şase când ceilalți plecară spre fermă. Elizabeth vroia să 
plece cât mai devreme a doua zi, iar Chas promise că nu vor 
întârzia. După plecarea lor, atitudinea lui Chas se schimbă 
remarcabil. Bratul lui părea să vrea mult mai mult decât i-ar fi plăcut 
lui Laurel, astfel încât se îndepărtă de el, când din greșeală îi atinse 
pieptul. 

— N-am crezut că ești atât de pudică, comentă el ridicând din 
sprâncene. Nu după ce trăiești cu un bărbat ca Savage. 

— Să trăiesc? Sunt secretara lui Oliver și atât, spuse Laurel 
indignată. Cred că ţi-ai făcut o idee greșită, Chas. 

— O, să nu crezi asta, o contrazise el leneș. De fapt, sunt sigur de 
ceea ce am văzut. Poţi să spui ce vrei, Laurel, dar a fost ceva posesiv 
în felul în care ţi-a spus că nu vrea să mergi cu mine în oraș. Și 
niciun bărbat nu vorbește așa unei femei. Doar dacă are un motiv 
întemeiat. 

— Oliver era doar...îngrijorat pentru mine, spuse ea tăios. 

— Bineînţeles că era, zise el râzând grosolan. Îngrijorat că 
altcineva ar putea pescui în propriile ape. Este timpul să înveţe că 
fetele moderne nu aparţin unui singur bărbat, nu-i așa? Și eu susţin 
în întregime această idee. 

Nu era greu de imaginat, se gândi Laurel îndepărtându-l 
nervoasă 

— Te înșeli în privinţa asta, Chas. Sunt secretara lui Oliver și 

nimic mai mult. 

— Chiar așa? Atunci, de ce când am ajuns alaltăieri seară era 
numai o singură lumină aprinsă în casă? Doar unul dintre 
dormitoare era luminat. Iar luminile de pe scări s-au aprins când 
ne-am apropiat. Ce ar trebui să înţeleg din asta, Laurel? 

Dar Laurel n-avea de ce să-i dea vreo explicaţie. Era pierdere de 
timp să încerce să-i explice ce se întâmplase de fapt, dar până la 
urmă nu era treaba lui. 

— Nu mă interesează ce crezi tu, îi spuse ea scurt. Chas, cred că 
n-a fost o idee tocmai bună să ieșim în seara asta. Mi-aș dori să ne 
întoarcem acasă, acum! 

— Şi să-i confirmi unchiului O. că-l preferi pe el și nu pe mine? 
În niciun caz, iubito! spuse el fără milă. M-am săturat să-l aud pe 
Rick cicălindu-mă cu formidabilul lui unchi. În schimb, eu aş putea 
să te fac să te simţi foarte bine... 

Lui Laurel i se făcu greață la gândul că Oliver avusese dreptate 
când o avertizase în legătură cu acest băiat. 

— Nu, mulţumesc, răspunse ea tremurând. Prefer să ne 
întoarcem. 

Ochii lui se îngustară, iar Laurel se îngrijoră citind entuziasmul 
din ochii lui. 

— Care este problema? Ti-e teamă că n-o să fiu la fel de generos 
ca Savage? 

Era evident că el n-o va duce înapoi acasă, iar comportamentul 
lui o înfricoșă. Poate dacă mai întâi ar merge la masă... Da, așa o să 
facă. 

Dar în planul lui Laurel nu intrase și sticla de vin pe care 

chelnerul o așeză pe masă și pe care Chas intenţiona să-l bea. 

Când plecară de la restaurant, era aproape ora zece. Chas vroia 
să caute un club, sau un bar, dar Laurel insistă să se întoarcă la 
fermă. 

— Bine, spuse el în sfârșit, privind-o lacom. Putem opri pe drum 
să ...discutăm mai multe... 

Erau aproape la jumătatea drumului către casă, când Chas trase 
pe unul din drumurile de ţară și opri. Era complet întuneric, iar 
Laurel simţi un fior de teamă când Chas opri motorul și se întoarse 
spre ea. 

— Relaxează-te, îi spuse el în timp ce întinse braţul către Laurel. 
De ce te-ai speriat așa? 

— Elizabeth o să se întrebe unde suntem, obiectă ea. Ştii foarte 
bine că vor să plece devreme mâine dimineaţă. 

— Eizabeth o să comenteze? Sau Savage? Ce se întâmplă cu tine? 
Ieși cu un băiat și mintea îţi este la altul? Am crezut că ne vom distra 
împreună. 

— M-ai invitat să iau masa cu tine, îi reaminti rece Laurel. 

— Da, dar amândoi știm ce implică... 

— Că trebuie să plătesc pentru asta, îl provocă Laurel cu asprime. 
Ei bine, îmi pare rău, Chas. Ai ales fata nepotrivită. 

Laurel cobori din mașină trântind nervoasă portiera, 
întorcându-se la șoseaua principală. În spatele ei îl auzi pe Chas 
înjurând și pornind motorul. O ajunse din urmă, continuând: 

— Ei, Laurel, haide, urcă în mașină și n-o mai face pe mironosița. 

Chas schimbă tonul, când Laurel refuză să îi răspundă. 

— Ce se întâmplă de fapt cu tine? Doar amândoi știm despre ce 

este vorba! 

Tonul lui grosolan o făcea pe Laurel să se simtă neputincioasă. 
Și-ar fi dorit să nu fi acceptat niciodată invitaţia lui, să nu fi văzut 
niciodată acele cărți ale lui Oliver. Dacă nu s-ar fi întâmplat toate 
acestea, acum ar fi fost în siguranţă la fermă. 

Siguranţă! O senzaţie curioasă o cuprinse, un tremur persistent 
de alarmă. Dar imediat îl auzi pe Chas pornind în viteză, strigând în 
urma ei: 

— Îl vrei pe Savage, ei bine, atunci să te ducă el acasă, spuse el și 
porni mai departe în întuneric. 

Doar nu intenţiona s-o lase singură aici, se gândi Laurel câteva 
secunde mai târziu, după ce el demară. Laurel privi în urma mașinii, 
plină de deznădejde. Dar luminile mașinii deja dispăruseră spre 
drumul către Arles și nu în direcţia fermei. Acum era complet 
singură, Dumnezeu ştie la ce distanţă de casă. Simti cum hohote de 
plâns i se opriră în gât, dar n-avea nimic de câștigat dacă începea să 
plângă. Mulţumi Domnului că alesese să poarte sandale fără toc și 
se îndreptă încet către casă. Cu siguranță, de-a lungul drumului va 
întâlni pe cineva care s-o ajute. 

Noaptea era plină de sunete ciudate, care la început o 
înspăimântară, dar mai târziu când începu să le distingă, se liniști. 
Mistralul nu mai bătea, lăsând în urmă un aer cald, plăcut, plin de 
miresme. 

Deodată, auzi în spate zgomotul unei mașini care se apropia. 
Oliver — trebuia să fie Oliver fu primul gând care-i veni în minte. Dar 
se întoarse dezamăgită când realiză că nu era Ferrariul lui Oliver. 
Maşina trecu atât de repede pe lângă ea, încât abia avu timp s-o 

observe. Dar Laurel își concentră acum atenţia asupra altui lucru și 
anume prăpastia imensă lângă care se afla după dispariția mașinii. 

Era normal să se simtă ușurată de apariţia mașinii, bucuroasă că 
nu va mai merge pe jos o distanţă atât de mare, dar ceea ce simţise 
atunci când crezuse că putea fi mașina lui Oliver nu făcea parte din 
sentimentele obişnuite. 

În doar câteva secunde, trăise o gamă variată de emoţii — o 
bucurie incredibilă, un tremur de incertitudine, speranță, plăcere și 
în special... 

În special, ce? 

Laurel se așeză jos deodată, tremurând și cutremurându-se, 
luptând să găsească adevărul, să reușească să-și analizeze emoțiile. 
Își dorise cu ardoare ca mașina să fie a lui Oliver. Tânjea cu 
disperare să-l vadă venind către ea, s-o ia în braţe, s-o protejeze. 

O mare de emoţii distincte părea s-o înghită. Simţea cum viața sa 
lua o altă întorsătură, cum nimic din jur nu i se mai părea familiar. 
Venise în Provence cu Oliver doar cu un singur scop: să-l facă să 
sufere la fel de mult cum suferise ea, dar în schimb... 

În schimb, era în pericol să fie tot ea cea rănită. Exista în ea 
neliniștea că iubea un bărbat și că dragostea ei nu va fi niciodată 
împărtășită. 

ÎI iubea pe Oliver! Faptul că tocmai recunoscuse asta îi aduse o 
liniște ciudată. Așa se puteau explica toate actele ei iraționale. Fără 
îndoială, de asta era atât de bulversată când citise acele articole. 

Dar nu trebuia... Ceea ce simţea pentru el nu trebuia să-i 
distragă atenţia de la scopul pe care și-l propusese. Descoperind 
că-l iubea, nu schimba cu nimic situaţia. Venise în Provence cu un 

țel bine definit și trebuia să-și ducă la bun sfârșit planul. Trebuia! 

Dar cum să facă asta? În tot acest timp, Simţise o oarecare 
contradicţie în legătură cu ceea ce plănuise. Conștiinţa o avertizase, 
iar acum va trebui să lupte și împotriva dragostei pentru el. În timp 
ce raţiunea cerea răzbunare, inima îi șoptea un mesaj diferit. Ceea 
ce simțea pentru Oliver nu era de fapt dorință de răzbunare, ci 
simpla nevoie de a fi împreună cu bărbatul iubit. 

Fusese atât de chinuită și de prinsă de trecut, încât nu fusese în 
stare să-şi recunoască adevăratele sentimente. Fiecare minut 
petrecut lângă Oliver îngreuna din ce în ce mai mult situaţia. 
Compasiunea, grija lui, întrebările lui, o determinaseră să renunțe 
la zidul de apărare, făcând-o mai vulnerabilă, făcând-o să-și 
mascheze această vulnerabilitate cu mânia. 

Mergea ca un automat, fără să se mai gândească la drum. Toate 
gândurile ei erau concentrate la un singur lucru: descoperirea 
dragostei pentru Oliver. 

Când începuse să simtă toate astea? Când îl văzuse în biroul 
şefului ei, sau mai devreme? Poate își avea rădăcinile chiar în prima 
lor întâlnire. Existase ceva și în trecut, căldura și încrederea pe care 
i-o arătase la prima lor conversatie. Dar trădarea lui? Au supravieţuit 
toate aceste sentimente în timp, adormite, așteptând să reapară în 
viaţa ei? 

Îşi dădea acum seama că îngropase adevăratele gânduri, 
ascunzându-le în spatele frigidității, pe care o folosise ca scut 
împotriva unei noi suferinţe. 

Apoi, când s-au întâlnit din nou, toate emoţiile au ieșit la 
suprafață, spărgând gheaţa în care fusese învăluită atâţia ani. 

Dar nu trebuia să se lase purtată de val. Dumnezeule, dacă ar afla 
Oliver ce simțea pentru el. Ar putea-o analiza din alt punct de 
vedere, se gândi Laurel amintindu-și cărțile pe care le văzuse la el în 
mână. Oare ar putea ghici? se întrebă Laurel începând să tremure 
convulsiv. 

Trebuia să plece cât mai departe de el. Nu mai putea avea 
încredere nici măcar în ea însăși. Totul era însă atât de nedrept. 
Oliver urma s-o folosească în continuare, în vreme ce ea, 
împiedicată de dragostea pentru el, nu putea folosi armele pe care 
le avea la dispoziţie ca să riposteze. 

Dacă mai avea un strop de mândrie în ea, ar trebui să-şi continue 
planul, se mustră singură. Îşi datora sieși să uite trecutul și s-o ia de 
la capăt. Dar cum ar putea să mai facă asta acum? 

Se opri din nou, admițând pedepsindu-l pe Oliver, putea astfel 
să-şi cumpere libertatea, s-o descătușese de coșmarurile care o 
urmăriseră atâta timp. 

Dumnezeule, trebuia să plece! Dacă nu făcea, asta putea să se 
dea de gol, să fie slabă în faţa lui. 

Îşi continuă drumul mecanic, uitându-se din când în când la 
ceas, încercând să evite gândurile care o torturau. În jur nu era 
niciun semn de locuinţă umană. Drumul de la fermă către Arles 
fusese unul destul de liniștit, își amintea Laurel. Dar acum nu vedea 
nimic. Oare cât de departe era ferma? Oare Chas se întorsese? Cum 
explicase el absenţa ei? Dar de ce nu venea nimeni s-o caute? 

Gândurile o obosiseră atât de tare, încât se prăbuși epuizată pe 
iarba de la marginea drumului. 


Capitolul 8 


Laurel se trezi ameţită, îngrozită că adormise pe marginea 
drumului. Corpul îi era plin de praf, hainele murdare și părul 
dezordonat. O rază de lumină brăzdă cerul, iar aerul rece al 
dimineţii o făcu să tremure. 

De ce nu venise nimeni s-o caute? Cu siguranță, Chas se 
întorsese din Arles până acum. Laurel încercă să-și forțeze picioarele 
obosite să meargă. Era pur și simplu prea frig să mai stea acolo și să 
aștepte ca cineva s-o caute. După câţiva metri, realiză că nu mai avea 
foarte mult până acasă, cel mult patru, cinci kilometri. 

Mersul o ajuta să refecteze și să analizeze sentimentele ei pentru 
Oliver. Ştia că-l iubea, dar de ce? Pentru că avusese încă de la 
început încredere în el? Nu. Putea fi și asta, bănuia Laurel. După 
şase ani plini de ură și de mânie pentru el, acum ar fi trebuit să-și 
controleze trăirile, în mod normal. Atunci începuse totul. Felul în 
care o ascultase, o înţelesese, fusese baza sentimentelor ei actuale, 
cu siguranță. Dar era mult mai mult de atât. De Oliver nu îi fusese 

niciodată teamă, ca bărbat. De cele mai multe ori figura lui se 
transforma în cea a tatălui său vitreg, dar el, Oliver, nu-i provocase 
niciodată cu adevărat teamă sau repulsie, așa cum i se întâmpla de 
cele mai multe ori cu persoanele de sex opus. Chiar dimpotrivă. 
Muşchii stomacului începură să-i tremure, amintindu-și ce gândea 
despre el. Își dorea s-o atingă, își dorea și ea să-l atingă. Rachel îi 
spusese că într-o zi se va întâmpla asta, dar atunci Laurel n-o 
crezuse. 

Dar Oliver nu era un zeu, ci o ființă, un om plin de compasiune, 
dacă ar fi dat crezare surorii lui și uimitor era faptul că-i dădea 
dreptate... Dar el n-o iubea, dimpotrivă o folosea. Așa că dacă mai 
avea puţină înțelepciune, trebuia să plece cât mai departe de el, și 
cu cât mai repede, cu atât mai bine. 

Era straniu faptul că propriul ei sistem de apărare nu mai 
funcţiona așa cum se aștepta. Dorinţa de a pleca, era combătută de 
o voinţă mult mai puternică...aceea de a rămâne. Mergând, începu 
să se întrebe cum ar fi fost să i se dăruiască. Se înfioră amintindu-și 
pielea lui lipită de a ei, ameţită de faptul că dacă un contact atât de 
nesemnificativ îi provocase un asemenea delir, să stea în braţele lui 
fără nicio barieră între ei ar ridica-o pe culmile plăcerii. 

Pierdută în gândurile ei, lui Laurel îi luă ceva timp să deslușească 
zgomotul unei mașini ce venea din spate. Se opri, întorcându-se 
neputincioasă să-și ascundă zâmbetul plin de emotie când își dădu 
seama că era mașina lui Oliver. 

Opri la câţiva metri în faţa ei cu o frână ce stârni un nor de praf, 
iar Laurel alergă către el. 

— Unde naiba ai fost? o întrebă el furios. Bănuiesc că te amuză 

faptul că mi-am petrecut toată noaptea răscolind întreg orașul în 
căutarea ta, întrebând la fiecare bar care mi-a ieșit în cale cu gândul 
că tânărul Chas ar fi putut să te târască undeva împotriva voinţei 
tale. Dar uitându-mă acum la tine, tind să cred că m-am înșelat. Îţi 
imaginezi, presupun, că fiind angajata mea, ar fi trebuit să-mi spui 
măcar că intenţionezi să-ţi petreci noaptea cu iubitul tău și nu să mă 
lași să aştept ca un fraier până când a sunat să-mi spună că nu se mai 
întoarce și că se va întâlni cu ceilalţi direct la Marbela. Presupun de 
asemenea că ar trebui să-ţi fiu recunoscător că te-ai întors înapoi în 
cele din urmă numai după o noapte, dar după expresia feţei tale 
cred că a fost una destul de ocupată! 

— Chas te-a sunat din Arles? întrebă în cele din urmă Laurel cu o 
voce slabă. Dar... 

— La două dimineaţa, confirmă Oliver cu duritate, iar în timp ce 
voi vă distrati, eu mi-am făcut o mulțimea de griji. 

— Ţi-ai făcut griji...pentru mine? 

— Pentru numele lui Dumnezeu, nu te juca așa cu mine, Laurel! 
Bineînţeles că am fost îngrijorat pentru tine. Poate că ești la vârsta 
când poti lua singură o decizie, dar nu când este vorba despre Chas. 
Și când te hotărăști să faci ceva, n-o faci doar pe jumătate, nu-i așa? 
Și cu el, pe deasupra! Dar bănuiesc că lipsa ta de experiență scuză 
gusturile tale...nepotrivite. 

— Oliver, n-am fost cu Chas. Ne-am certat şi m-a lăsat... 

— Da, sigur! Uită-te la mine, Laurel! Nu sunt tatăl tău și nu 
trebuie să mă minţi. Dacă vrei să te culci cu Chas este treaba ta, dar 
puțină atenţie nu ti-ar strica de loc. 

Oliver părea furios, mult mai furios decât îl văzuse vreodată, și 

era de înțeles dacă condusese înapoi către Arles și a căutat-o. Laurel 
era surprinsă că se deranjase s-o facă. Doar dacă, bineînţeles, credea 
că orice relaţie pe care ar fi putut-o avea cu Chas, ar putea să-i 
afecteze “experimentul”. 

— Urcă în mașină! spuse el furios. Nu încercase s-o atingă, dar 
Laurel nu știa dacă făcea asta pentru că lui îi era teamă să nu o 
lovească sau gândul că ar putea-o atinge acum i se părea 
dezgustător. 

Oliver urcă în mașină fără să mai scoată un cuvânt și porni 
motorul. Mașina porni în goană, dar imediat după câţiva metri opri 
brusc în fața unei gropi abrupte. S-ar fi așteptat să-i spună să 
coboare și să meargă pe jos, dar în schimb se aplecă asupra ei, iar 
pentru o clipă avu impresia că este Chas. Laurel se lăsă pe spate, 
vâzându-i privirea cinică, apoi îi spuse cu o voce joasă: 

— O, nu, Laurel, ești în siguranță. Nu obișnuiesc să fac dragoste 
în mașină și chiar dacă aș face-o... 

Laurel putea citi în ochii lui că ultimul lucru era dorinţă pentru 
ea, că l-ar fi putut determina să-și încalce propriile reguli. 

— Nu vroiam decât să închid asta, continuă el, luând centura ei 
de siguranță și prinzând-o de suportul metalic. Pentru o clipă, 
Laurel simţi căldura capului lui lângă sânul ei, iar bătăile puternice 
ale inimii ajunseră în clipa următoare în gât. Cu Oliver, recunoscu 
ea rușinată, ar fi fost încântată să facă dragoste în mașină, atunci și 
acolo. Gândul acesta era pe cât de șocant pe atât de excitant. 

— Starea mea de acum nu-mi permite să conduc încet, continuă 
Oliver, așa că nu vreau să te am pe conștiință, așa cum...Dar vezi, 
Laurel, aveam motive întemeiate să rămâi așa cum erai, cel puţin o 

perioadă. Dar evident m-am înșelat. Oricum, nu este totul pierdut. 
Te-ai întors și am o mulțime de făcut ... dacă mai ai energie să 
muncești. 

Și asta au și făcut, au muncit! Oliver îi pregătise notițele pe care 
ea trebuia să le transcrie. Abia reuşise să doarmă câteva ore și avea 
o durere de cap ce persistă până după-amiază. Oliver încă lucra la 
primele capitole ale cărţii. Personajul principal era deja bine 
conturat și destul de familiar lui Laurel. Oare intenţiona s-o 
folosească în cartea asta sau în alta? se întrebă Laurel. În timp ce 
lucrau, tensiunea era evidentă în atmosfera din cameră. Oliver dicta 
mergând apăsat dintr-un colț în altul al camerei, cu o energie pe 
care Laurel n-o mai văzuse până atunci, dar în același timp o furie 
ciudată îi alimenta gândurile, stare pe care ea n-o putea înțelege. 

— Este de-ajuns pentru astăzi, spuse el după prânz. Îţi sugerez să 
recuperezi noaptea nedormită în după-amiaza asta. 

Datorită modului în care spusese asta, Laurel refuză să-l asculte 
şi nu merse în pat. Așa că se schimbă în costumul de baie, încântată 
că trupul ei căpătase o nuanţă aurie. Își luă halatul și se îndreptă 
către piscină. Dar când ajunse pe aleea pavată, realiză că Oliver era 
deja acolo, înotând puternic, fiindu-i imposibil să se întoarcă fără ca 
el să observe prezenţa ei. 

El o privi atent în timp ce ieși din apă. 

— Nu mi-am imaginat că ai putea fi aici. 

Vocea ei suna straniu, datorită efortului pe care-l făcea în 
încercarea de a evita imaginea abdomenului lui ud, a spiralelor de 
păr de pe piept de pe care se prelingeau stropi de apă. 

— Eşti dezamăgită să mă găsești aici? Stai liniștită! Nu te voi 

împiedica să visezi la Chas, dacă asta aveai de gând să faci aici. 

Oliver se aplecă, luând un prosop. Înălțimea și puterea lui 
radiau o masculinitate care făcea genunchii lui Laurel să se înmoaie. 
Vroia să nege toate acuzaţiile lui, dar ştia că n-o va crede. Lacrimile 
îi umplură ochii, așa că se întoarse imediat cu spatele, 
împiedicându-se de unul dintre scaune. Oliver înjură ajungând-o 
din urmă, prizându-i mână. 

— Este în regulă, Laurel, spuse el cu o sălbăticie asemănătoare 
numelui. N-am de gând să te ating. 

Știu, dar vreau cu disperare, vroia ea să-i spună 

Când el îi dădu drumul, Laurel se așeză pe scaun, încercând să 
adopte o atitudine relaxată, dar în realitate se simţea încordată 
ştiindu-l în apropiere. 

Din umbra genelor, Laurel îl urmări pe Oliver, tremurând la 
intensitatea dorinţei de a-l atinge. N-a crezut niciodată, nici în cele 
mai sălbatice vise ale ei, că putea simţi o dorință atât de profundă, 
nevoia de a atinge fiecare centimetru din corpul cuiva, atât de 
puternică și de imperativă, încât o percepea ca pe o durere fizică. 

— Dar tu? Laurel deschise ochii când îl auzi. Era întins pe un 
prosop, privind-o. 

— Pielea ta, Laurel, n-are nevoie de protecţie? 

— Am avut grijă de asta, reuși ea să murmure. 

— Atunci, ai putea să-mi dai cu cremă pe spate? spuse el luând 
crema și înmânând-o lui Laurel. 

Pentru moment, Laurel se gândi să refuze, dar dacă s-ar fi 
întrebat de ce face asta? Deschise capacul cutiei cu cremă și luă 
putin în palmă. Începu ușor, nesigur, să împrăștie crema pe pielea 

lui, şi de îndată ce palmele se obișnuiră, timididatea ei se 
transformă în dorința de a-l atinge. Vârful degetelor ei se mișcară 
ușor pe spatele lui, atingând, învățând. 

Atentă la noua ei sarcină, nu își dădu seama dacă Oliver era 
afectat de ceea ce se întâmpla până când îi atinse încet zona din 
jurul taliei, simțindu-i încordarea fiecărui mușchi. Uimită, se opri, 
întrebând cu o voce nesigură: 

— Am făcut ceva greșit? 

El se întoarse brusc, privind-o ironic. 

— Pentru numele lui Dumnezeu, Laurel, zise el cu o voce 
răgușită. Păstrează aceste jocuri pentru Chas, dacă trebuie, dar nu le 
experimenta pe mine — nu-mi place să fiu tachinat. Ori el este un 
profesor al naibii de bun, ori tu înveţi foarte repede, adăugă el 
brutal. Eşti aproape la fel de bună ca o profesionistă. 

Și înainte ca ea să spună ceva, se ridică și sări în apă, înotând 
câteva minute bune fără oprire. ÎL privea tăcută de lângă piscină, 
întrebându-se ce făcuse de se enervase atât de tare. 

Mai târziu, Laurel pregătea cina când Oliver intră în bucătărie, 
anunţând-o că nu vrea nimic. 

— O să merg până la Arles, spuse el scurt, fără să mai adauge alte 
explicaţii. Nu știu când o să mă întorc. Să nu mă aștepți, adăugă el 
sarcastic. 

Singură, urcă la ea în cameră, încercând să se convingă că 
dragostea fără căldură și încurajare nu putea să supraviețuiască. 
Aruncă o privire prin agendă, zâmbind ușor citind cele scrise. Ce 
naivă fusese atunci când crezuse că era motivată de răzbunare. 
Articolele aduse zilele trecute mai erau acolo așa că începu să le 

citească pe rând, pătrunzând astfel în lumea omului pe care-l iubea. 
De la început porniseră amândoi pe picior greșit şi totul părea 
destinat să rămână așa. Întotdeauna Oliver o judecase greșit, iar 
acum când era la un pas să creadă în el... 

Laurel își usca părul, când auzi mașina lui Oliver parcând în fața 
casei. Era deja unsprezece fără un sfert. ÎL auzi pe Oliver cum încuie 
mașina și se îndrepta spre ușă. Dormitorul ei era deasupra intrării 
principale, iar Laurel se îndreptă către fereastră să vadă ce se 
întâmplă. Ridică din sprâncene când îl zări căutându-și cheile în 
buzunare. Cu toate că se îndepărtă de fereastră, el îi simți prezenţa, 
uitându-se în sus. 

— Laurel, vino și deschide ușa, comandă el. Nu-mi găsesc cheile. 

Primul lucru pe care Laurel îl decoperi când îi deschise ușa era 
faptul că băuse. Simţea asta din respiraţia lui. 

— Eşti în siguranță, spuse el ironic. Nu sunt beat. Doar mi-am 
udat puţin necazurile, nu le-am înecat... 

— Sunt surprinsă că ai avea vre unul, spuse ea urmându-l în 
bucătărie 

— De ce? N-am voie să mă comport și eu ca o fiinţă umană? zise 
el pe un ton aspru, care o uimea din ce în ce mai mult pe Laurel. 

— Vrei ceva de mâncare? întrebă ea ezitând. N-o să dureze mult 
să... 

— Da, chiar aș vrea, o întrerupse el. Am o foame care nu poate fi 
ușor stăvilită, Laurel, râse Oliver uşor. Pentru Dumnezeu, nu te uita 
la mine de parcă ai fi cea mai inocentă fată din lume pentru că 
amândoi știm că nu e așa. Și du-te imediat în pat înainte să spun 
ceva ce amândoi vom regreta mai târziu. 

Laurel nu știa dacă să rămână sau să plece, dar după ultima lui 
privire fugi repede pe scări. Un lucru nu-i era clar. De ce Oliver 
băuse? Probabil din cauza faptului că vroia să se elibereze de 
tensiunea provocată de scris. Ştia foarte bine că nu era beat, dar i se 
făcuse teamă de violenţa descătușată pe care o afișa și nu vroia să fie 
ea cea asupra căreia se va descărca, pentru orice eventualitate. 

Laurel se hotărî să se culce când îl auzi pe Oliver urcând scările 
și intră în baie. Auzi zgomotul unor sertare, apoi deschise ușa și 
strigă: 

— Laurel, ai din întâmplare o aspirină? 

Avea o tabletă în geantă, așa că luă un comprimat și merse la el 
în baie. El se dezbrăcase de tricou, iar lumina slabă din baie îi 
contura umerii puternici. Când Laurel îi întinse pastila, mâinile lor 
se atinseră și Oliver înjură cu violență. 

— Pentru numele lui Dumnezeu Laurel, murmură el răgușit. 
Dacă vroiai experienţă, de ce n-ai venit la mine? 

Apoi o sărută fierbinte, în timp ce mâinile lui se mișcau 
nerăbdătoare pe nasturii cămășii, îndepărtând-o și dezgolindu-i 
umerii fragili. Dacă înainte Laurel crezuse că experimentase dorința, 
nimic nu se compara cu senzațiile pe care le trăia acum. Jocul 
senzual al degetelor lui pe pielea ei, deschise o ușă care până acum 
habar n-avea că există. Laurel se lipi de el, savurând fierbințeala 
buzelor lui. 

Acolo, în întuneric, Laurel avea impresia că putea citi în ochii lui 
durerea în timp ce o privea, apoi spuse simplu: 

— După-amiază, ştiam că n-o să rezist aici...în casă... cu tine o 
noapte, fără să fac asta... 

Apoi o luă din nou în braţe, ducând-o în dormitorul lui, în patul 
lui. Dar acum nu-i mai păsa ce putea el gândi despre sentimentele 
ei, abandonându-se cu totul în braţele lui. Atingerea mâinilor lui 
părea atât de potrivită, încât Laurel nu putea să nu-l dorească. Când 
trase cămașa de noapte de pe ea, gemu de plăcere. Oliver se 
îndepărtă ușor, privind-o în lumina lunii, jucându-se uşor cu 
degetele pe pielea ei, făcând-o să tremure de plăcere, aducând-o din 
nou lângă el. 

— Întreabă-mă din nou dacă îmi este foame, Laurel, îi șopti el la 
ureche. Sau pur și simplu să-ţi arăt? 

Îi simţi din nou buzele, sărutându-i pasional vena din zona 
gâtului, apoi mai jos explorându-i pielea. Laurel își simţea fiecare 
nerv cutremurându-se de plăcere la intimitatea atingerilor lui, 
senzualitatea lui ameţind-o. Era sigură că și el o dorea la fel de mult. 
Blugii lui ajunseră în același loc cu cămașă ei de noapte, degetele ei 
înfigându-i-se în carnea lui, iar tremurul lui îi confirma aceeași 
fericire pe care o simţea și ea la fiecare contact al trupurilor lor. 

Laurel își dorea să-l sărute și să îl atingă la fel cum făcuse el. Își 
lipi mai întâi buzele de pielea lui, iar când simti tensiunea mușchilor 
lui se gândi că făcuse ceva greșit până când el gemu și o întoarse 
violent pe spate, ţinându-i capul între mâini, mușcându-i buzele. 

Dar când îi îndepărtă coapsele, acoperind-o cu trupul lui 
puternic, Laurel începu să simtă teama. O teamă întunecată trezită 
din trecut, punând cu vehemeţă stăpânire pe ea, fâcând-o să tipe 
panicată până când realiză că Oliver era cel aplecat asupra ei și nu 
Bill Trenchard. 

Laurel rosti printre sughițuri numele lui Oliver și începu să 

tremure violent la amintirea trecutului, în timp ce el o privi, 
ridicând-o în braţe, îndepărtându-i firele de păr de pe obraji 

— Ai crezut că sunt Trenchard, nu-i aşa? o întrebă el cu vocea 
răgușită. Laurel, ce încerci să-mi faci? Dar Chas? Ai crezut că el... 

— Te înșeli în privinţa lui Chas! N-a fost nici pe departe așa cum 
îţi imaginezi tu. Ne-am certat în drum spre casă, eu am coborât din 
mașină și m-a lăsat acolo, pentru că n-am vrut... Așa că a trebuit să 
merg, dar m-am oprit pe marginea drumului și am adormit. Eu... nu 
m-am culcat cu el! 

Laurel începu să plângă încet neajutorată, crezând că el nu o va 
crede, dar pentru prima dată se înșela. 

— Nu l-aș fi lăsat niciodată să facă dragoste cu mine, spuse ea 
printre lacrimi. Habar n-am avut că... 

— De aceea mi-am petrecut jumătate de noapte căutându-te... de 
aceea acum ar trebui să fii în patul tău și nu al meu. Într-o zi,Laurel, 
îi spuse el ţinându-i fața între palmele lui, o să întâlneşti un bărbat 
care te va face să-l uiţi pe Trenchard — să uiţi tot, cu excepţia nevoii 
de a fi cu el. 

Laurel ar fi vrut să-i spună că întâlnise deja acel bărbat, dar 
bineînţeles el n-avea nevoie de dragostea ei. N-ar fi fost acum la el 
în pat dacă n-ar fi băut. 

— Ce-ai spune dacă te-aș ruga să rămâi cu mine? murmură el 
privind-o. 

Inima ei părea s-o fi luat razna. Dacă el o vroia, i-ar fi putut 
rezista? Dar Laurel știa deja răspunsul. 

— Eu... 

— Stai liniștită, spuse el confuz. N-am de gând să-ţi cer asta. Ai 

simțit ceva totuși în noaptea asta, ceva ce nu poți să negi și 
presupun că pentru tine e un pas înainte... 

În experimentul lui, asta vroia să spună. O cuprinse o 
deznădejde rece. Se jucase cu focul și avea să se ardă destul de tare. 
Ea îl iubea, dar el n-o iubea, așa că ar fi nebună să mai rămână încă 
o secundă în plus lângă el, când se simţea atât de vulnerabilă. 

— Cred că ar fi mai bine să plec, spuse Laurel fără expresivitate. 
Eu... 

— Te-ai lăsat purtată de moment. Știu... Poate acum o să întelegi 
de ce am fost atât de îngrijorat când am crezut că ești cu Chas. Era 
evident că vroia doar un lucru de la tine încă din clipa în care te 
văzuse. Laurel avu din nou impresia că zărește în ochii lui o urmă 
de durere, dar fusese atât de rapidă, încât nu era sigură de ceea ce 
văzuse. 

Laurel se ridică de lângă el, dar în lumina lunii, dorinţa ei de a-i 
atinge corpul era și mai puternică. Vroia să-l implore să facă 
dragoste cu ea, dar dacă ar face asta, Oliver și-ar da seama ce simţea 
ea cu adevărat, lucru pe care nu l-ar fi putut suporta. 

— Pentru numele lui Dumnezeu, Laurel, dacă vrei să pleci, 
pleacă, zise el pe un ton dur, rănind-o cu indiferența lui. Aș vrea să 
dorm puţin, chiar dacă tu n-ai de gând... 

Laurel se simţea ca un copil în timp ce-și luă cămașa pe care cu 
câteva minune în urmă el o descheiase, nasture cu nasture. 

Să adoarmă...indiferent cât de epuizat era corpul ei, nu putea să 
adoarmă... nu putea uita căldura şi plăcerea pe care o împărţise cu 
Oliver. Imagini cu corpul lui perfect îi apăreau în minte de fiecare 
dată când încerca să închidă ochii. 


Capitolul 9 


A doua zi când cobori, Laurel nu văzu nici urmă de Oliver. Dar 
când vru să iasă afară pe ușa din spate, se ciocni de el. Privindu-l fix, 
se înroși ușor la amintirea nopţii trecute... la amintirea lui. 

Oliver îi zâmbi ironic, trecu pe lângă ea și se așeză pe unul dintre 
scaune. Bineînţeles că naivitatea ei i se părea amuzantă. Ceea ce 
pentru ea fusese un moment special, plin de magie, pentru el nu 
fusese decât un simplu experiment privind reacţiile ei. 

Laurel se întoarse cu spatele, încercând să ascundă cât de mult 
o afecta prezenţa lui, să prepare cafea. ÎL auzi cum se ridică de pe 
scaun, îi auzi pașii îndreptându-se spre ea și brusc o întoarse cu fața 
către el. 

— Laurel, nu trebuie să-ţi fie rușine pentru ce s-a întâmplat 
azi-noapte. Stiu cum te-ai simţit... cel puţin pot ghici, se corectă el, 
mai ales când ţi-am spus ceea ce ţi-am spus ieri dimineaţă. Am greșit 
mult, recunosc asta. M-am purtat ca o brută cu tine și n-am văzut 

ca... 

— Eram prea obosită pentru că am mers atât pe jos, și nu că... 

— ... ţi-ai fi petrecut noaptea în braţele lui Chas. Nu înțeleg totuși 
de ce atunci când m-a sunat, mi-a sugerat că ai fi cu el... Când mă 
gândesc ce ai fi putut păţi... 

Laurel abia îl recunoștea pe Oliver. Expresia lui devenise 
serioasă, plină de compătimire, plină de...ceva ciudat. 

— Probabil că era furios din cauza faptului că ... 

— Ai refuzat să te culci cu el? completă Oliver. Îmi imaginez. 

Zâmbetul lui ironic denota faptul că ştia cum este să reușești cu 
greu să-ți stăpânești dorinţele. 

— Şi fără să ştie ceea ce ţi se întâmplase, a crezut că îţi baţi joc de 
el, pur și simplu. Oricum comportamentul lui poate fi scuzat de 
specificul vârstei, dar n-ar fi trebuit să te lase acolo. A avut mare 
noroc că nu l-am întâlnit pe drum, altfel... Oliver se uită către Laurel 
când ea începuse să râdă încet, strâmbând ușor din nas. 

— Presupun că după noaptea trecută, n-am dreptul să critic 
standardele altcuiva. În legătură cu noaptea trecută, Laurel... 

Oliver se îndepărtă de ea, întorcându-se către fereastră 

— Vroiam să vorbesc cu tine despre asta, să-ți explic că... 

— Nu, nu trebuie să faci asta. Înţeleg foarte bine, spuse Laurel 
furioasă. Aceste lucruri se mai întâmplă și presupunând că lucrurile 
dindre noi doi sunt așa cum sunt.... și tu știi despre trecutul meu, 
despre mine... -că te iubescar fi vrut ea să spună... era inevitabil. 

— Mă bucur că ai văzut lucrurile atât de filozofic! 

Oliver privea în continuare pe fereastră, cu spatele la ea, astfel 
încât Laurel nu putea ghici expresia feţei lui. Ceea ce-i spusese păru 
să-l enerveze deși Laurel nu își putea imagina ce îl determinase să 

devină furios. Oare ar fi vrut ca ea să recunoască de ce vroia de fapt 
să facă dragoste cu ea? 

Lui Laurel i se făcu deodată rău. Oare Oliver își notase deja toate 
reacţiile ei pentru a le folosi într-o carte viitoare? 

Laurel se ura pentru că n-avea curajul să-i spună în faţă tot ce 
ştia, Să-i spună să n-o mai folosească. Dar n-ar suporta durerea 
inevitabilă care ar copleși-o când va începe să râdă amuzat de toate 
trăirile ei. Cu ce drept ce simţea rănită sau trădată, dacă Oliver nu 
dăduse nici cel mai mic semn că ar simţi ceva pentru ea? N-o forțase 
nimeni să se abandoneze în braţele lui, provocându-i mângâierea 
dulce a pielii lui. Ştia foarte bine că bărbaţii sunt capabili de o 
dorință pur fizică. 

— Nu ţi-am spus, nu-i așa? continuă el brusc. Trebuie să merg la 
Nisa mâine dimineață la prima oră singur, adăugă întorcându-se 
către ea. O să fiu plecat toată ziua. 

— Atunci, astăzi o să-mi dictezi mai mult decât de obicei, spuse 
Laurel uimită de abilitatea de a-şi păstra tonul vocii normal în timp 
ce sufletul îi era amortit de durere. De ce pleca la Nisa? Să se 
întâlnească cu o femeie? Era o întrebare la care Laurel nu putea 
răspunde, dar nu-l vedea pe Oliver în compania unor femei 
Oarecare, iar ea nici nu se putea compara cu acele femei cu care 
bănuia că se întâlnește. 

— Nu cred că este nevoie. Încă sunt la etapa de gândire și tu 
te-ai dovedit foarte eficientă. Mașinile de scris sunt foarte 
obositoare. 

Laurel încercă să-i zâmbească, deşi în suflet avea o furtună de 
neliniște. 

După ce îşi turnă din nou cafea în cană, Oliver continuă să 
vorbească, lovind-o din nou: 

— Laurel, azi-noapte, a fost doar imaginaţia mea sau chiar ai 
simțit la fel de multă plăcere din... intimitatea noastră, așa cum ai 
dat de înţeles? Obrajii îi luaseră foc pur și simplu. Cum putea să stea 
acolo atât de calm, vorbind despre ce se întâmplase ca și cum ar 
diseca un nou capitol dintr-una din cărțile lui? 

— Nu ştiu exact la ce te referi, afirmă într-un final. Eu... 

— Ce am vrut să spun... îi explică el liniștit, ridicându-se în 
picioare și privind-o... ai simulat felul în care ai rectionat la... sau... 

O mulțime de gânduri îi invadară mintea. Să-l mintă și să-i spună 
că pur și simplu s-a prefăcut? Dar dacă el şi-ar da seama că minte, 
n-ar fi mai Simplu să ghicească motivul pentru care-l mintea? 

— N-am simulat nimic, reuși să spună. Dar... 

— Dar am interpretat eu greșit ceea ce simţeai? Nu-ţi face griji, 
Laurel. Sunt şi eu conștient de puterea atractiei fizice. Mă bucur că 
ai descoperit-o şi tu, pentru că mă scutește de o vină ce apăsa greu 
asupra conștiinței mele, cu toate că m-am dovedit a fi o sabie 
ascuţită vicios la ambele capete. Să nu-ţi fie niciodată rușine de 
sexualitatea ta, adăugă el cu francheţe, și niciodată să nu abuzezi de 
ea. E un dar atât pentru tine, cât și pentru iubitul tău. Mă urăsc 
pentru faptul că ai trăit atâţia ani crezând că ești frigidă. O femeie 
care învaţă să-și preţuiască trupul, îl păstrează ca pe un dar, darul 
suprem atunci când dorința este completată de dragoste. Ceea ce 
încerc să-ți spun, adăugă el cu o tristețe neobișnuită, și nu foarte 
bine se pare, este faptul că te afli la o vârstă frumoasă. Ai o fragilitate 
și o sensibilitate care s-ar putea prăbuși chiar și sub mângâierea 

unor degete. Cred că a sunat ca o avertizare a unui tată cu concepții 
predefinite, pentru prețioasa lui fiică împotriva tentaţiilor carnale. 

— Dar tu nu ești tatăl meu...şi sunt destul de conștientă de ele, îi 
reaminti Laurel. Le-am învăţat de mică, îţi aduci aminte? 

Pentru o clipă pielea lui căpătă o nuanță roșie, ca și cum i-ar fi 
dat o lovitură mortală. Tensiunea dintre ei era asemenea unui fir 
subțire, pe care Laurel n-o mai putea îndura. Fugi repede din 
cameră, lăsându-l pe Oliver privind în urma ei. 

Să creadă orice ar fi vrut, gândi ea ca un copil o oră mai târziu, 
privind imaginea drumului de ţară, înconjurându-și genunchii cu 
brațele. Oare o privea în continuare ca pe o simplă puștoaică de 
douăzeci și doi de ani și nu ca pe o femeie? 

Tensiunea dintre ei păru să crească pe parcursul zilei. Oliver se 
comporta foarte ciudat. Pentru un moment era ironic, iar în 
secunda următoare devenea tăcut. Nimic din ceea ce făcea Laurel 
nu părea a fi bine, comentariile lui tăioase aducându-i nu numai o 
dată lacrimi în ochi, cu atât mai mult când știa că aluziile lui 
răutăcioase nu erau fondate. Oare își dăduse seama ce simţea 
pentru el? Credea oare că făcuse o pasiune prostească pentru el și 
folosea metoda asta ca s-o îndepărteze? 

Laurel nu mâncă prea mult la cină. Fusese rândul lui să 
pregătească masa și se încruntă amenințător când observă că ea abia 
se atinse de mâncare. Laurel nu avea cum să nu observe cantitatea 
generoasă de whisky pe care și-o turnă după cină și o bău dintr-o 
înghițitură. 

Asta îi amintea lui Laurel de nopţile în care tatăl ei vitreg 
obișnuia să vină acasă beat. 

— Nu este nevoie să mă priveşti așa. Pot bea cantități 
semnificative fără să am niciun efect secundar, spuse Oliver 
răutăcios, când expresia feţei părea s-o trădeze. Sau crezi că asta, 
arătând către pahar, poate fi o repetiţie la ceea ce s-a întâmplat 
aseară. Mai ai multe de învăţat, draga mea, spuse el râzând 
disprețuitor, șocând-o cu asprimea lui. Când un bărbat trebuie să se 
scufunde în băutură înainte să intre în patul unei femei, e un 
exercițiu pe care foarte rar vrea să-l repete. 

Oliver traversă camera, selectă una dintre casete punând-o în 
casetofon. Dar în locul sunetelor liniștite pe care Laurel spera să le 
audă, acestea erau agresive și amenințătoare. 

— Să completez dispoziţia, spuse el sub privirea speriată a lui 
Laurel. Dar dacă nu-ți place... 

— Cred că o să mă culc devreme în seara asta. Sunt obosită. 

La cuvintele ei bâlbâite, s-ar fi așteptat la o replică răutăcioasă, 
dar el nu mai spuse nimic. Când ridică ochii să-l privească, Oliver 
era concentrat asupra paharului pe care-l învârtea în mână. 

Pe scaun era o carte, iar Laurel o ridică fără să fie atentă. Nu era 
chiar atât de obosită, așa că se gândi că ar mai putea citi puţin. Ceva 
ce ar fi ajutat-o să adoarmă și să-i alunge amintirile ce se agăţau de 
ea asemenea dinţilor unui dragon, chinuind-o. 

Abia după ce făcu baie realiză că acea carte era una dintre acele 
aduse de Oliver din Arles. Era a unui psihiatru, scrisă în engleză. 
Curiozitatea o împingea s-o răsfoiască, schimbându-și însă pe 
parcurs ce înainta starea de spirit. Îşi dădu seama că era vorba 
despre toate acele probleme cu care se confruntase chiar ea însăși: 
cazuri istorice din domeniu, cele mai multe dintre ele foarte 

asemănătoare cu ale ei. Copii, preadolescenţi sau adolescenţi care 
trecuseră printr-o experienţă ce le afectase psihicul. Multe dintre 
acele cazuri se bazau pe incest, unele implicând și violul. Când 
citea, Laurel tremura. Trebuia s-o termine, citind fiecare cuvânt, de 
pe fiecare pagină, trecutul propriu i se părea mai viu ca niciodată. 
Citea că primul pas către normalitate pentru victimele din aceste 
cazuri era acela de a-și forma o relație bazată pe încredere cu 
membrii de sex opus. Adolescentele care suferiseră de hărțuire 
sexuală trebuia învăţate să-și deblocheze simţurile, înlocuind frica, 
durerea și umilirea cu plăcere și căldură. Cu cât citea mai mult, cu 
atât Laurel realiză că în cazul ei trauma fusese moderată și cum 
abilitatea ei de a avea încredere în cineva nu fusese complet 
distrusă, altfel n-ar fi putut avea încrederea în Oliver încă de la 
început. Își confirmă de asemenea convingerea comform căreia ura 
pe care o simţea pentru el era rezultatul faptului că el îi trădase 
încrederea. 

Oliver cumpărase această carte numai din cauza ei, pentru că 
vroia să pătrundă mai adânc în mecanismul minţii ei, exact ce făcea 
folosind-o în întregime sau doar părti din ea cu intenţia de a studia 
orice putea legat de ea, transformându-le mai târziu în materiale 
pentru cărţi. Când în cele din urmă Laurel închise cartea, avea 
impresia că abia ieșise din tunelul în care intrase odată cu apariţia 
lui Bill Trenchard ca tată vitreg. Acum știa că s-ar fi îndrăgostit de 
Oliver în oricare altă situaţie. Ceea ce simţea pentru el era dragostea 
pură a unei femei pentru un bărbat. 

Într-un final adormi cu greu, dar cartea îi trezise unele amintiri 
pe care le îngropase în toţi acești ani și care o urmăreau din nou: 

amenințările tatălui ei că o va trimite departe de casă, atingerile lui 
care o umpleau de teamă și de furie. În coșmar retrăi cele mai 
cumplite scene din viaţa ei: tatăl ei vitreg ţintuind-o pe podeaua 
rece, respiraţia lui urâtă, teroarea ce o cuprindea când mâinile lui îi 
atingeau pielea goală. 

Un țipăt îi fierbea în gât, trupul i se zvârcolea pe cearșafurile din 
ce în ce mai multe , țipăt după țipăt sufocând-o. Perdeaua groazei 
fu ruptă de ușa care tocmai se deschise, acum văzând doar ochii lui 
Oliver ce o priveau cu îngrijorare. 

— Laurel, am avut impresia că cineva încerca să te omoare după 
modul în care ai tipat, spuse el cu o notă de umor. 

Încă sub efectul cosmarului, Laurel tremura privind cu ochii săi 
mari faţa lui palidă. 

Oliver ridică de jos cartea pe care o împrumutase. 

— Am citit-o, îi spuse ea răgușit. Au revenit toate înapoi... Bill... 
noaptea...noaptea... 

— În care a încercat să te violeze? Am fost la tribunal, Laurel. Am 
auzit totul, dar s-a terminat. A fost doar un coșmar, unul foarte 
neplăcut, la care am avut și eu contribuţia mea. 

Laurel abia observă tonul ciudat din vocea lui. Cuprinsă încă de 
groaza provocată de coşmar, Laurel nu putea să facă nimic mai mult 
decât să tremure și să îl privească cu ochii mari, tresărind când el îi 
atinse braţul, figura plină de căldură a lui Oliver înlocuind-o pe cea 
lacomă a lui Bill. 

Se îndepărtă de el, murmurând cu sufletul la gură cuvinte 
neînțelese, proteste... 

— Laurel! 

Ceaţa dispăru, iar ochii ei nu vedeau decât o singură privire. 

— Oh, Oliver, spuse ea cu vocea tremurând, aruncându-i-se în 
brațe. A fost atât de îngrozitor...atât de real, continua Laurel să-i 
spună în timp ce braţele lui o înconjurau. Lăsându-și capul pe 
umărul lui, o învălui o stare de bine şi de linişte. Pe măsură ce 
secundele se scurgeau, oboseala o moleși înlocuind teroarea de mai 
devreme. Parfumul lui bărbătesc îi acapără toate simțurile și 
deodată faptul că o ţinea în brațe nu mai era d-ajuns. 

— Laurel? Te simţi mai bine acum? 

Ea își prinse degetele de cămașa lui desfăcută când Oliver 
încercă să se retragă: 

— Nu mă lăsa singură, Oliver, te rog! Mi-e teamă că o să visez din 
nou. 

— Şi ce sugerezi? întrebă el cinic. Să ne petrecem toată noaptea 
aşa? La gândul că ar putea petrece o noapte întreagă în brațele lui, 
simturile parcă începuseră s-o ia razna, răspândindu-i prin tot 
corpul fiori de dorință. 

— Laurel... 

— Oliver, nu mă lăsa aici, te rog, îl imploră ea, ţinându-l și mai 
strâns. Te rog! 

Degetele lui erau deja pe încheieturile mâinilor ei, încercând 
s-o împingă, dar deodată își schimbă atitudinea, degetele lui 
mângâindu-i ușor pielea fină de la încheieturi. 

— Pentru Dumnezeu, murmură el cu o voce răgușită, când Laurel 
oftă uşor. 

Ea nu își dădea seama dacă spusese asta din precauţie sau ca 
rugăminte, dar nu mai contă după ce gura lui o acoperi pe a ei cu 

o dorință nestăvilită care șterse orice urmă din imaginea lui Bill 
Trenchard. Era doar Oliver, fiecare nerv al ei simţea asta și-l primea 
ca atare. Buzele lui se mișcau peste ale ei, cu o dorință crescândă, 
și incredibil, ea simţea aceeași pasiune sălbatică, cerând mai mult, 
oferind mai mult. 

— Laurel, Laurel... îi șopti el numele, sărutându-i senzual gâtul, 
arcuindu-se sub presiunea buzelor lui, provocându-i fiori de 
plăcere. 

Era ca și cum ar fi fost prinsă într-u vârtej de emoţii și trăiri în 
care nu exista trecut şi viitor, ci doar acel val de pasiune creat de 
tensiunea din ziua precedentă, culminând cu explozia necesităţii 
dintre ei, asemenea unei mingi de foc. 

Nimic n-ar fi împiedicat-o pe Laurel să meargă mai departe; 
deschise pe rând fiecare nasture de la cămașa lui, sărutând în același 
timp fiecare parte din corpul lui viril, explorând cu plăcere 
neascunsă fiecare mușchi de pe pieptul lui. 

— Laurel! 

Complet absorbită de dorinţa de a-l atinge, Laurel uitase că el 
n-o iubea, urmând doar nevoia lor reciprocă. 

— Laurel, ești într-adevăr tu? șopti Oliver. Nu pot să cred. Eşti în 
sfârșit liberă? Fără cătușe, fără... 

Laurel amorti în braţele lui. De ce? De ce trebuia să-i 
reamintească? Dacă ar fi continuat pur și simplu să facă dragoste cu 
ea, acum poate s-ar fi bucurat de posesia lui în loc să știe că în timp 
ce ea simțea extazul dragostei, el nu făcea decât terapie. 

— Da, sunt liberă, spuse ea plictisită, îndepărtându-se de el. Nu 
e nevoie să mergem mai departe, Oliver. Experimentul s-a terminat. 

— Experimentul? Despre ce naiba vorbeşti? se ridică el, privind-o 
cu o expresie ostilă. 

— Ştii foarte bine la ce mă refer. Mă foloseşti monitorizându-mi 
reacţiile ca să mă poți utiliza într-una din viitoarele tale cărți. Am 
ştiut asta de la început, felul în care m-ai întrebat despre trecut, 
totul... 

— Laurel, asta este pur ... o întrerupse el, gesticulând cu 
nervozitate și împrăștiind din greșeală teancul de articole pe care 
Laurel le adusese în cameră și agenda ei. 

— Ce naiba ... se încruntă el și aprinse repede lampa de la capătul 
patului. Ce faci cu astea? O întrebă el. Și asta? Ce este asta? 

Oliver ridică agenda ei și o deschise. Citi primele rânduri, apoi 
se uită la ea. Laurel se cutremură sub privirea lui, un amestec de 
gheaţă și furie gata să explodeze. 

— Dumnezeule, murmură el afectat, grăbindu-se să citească 
pagina până jos. Și mai ai tupeul să mă acuzi pe mine. Ce dracu 
înseamnă asta? 

— Oliver, îţi pot explica... spuse Laurel întinzând disperată mâna 
după agendă, dar el o îndepărtă, citind câteva din celelalte pagini, 
expresia lui împietrind cu fiecare cuvânt. 

— Deci, tăie el liniştea ce urmase. Acum avem în sfârșit adevărul. 
Ai venit aici cu mine cu intenţia de a mă discredita într-un fel sau 
altul. Nici măcar nu te mai deranja să negi, Laurel. Totul este aici, 
scris de tine însăţi. 

Ce ar mai fi putut ea să spună? Că era adevărat faptul că scrisese 
toate acele lucruri, dar atunci era confuză, că nu înțelegea ce simte 
cu adevărat? Nu putea să-i mărturisească adevărul, nu acum. 

— Dumnezeule, înjură el printre dinţi. Și eu care chiar am 
crezut... Ce păcat că ești atât de preocupată de prejudecățile 
fanatice ale trecutului tău, altfel ai fi descoperit că există o armă mai 
bună pe care o puteai utiliza... Oliver o privea cu ochi mari, buzele 
îngustându-i-se la fiecare cuvânt. 

— Publică orice și să mă ia dracu, Laurel! zise el cu amărăciune. 
Oricum, m-am înșelat în privinţa ta până la urmă...păcat... 

Oliver ieși din cameră înainte ca Laurel să-i poată reaminti că 
acțiunile lui o determinaseră să scrie toate acele lucruri. Dar acum 
era prea târziu. O lăsase acolo, cu sentimentul că săvârșise un păcat 
de neiertat. ÎL ura că putuse să creadă că l-ar fi putut răni într-un fel 
sau altul. Dar cum să-i spună adevărul? Dacă ar fi distrus agenda... 

Când se trezi a doua zi dimineaţă, Oliver plecase deja la Nisa. 

Petrecu minute în șir mergând încoace și-ncolo și întrebându-se 
ce avea să facă în continuare, dar apoi zgomotul unei mașini îi 
atrase atenţia către fereastră. Zâmbi ușurată când recunoscu Range 
Roverul lui Elizabeth. 

— Îmi pare rău, dar Oliver nu este acasă, îi spuse Laurel 
întâmpinându-i. Și nu cred că se întoarce până mâine. 

— N-am oprit decât puţin aici, nu-l vom aștepta. Ne grăbim să ne 
întoarcem acasă, pentru că una din mătușile soţului meu s-a 
îmbolnăvit brusc. Copiii coborâră și ei din mașină, iar Laurel se oferi 
să le pregătească prânzul. 

— Aș vrea să vorbesc ceva cu tine, îi mărturisi Elizabeth, când 
copiii plecară la piscină. Îmi pare foarte rău pentru ceea ce s-a 
întâmplat cu Chas. În Marbella i-a recunoscut totul lui Rick. 

— Nu mai contează, o asigură Laurel, venindu-i deodată o idee. 

Dacă ar ruga-o pe Elizabeth s-o ducă acasă? 

Cu siguranţă, Oliver n-o mai dorea aici acum și nu va dura mult 
până când își va trăda adevăratele sentimente, punându-l într-o 
situaţie jenantă. 

— De fapt, începu Laurel nesigur, vroiam să te întreb dacă m-aș 
putea întoarce împreună cu voi în Anglia. 

— Asta este o hotărâre bruscă, nu-i așa? Oliver ştie? se încruntă 
Elizabeth. 

— Nu, dar nu cred că l-ar deranja. Am avut o discuţie, și sinceră 
să fiu cred că ar fi cel mai bine să plec acum. 

— Din cauza lui, sau din cauza ta? o întrebă Elizabeth gânditoare. 
Dar ce o să se întâmple cu cartea lui? 

— Oh, cred că a obţinut tot ce avea nevoie de la mine până acum, 
răspunse Laurel cu tristețe. Fără îndoială, cartea va fi un nou 
best-seller, cu toate că n-o voi cumpăra niciodată. 

— Cred că m-am pierdut, zise Elizabeth cu calm. Vino să ne 
așezăm şi povestește-mi ca să pot înțelege. 

În mod normal, Laurel n-ar mai fi avut încredere în nimeni, dar 
sentimentele ei fuseseră atât de bulversate din cauza certei cu Oliver 
încât era o adevărată uşurare să se destăinuie cuiva. 

Elizabeth se încrunta uneori, dar n-o întrerupse pe Laurel în 
timp ce-i povesti suspiciunile ei. 

— Sunt sigură că te înșeli, spuse Eizabeth cu convingere după ce 
termină Laurel. Înţeleg de ce ai crezut că te folosește, dar eu îl 
cunosc pe Oliver, Laurel. Și știu cât de mult a suferit când și-a dat 
seama că a greșit în privința ta. Te-a căutat peste tot, crede-mă! 
Părerea mea este că a vrut pur și simplu să te ajute, Laurel. Îmi 

imaginez trauma pe care ai suferit-o în urma celor întâmplate cu 
tatăl tău vitreg și nu spun că Oliver n-a fost vinovat, dar sunt absolut 
sigură că motivele sale au fost complet altruiste. Bineînţeles că ar 
mai fi și o altă explicaţie, o privi Elizabeth zâmbind. Ar putea fi 
îndrăgostit de tine! Laurel o privi cu ochii mari, suspinând adânc, ca 
şi cum toată suferinţa i s-ar fi adunat în piept. 

— Nu, dădu ea din cap cu vehemență. Nu este îndrăgostit de 
mine. 

— Dar tu îl iubeşti draga mea, afirmă Elizabeth subtil, și de aceea 
vrei să pleci. Oh, draga mea fetiță, nu crezi că ar fi mai bine să rămâi 
și să încerci să discuti cu el despre toate astea? 

— Prefer să n-o fac. Dacă nu pot să merg cu voi, voi lua un taxi 
până la Arles și de acolo... 

— Dacă te-ai hotărât cu adevărat să pleci, bineînţeles că poți veni 
cu noi, cu toate că mă îngrozește momentul în care Oliver o să 
descopere cum ai evadat. Gândul că avea să plece de aici înlocui 
starea normală de eliberare pe care ar fi trebuit s-o aibă cu cea a 
unei pierderi chinuitoare. N-o să-l mai vadă pe Oliver niciodată. 
Cum va suporta asta? Dar nu exista alternativă. 

Laurel refuză să privească în urmă când Range Roverul se 
îndepărtă de casă. Îi scrise lui Oliver câteva cuvinte în care-i explică 
ce se întâmplase și că cel mai potrivit ar fi fost să plece. Nu trebuia 
să-i spună nimic mai mult. Elizabeth o privi cu îngrijorare și 
afecțiune pe tot parcursul drumului, dar Laurel preferă să nu-i pună 
prea multe întrebări sau să-i ceară sfatul. Când se despărţi de 
Elizabeth și de copii, Laurel simţi o enormă părere de rău, 
gândindu-se că în alte circumstanţe ar fi putut deveni prieteni buni. 


Capitolul 10 


Se terminase încă o săptămână, slavă Domnului, se gândi Laurel 
în timp ce descuia ușa de la apartament. Era a șasea săptămână de 
când se întorsese din Italia, unde lucrase pe parcursul verii. După 
întoarcerea din Arles, se angajase la o agenţie, o idee strălucită de 
altfel. O cuceriseră toate acele birouri mici, moderne, iar apoi i se 
oferi ocazia să lucreze pe vară ca secretara unui producător de filme 
din Italia. Cu toate că slujba era temporară, fusese de-ajuns s-o 
însufleţească. Avusese ocazia să iasă cu diferiţi bărbaţi ori de câte ori 
avea timp, dar cu toate că scăpase de rezerva în privinţa persoanelor 
de sex opus, nu-și dorea să încurajeze nicio relaţie să depășească 
etapa prieteniei. 

Pielea ei încă mai păstra bronzul italian, dar îi dispăruse răceala 
şi rezerva care o bântuise atât de mult timp. 

În ultimul timp lucrase într-un birou foarte ocupat. Cei de acolo 
o avertizaseră că odată cu venirea iernii nu va mai avea de lucru, 
datorită micșorării numărului clienţilor. Îi trecuse prin minte chiar 

să scrie la fosta firmă unde lucrase, întrebând de locuri disponibile, 
dar nu era sigură de modul în care domnul Marshall o va privi pe 
noua Laurel. 

Nu că s-ar fi schimbat foarte mult, dar îndrăznise să iasă din 
cușca în care se ascunsese în ultimii șase ani, stimulându-și 
siguranţa și încrederea în sine, lucruri care până atunci îi lipsiseră 
mult. Obișnuia acum să-și poarte părul liber, să se fardeze discret 
dar atractiv, să poarte haine potrivite vârstei, dar cu toate astea 
lipsea ceva din viaţa ei. 

Iniţial se încăpățânase să iasă cu alţi bărbaţi, încercând să se 
convingă că ceea ce simţise pentru Oliver fusese ceva trecător. Dar 
atunci când ei o sărutau, era doar un simplu sărut, mai mult sau mai 
puțin plăcut, dar niciodată determinând-o să le răspundă aşa cum 
făcuse la săruturile lui. 

Se așeză pe canapea, oftând ușor. Era invitată la o petrecere în 
acea seară, dar nu se simţea în stare să meargă, așa că se hotări 
să-şi petreacă seara în pat. 

Jumătate de oră mai târziu se aşeză în faţa televizorului, luând 
cina și urmărind nepăsătoare emisiunea. 

Gazda emisiunii discuta cu unul dintre invitaţii săi, dar ceea ce 
captă atenţia lui Laurel fu următorul anunț pe care-l făcu către 
cameră. 

— Următorul meu invitat nu mai are nevoie de nicio prezentare, 
pentru că ceea ce face vorbeşte în numele lui. Doamnelor și 
domnilor, celebrul câștigător de anul acesta al premiului Maundale, 
Oliver Savage, sau Jonathan Graves, după cum îl cunosc mai bine 
cititorii lui. 

Laurel împietri, uitând complet de mâncare și ațintindu-și ochii 
asupra trăsăturilor familiare. Oliver purta un costum elegant, 
arătând extraordinar de bine, părere împărtășită evident de gazda 
emisiunii și de femeile din public. Laurel simţi un fior de gelozie 
privind modul în care vedeta de televiziune îl luă de braț, el 
răspunzându-i cu căldură. 

Laurel era atât de fascinată de prezenţa lui Oliver, încât nu 
fusese atentă la primele întrebări. Oliver părea oarecum retras, 
palid, dar probabil era doar efectul reflectoarelor 

— Acum, poate ne veţi dezvălui câte ceva din noua 
dumneavoastră carte spuse gazda emisiunii. 

— N-aș putea-o descrie în câteva cuvinte. Pot să spun doar că este 
o întruchipare a ceva ce trebuia să scriu, ce simţeam nevoia să scriu. 

— Sună de parcă aţi vorbi de o nouă formă de terapie, afirmă 
prezentatoarea, curioasă. 

— Dacă ar fi așa cu siguranţă n-ar avea rezultate, răspunse Oliver 
ambiguu. 

Interviul mai dură câteva minute, apoi atenţia se mută către un 
alt invitat. Dar Laurel rămase nemișcată în faţa televizorului, 
butonând telecomanda în speranţa că va mai găsi o altă apariţie a lui 
Oliver. 

Pentru ea, nimic nu se schimbase. Era doar o reconfirmare a 
ceea ce știa deja și anume că încă-l mai iubea și avea să-l iubească 
întotdeauna. 

De la Marshall and Marshall primise un răspuns plăcut, dat 
dezamăgitor. Pentru moment nu erau locuri vacante, așa că singura 
soluţie fusese să accepte o slujbă cu jumătate de normă de la 

agenție, într-un magazin cu mai multe departamente. 

Laurel tocmai se întrepta spre noul ei birou, într-una din 
după-amiezi, după ce luase prânzul, când observă că la 
departamentul de cărți se desfășura o nouă lansare de carte. 

— Este pentru Jonathan Graves, o informă una din fetele din acel 
sector. Cu siguranță am s-o cumpăr. L-ai văzut la televizor 
săptămâna trecută? Este superb! 

Laurel își spuse că și-ar prelungi agonia dacă ar încerca s-o 
citească, dar câteva zile mai târziu se trezi plimbându-se pe lângă 
raionul de cărţi, în pauza de prânz. Locul era foarte aglomerat, o 
mulțime de persoane îmbulzindu-se la raftul unde trebuia să fie 
cartea lui Oliver. Abia când se apropiase, Laurel înțelese motivul 
pentru care acea mulțime era agitată. 

Oliver era în persoană acolo, semnând autografe pe paginile 
cărţilor. 

Laurel împietri, simțind cum totul în jur începe să se învârtă, 
nevenindu-i să creadă. 

El n-avea cum să știe că ea era acolo, bineînţeles, dar cu toate 
astea în următoarea clipă ochii lui păreau să-i privească fix pe ai ei. 

Era imposibil s-o fi văzut. Laurel grăbi pasul. Se îndoia că și-ar 
mai fi adus aminte de ea, poate cu excepția că reprezentase un 
subiect interesant. Nu rămăseseră nici măcar prieteni, mulțumită 
dorinţei ei stupide de răzbunare. Cât de copilărește și imatur se 
purtase, se gândi Laurel acum. 

Se apropia Crăciunul, iar Laurel se văzu nevoită să facă 
cumpărăturile de sezon. Acum avea prieteni cu care și l-ar fi putut 
petrece, tineri care locuiau și ei singuri în Londra, dar ideea nu o 

entuziasma prea mult. Și-ar fi dorit să plece undeva departe. Agenţia 
avea liber un post de bucătar în Gstaad, dar se răzgândi imediat ce 
află că Oliver își va petrece Crăciunul în Elveţia, la gândul ridicol că 
s-ar fi putut întâlni. Dacă s-ar întâmpla asta, n-avea încredere în 
abilitatea ei de a-şi ascunde sentimentele. 

Cu o săptămână înainte de Crăciun, primi o scrisoare din 
Dorset, retrimisă de cei de la Marshall, fosta întreprindere la care 
lucrase. Nedumerită, deschise nerăbdătoare plicul, surprinsă să 
descopere că era de la sora lui Oliver. Laurel presupuse că Elizabeth 
aflase de la Oliver că lucrase acolo și bănuia că se întorsese să 
lucreze acolo. Dacă n-ar fi fost coincidență să întrebe de locuri 
vacante pe cei de la Marshall, n-ar fi primit probabil niciodată 
această scrisoare, ei neavând de unde să ştie noua ei adresă. 

Era o scrisoare scurtă, dar plină de căldură, prin care Elizabeth 
o invita să petreacă Anul Nou cu ei. Organizau o mare petrecere, îi 
explică ea, subliniind: 

“Nu trebuie să fti faci griji în ceea ce-l priveşte pe Oliver. El a 
plecat în Elveţia, iar noi ne-am dori tare mult să te revedem.” 

Și Laurel și-ar fi dorit enorm de mult să-i revadă, recunoscu ea, 
chiar dacă va trebui să audă și numele lui Oliver. Ştia că ar fi fost mai 
sigur și mai înțelept să refuze, dar cu toate astea ceva o îndemnă să 
accepte, să fie cu cei care-i erau aproape lui Oliver. 

Ar fi fost poastă să accepte, continuă ea să-și spună, dar asta n-o 
împiedică să-i răspundă lui Elizabeth că ar fi încântată să-și petreacă 
weekendul cu ei. 

În următoarea săptămână, starea de spirit a lui Laurel oscilă între 
bucurie și depresie. Cu toate că n-avea să se întâlnească cu Oliver, 

faptul ca va vorbi și i se va povesti despre el, toate acele detalii 
familiare în care va pătrunde, o făceau să sufere. 

Crăciunul trecuse repede, liniștit și monoton, poate prea 
singuratic. Își cumpărase o rochie neagră, minunată pentru 
petrecere. Fusese într-adevăr uimitor de scumpă, dar pentru prima 
dată avea o rochie numai a ei. Ştia că petrecerea dată de Elizabeth 
va fi una sofisticată, așa că luă rochia fără să se gândească prea mult, 
cu speranța că va găsi în curând un loc de muncă permanent. 

Elizabeth îi telefonă pe parcursul săptămânii, oferindu-i 
informaţii despre adresă și modul cum să-i găsească. 

“ Casa este imensă, îi mărturisi Elizabeth fericită. Familia soţului 
meu a moștenit-o de ani întregi și sunt momente când simt că nu îi 
mai fac față. Dar uneori mă cuprinde un ușor sentimentalism 
amintindu-mi toate momentele minunate petrecute aici. Sunt atât 
de bucuroasă că vii. Abia așteptăm să te vedem cu toții” încheia ea. 

Drumul către Dorset fusese lipsit de evenimente. Laurel se 
oprise doar o dată pentru a lua prânzul. Un grup de bărbaţi o priviră 
cu admiraţie de la bar în timp ce lua masa și cu toate că-i ignoră, 
simţi repulsie. Ar fi trebuit să-i mulţumească lui Oliver pentru ceea 
ce devenise acum. 

După-amiază târziu ajunse la imensa casă pe care Elizabeth i-o 
descrisese la telefon. 

Gemenii ieșiră primii, nerăbdători s-o revadă, făcând o adevărată 
zarvă. Imediat apăru și Rick, roșind ușor când îi luă valiza. Cu 
siguranță, gândi Laurel, în câţiva ani va fi copia fidelă a lui Oliver, 
deși acum avea un aer copilăresc. 

— Vino, întră, spuse Elizabeth îmbrățișând-o cu căldură. Graham 

a trebuit să plece de urgență la spital. Unul dintre bebeluşi să 
grăbeşte să fie alături de părinţii lui înainte de Anul Nou. 

Laurel intră mai întâi într-un hol dreptunghiular, plin cu o 
mulțime de haine groase, perechi de pantofi și cizme de toate 
mărimile. 

— Arată ca un infern, dar este acasă, îi zâmbi Elizabeth. De obicei 
este mai bine, dar doamna Simmond, cea care mă ajută în casă, este 
în concediu. 

— Asta înseamnă că o să-mi permiti să-ţi dau o mână de ajutor. 
Mai aștepți și alți musafiri? întrebă Laurel 

Gemenii o priviră poznaș, gata să spună ceva, dar Elizabeth zise 
repede. 

— Ei...nu sunt sigură încă. Vino să-ţi arăt mai întâi camera ta, apoi 
vom bea o ceașcă de ceai în linişte. Ann este plecată la o prietenă 
momentan știi că fetele sunt nedespărțite la vârsta asta, și 
bineînţeles abia aștepta să-i arate noua bicicletă. Sper doar că am 
făcut un lucru bun. Drumurile de aici sunt destul de liniștite, dar 
niciodată nu se știe... Urmează și câteva cursuri, pentru a ne asigura 
că știe ce face. Oricum, nu-i prinde rău. 

O conduse pe Laurel într-un dormitor drăguţ, decorat floral. 

— Iniţial a fost o casă parohială, continuă Elizabeth. Stăbunicul 
soțului meu a fost preot aici și a cumpărat casa de la biserică și de 
atunci familia soțiului meu a locuit aici. 

— Este minunată, declară Laurel cu francheţe, entuziasmată de 
peisajul mirific de iarnă ce se zărea pe fereastră. 

— Nu tot timpul. Dar te las acum să despachetezi și te aştept jos 
să mai povestim la o cană de ceai. În seara asta suntem doar noi cei 

din familie la cină. 

— Bănuiesc că ai o mulțime de lucruri de pregătit pentru 
petrecere, îi spuse Laurel zâmbind. Pot să te ajut cu ceva? 

— Ei bine, de fapt am totul sub control, cu toate că nu prea pare 
a fi așa. Aici, obișnuim să lăsăm lucrurile în voia sorții. Cu siguranță, 
nu va fi genul de petrecere fastuoasă cu care te-ai obișnuit la 
Londra. 

După ce Laurel despachetă, coborî și o găsi pe pe sora lui Oliver 
în imensa sufragerie. 

— Exact la timp, îi zâmbi Elizabeth, arătând către tava cu ceai. 
Acum, așază-te și spune-mi ce ai mai făcut. Eşti o ființă foarte greu 
de găsit. 

— Am lucrat în străinătate câteva luni, spuse Laurel acceptând o 
ceașcă cu ceai și mângâind retrieverul care tocmai apăruse lângă 
picioarele ei. Obositor, dar foarte incitant. Mi-a plăcut mult. 

— Mă bucur enorm că ai reușit să treci peste trecutul tău, 
comentă Elizabeth. Oliver va fi încântat să audă asta. Își face griji 
pentru tine. 

— Nu este nevoie, spuse Laurel aplecându-se către ceașca de ceai 
astfel încât Elizabeth să nu-i observe expresia. Simplul fapt că cineva 
îi rostise numele, îi trezi în suflet un amestec de neliniște și emoție, 
zădărnicindu-i toate eforturile de a-l scoate din mintea ei pentru 
totdeauna. 

— Încearcă tu să-l convingi de asta. N-a fost foarte încântat când 
a descoperit că am fost complice la escapada ta. 

Cât de slabă putea fi încât să se lase dominată de acel val intens 
de plăcere provocat de o discuţie atât de nesemnificativă. 

— Îmi pare rău dacă plecarea mea bruscă a însemnat încetarea 
cercetărilor lui în ceea ce mă privește... 

— Draga mea, ai fugit pentru că ai început să te îndrăgostești de 
el, o completă Elizabeth încet. Poate dintr-un anumit punct de 
vedere, plecarea ta a fost inevitabilă. 

— Din cauza trecutului? o întrebă Laurel, surprinsă să constate 
cât de ușor şi fără nicio reţinere îi era să vorbească despre asta. Și 
eu m-am gândit la asta o perioadă, mărturisi Laurel. Am crezut chiar 
că ceea ce simt pentru el era o reacție întârziată a primei noastre 
întâlniri din perioada procesului, când aveam încredere în el. 
Păruse atunci atât de sincer, atât de înțelegător. A fost un adevărat 
şoc când am aflat că de fapt mă folosește, ca și atunci când i-am citit 
pentru prima dată articolul despre mine. Ani de zile, nu mi-am dat 
seama ce simțeam de fapt pentru el, transferând ura pe care o 
aveam pentru tatăl meu vitreg asupra lui. Dar când l-am reîntâlnit 
pe Oliver și când mi-a explicat de ce făcuse ceea ce făcuse și ce a 
simtit atunci când și-a dat seama că greșise, am realizat că uram un 
personaj construit doar în mintea mea. Adevăratul Oliver era foarte 
diferit și m-am trezit îndrăgostindu-mă de el 

— Nu te-ai gândit niciodată că sentimentul ar putea fi reciproc? 

— Cum ar putea fi? dădu Laurel din umeri. Știu doar că-i era 
oarecum milă de mine. Dar în esență, în ceea ce mă privește pentru 
el am fost doar un subiect interesant de studiat. 

— Dar a făcut dragoste cu tine, îi reaminti Elizabeth 

— Dacă poti să-i spui așa. Așa cum ţi-am mai zis, cred că doar a 
încercat să descopere dacă poate trece prin zidul de teamă pe care 
îl construisem în jurul meu. Nu s-a implicat sentimental în niciun 

fel. A fost doar un experiment, o serie de experimente. 

— Ai citit noua lui carte? 

— Nu. Am vrut s-o cumpăr, dar m-am răzgândit. Presupun că 
acum el e în Elveţia. 

Laurel se detestă că întrebase, dar vorbind despre trecut o 
cuprinsese nostalgia, sentiment pe care ar fi vrut să-l ignore în 
weekendul ce o să urmeze 

— A petrecut Crăciunul aici, zise Elizabeth. Cred că aud o mașină. 
E posibil să fie Graham. 

Elizabeth se ridică, iar Laurel o invidie pentru zâmbetul 
nerăbdător care i se ivi pe buze când privi pe fereastră. I se părea 
minunat ca după atâţia ani de căsătorie să vadă doi oameni care se 
iubeau cu adevărat. Oare ea se va căsători vreodată? Oarecum, se 
îndoia de asta. 

Graham Turner se dovedi cel putin la fel de plăcut ca și soţia sa. 
Un om cu un dezvoltat simţ al umorului, perechea potrivită pentru 
cineva ca Elizabeth. 

— Îţi vine să crezi că au fost gemeni? răpunse el nerăbdării soției 
sale. Derek este foarte ametit și chiar puţin speriat, dar Moira s-a 
descurcat excelent la naștere. Avantajul de a fi doctor, continuă el 
zâmbindu-i lui Laurel. Este un adevărat miracol să participi la 
venirea pe lume a unei vieţi, miracol ce n-o să-și piardă niciodată 
din vrajă și din intensitate. Ce avem la cină? 

Elizabeth râse ușor și îi făcu din ochi lui Laurel: 

— Are un apetit la fel de mare precum vorbește! La cină avem una 
din mâncărurile tale preferate: friptură de vită cu sos. Tocmai mi-am 
amintit că mai aveam ceva de făcut în bucătărie. 

La cină, Laurel avu ocazia să observe întreaga familie în 
ansamblu, simțind un fior de invidie la bucuria permanentă pe care 
o etalau. Gemenii îl tachinau pe Rick în legătură cu ultima lui iubită, 
tatăl lor atenţionându-i de fiecare dată când depășeau limitele, 
antrenând-o pe Laurel în fiecare discuţie ca și cum ar fi făcut parte 
dintre ei dintotdeauna. 

După cină, Laurel ajută la spălatul vaselor, înveselind-o discuţia 
de mai târziu din sufragerie dintre gemeni și tatăl lor în ceea ce 
privește importanța educaţiei. 

— Te-au epuizat, nu-i așa? îi zâmbi Elizabeth cu căldură, după ce 
plecară cu toţii să joace tenis de masă. 

Laurel fusese și ea invitată, dar nu se mai simţea în stare. Fusese 
o zi neobișnuit de lungă, oboseala făcându-și simțită prezența 

— Unul din avantajele faptului că avem o casă atât de mare este 
acela că avem spaţiu suficient pentru hobbyurile fiecăruia. Am 
transformat pivnita într-o cameră cu jocuri, ceea ce-i ţine ocupați în 
timpul liber! 

Laurel nu-și mai amintea ultima dată când dormise atât de bine, 
se gândi ea a doua zi dimineață. Probabil era din cauza aerului 
proaspăt și a atmosferei vesele din casă. Un nas rece îi atinse uşor 
degetele când Laurel deschise ochii, zărind retrieverul auriu lângă 
marginea patului dând jucăuș din coadă. 

— Susie, fată obraznică ce ești!, o auzi pe Elizabeth exclamând 
din spatele ușii. Îmi pare rău, Laurel că te-a trezit, își ceru ea scuze, 
aducând o tavă cu ceai. Susie s-a angajat neoficial să aibă grijă de 
musafiri şi s-a furişat aici fără s-o văd, cu toate că știe că nu are voie 
sus. 

— E atât de târziu! se uită Laurel speriată către ceas. 

Era aproape nouă, oare ce au crezut cei din familia Turner 
despre ea? 

— Nu-ţi face griji. Mă bucur că ai dormit bine. Vroiam să te anunţ 
draga mea că astăzi urmează să vizitez o prietenă căreia i-am promis 
de câteva zile că voi merge. Am fost împreună la același liceu și 
obișnuim să ne vizităm de câteva ori pe an. Îmi pare rău că va trebui 
să rămâi singură; aș amâna, dar .. 

Elizabeth părea atât de îngrijorată, încât Laurel spuse repede: 

— Nu, fii liniștită, nu-ţi face griji pentru mine. Îţi promit că voi 
găsi o ocupaţie pentru câteva ore.. Poate o să te ajut cu ceva legat 
de petrecere. 

— Ăă...da... bine, nu trebuie să-ţi faci griji în privința asta, dar 
dacă nu te deranjează... 

Cum prietena ei locuia în Bath, trebuia să plece imediat după 
prânz, îi explică Elizabeth lui Laurel. Graham o însoțea, iar Laurel își 
propuse să iasă la plimbare, vrăjită de peisajul văzut pe fereastră, 
dar Elizabeth păru complet îngrozită la auzul ideii. 

— Ăă, nu...asta... ăăă... 

— Vremea nu arată foarte bine, interveni Graham. Temperatura 
pare să scadă foarte repede și doar dacă ai vestimentația necesară 
ți-aş recomanda o plimbare. 

Poate își imaginau că era tipul orășeanului care nu s-ar descurca 
într-o astfel de împrejurare, reflectă Laurel, dar cu toate astea nu-și 
dorea să-i îngrijoreze, așa că încercă să caute altceva cu ce să-și 
ocupe timpul. 

Se gândi că ar putea juca tenis cu gemenii, dar imediat ce 

părinţii lor plecară, băieţii o anunţară că trebuie să se întâlnescă cu 
câţiva prieteni în centrul orășelului. 

Oare era ceva în neregulă cu ea? se întrebă Laurel amuzată. Cel 
putin Susie părea să se simtă bine în compania ei. 

Chiar și Rick o părăsi, gemenii explicându-i că urma să se vadă 
cu iubita lui. Lui Laurel nu-i rămaseră prea multe de făcut, 
rămânând în cele din urmă singură. 

Cu gândul la petrecere, se hotărî într-un final să se bucure de o 
baie luxuriantă în sala drăguță de lângă dormitor, urmată de o 
manichiură atentă. Până la urmă era un mod rafinat şi relaxant al 
unei femei de a-și petrece o după-amiază. 

Abia ieşise din apa parfumată cu loţiunea ei preferată, când auzi 
motorul unei mașini oprind în faţa casei. Era prea devreme ca 
Elizabeth și Graham să se fi întors și gândindu-se că ar putea fi 
cineva care ar avea nevoie de un doctor, își luă grăbită halatul de 
baie și cobori. 

Laurel ajunse în fața ușii exact când auzi zgomotul unor chei. 
Când ușa se deschise, Susie, grozav de entuziasmată, ieși repede 
dând din coadă cu plăcere. 

— Jos, Susie, câine prostuţ ce ești! 

Vocea familiară o împietri pe Laurel, rămânând cu ochii mari, 
nemişcată la vederea lui Oliver. Părea mai înalt, îmbrăcat în 
pantaloni negri și haină gri. Părul îi crescuse, șuvițe rebele 
atârnându-i până la gulerul hainei, își dădu seama Laurel în timp ce 
el mângâia cu blândeţe câinele. 

Ciudat era faptul că el nu părea să fie surprins de prezenţa ei, cu 
toate că ochii îi sclipeau bizar, transmițând ceva ce Laurel nu putea 

înțelege. 

Oliver îndepărtă încet câinele, adresându-i-se foarte firesc: 

— Bună, Laurel! 

— Am crezut că ești în Elveţia! reuși Laurel să spună, uimită, 
sprijinindu-se de balustrada scării, fiindu-i teamă ca nu cumva 
picioarele să-i cedeze. 

— Ştiu, răspunse el scurt. Hai să intrăm în casă! 

O luă de braţ, și în ciuda halatului gros, Laurel era conștientă de 
strânsoarea degetelor lui. 

— Ai fost foarte ageră, zise el la fel de concis, închizând ușa. 

Laurel își simți gura uscată, tremurând de nesiguranță sub 
privirea întunecată și încruntată a lui Oliver. 

— Eu... n-am ştiut că mă cauti. 

— Termină Laurel, rosti el tărăgănat, cu ironie. Știu că poţi mai 
mult, așa cum știi că avem mai multe lucruri de discutat. 

— Dacă te referi la ceea ce am scris în agendă începu ea nesigură 
a fost o greşeală de care mi-am dat seama pe parcurs. Era ceea ce 
credeam eu că simt în legătură cu tine, înainte să-mi dau seama că... 
niciodată n-aş fi putut face ce plănuisem. 

— Deci, să înțeleg că până la urmă nu mă urăști? 

În privirea lui era o notă curioasă de nesiguranță, ce o făcu pe 
Laurel ca pulsul să-i bată nebunește. 

Se întoarse privind către masă, uimită să descopere un exemplar 
al cărții lui. O ridică ușor, zăpăcită de faptul că el o urmărea atent. 

— Ai citit-o? 

Laurel dădu din cap în semn că nu. 

— Mi-aş dori s-o citeşti, dar nu chiar acum. Mai întâi trebuie să 

discutăm. De ce ai fugit de mine, Laurel? Şi nu numai o dată. Și 
atunci, în librărie, ai dispărut în timp ce eu încercam să-ţi spun că 
vreau să-ţi vorbesc. Deci o văzuse, nu fusese doar imaginaţia ei că ar 
fi încercat să-i comunice ceva. 

— Despre ce să discutăm? Am crezut că experimentul tău a luat 
sfârșit. 

— Despre ce naiba vorbeşti? întrebă el schimbându-și brusc 
expresia feței, apoi murmurând răgușit: pentru Dumnezeu, Laurel, 
chiar trebuie să mergi prin casă pe jumătate dezbrăcată? Cum naiba 
să mă concentrez la ceea ce spun, când nu mă pot gândi decât la 
faptul că nu porți nimic sub halatul ăla și cât de disperat sunt să te 
ating. Dumnezeule, Laurel, dacă ai şti cât de mult te-am dorit în 
ultimele luni. A fost un iad, dar nimic nu se compară cu asta. Te 
iubesc — spuse el cu o voce profundă — și Dumnezeu să mă ierte, cu 
toate că mi-am jurat că n-o să te șantajez emoţional ca să te am în 
brațele mele. Dar nu mă pot abtine, la fel cum nu mă pot abtine să 
nu fac asta. Te iubesc, lucru care mă sfâșie, încheie Oliver 
nedeslușit, sălbatic, prinzând-o în braţe și sărutând-o fierbinte. 

Laurel simţi o nevoie imperativă, care nu semăna cu nimic din ce 
experimentase anterior. Pentru câteva clipe, își impuse să nu simtă 
nimic mai mult decât dorinţa pentru el, răspunzând cu ardoare 
apropierii lui, savurând senzaţia rece când își trecu degetele prin 
părul lui des, alunecându-i pe umerii puternici, înainte ca el s-o 
elibereze. 

— Laurel, nu poţi să te comporti așa cu mine fără să simţi nimic, 
murmură el privind-o de la distanță. 

— Nu? îl privi Laurel cu sfială pe sub genele dese, conștientă 

brusc de puterea pe care o avea asupra lui. El chiar o iubea! 

— Laurel! 

Oliver o privi speriat, rugător, dar de data asta ea fu aceea care 
se apropie de el, deschizându-i ușor nasturii de la cămașă, 
punându-și încet palma în locul unde inima lui bătea puternic. 

— În regulă, poate este doar atracţie fizică, dar poate fi baza la 
ceva mai mult, ceva ce pe viitor... El se opri, Laurel simţindu-i inima 
vibrând de întrebări şi de iubire. 

— Oliver, nu ţine doar de fizic, spuse ea tremurând. Eu chiar te 
iubesc. De aceea am fugit. Am crezut că doar mă foloseşti şi de aceea 
n-am mai putut rămâne. 

— Oh, Dumnezeule, murmură el răgușit. Am irosit atât de mult 
timp. La început am vrut doar să te ajut, sau cel puţin asta mi-am 
spus. Te rog, încearcă să mă înţelegi, Laurel. În toţi acești ani am 
purtat o greutate imensă de vină, gândindu-mă la ce ţi-am făcut. Am 
încercat să te găsesc imediat după ce mi-am dat seama că am greșit, 
dar fără succes, și când în sfârșit te-am reîntâlnit și te-am văzut atât 
de speriată și de plină de ură pentru mine, am simtit că trebuie să 
te ajut. Dar a fost un plan care s-a întors împotriva mea. Poate că 
acum este momentul să recunosc că de când te-am întâlnit prima 
dată ai aprins ceva în mine, ceva ce nu aveam dreptul să simt și din 
cauza asta m-am comportat ca un nebun cu tine. Mama mea m-a 
avertizat că te judecam greșit, dar n-am ascultat-o. Îţi sunt dator 
să-ţi explic relația mea cu Peter, verișorul meu, moartea lui... 

Oliver se opri și Laurel îl luă cu căldură de mână. 

— Nu încerc să scuz ceea ce nu poate fi scuzabil, continuă el 
confuz, dar în acel moment toate erau amestecate nebunește. După 

moartea lui Peter îl visam în fiecare noapte, întrebându-mă dacă nu 
ar exista o cale prin care să-l salvez și într-un fel sau altul te-am 
implicat și pe tine în povestea mea. Când mi-am revenit și am 
descoperit adevărul, era deja prea târziu, iar coșmarurile cu Peter au 
fost înlocuite de cele cu expresia ta rănită care nu încetau să mă 
urmărească. 

Abia acum înţelegea Laurel de ce îi spusese că nu era singura 
care suferea din cauza lor. 

— Te-am întâlnit din nou şi de data asta eram hotărât să mă 
revanșez, dar în același timp mă luptam cu mine însumi. O parte din 
mine vroia să fie altruistă, să te ajute să te eliberezi complet de 
trecut, iar cealaltă era geloasă şi posesivă, dorindu-mi să fii liberă ca 
să poţi fi a mea și nu a altui bărbat. Am dus o bătălie permanentă 
împotriva dragostei mele pentru tine, încercând să nu te rănesc cu 
ceea ce simţeam. Mi-am spus că trebuie să stau deoparte și să te las 
să faci propriile alegeri, dar în tot acest timp... în tot acest timp 
te-am vrut doar pentru mine. Vroiam să mi te dăruiești mie și numai 
mie, să mă iubești la fel de mult cât te iubeam eu. De asemenea, nu 
vroiam să te atrag într-o relaţie bazată doar pe atracţie fizică, înainte 
să descoperi ce înseamnă dragostea pentru viaţă, dragostea pentru 
mine. Dar asta nu m-a împiedicat să fiu al naibii de gelos când am 
crezut că ţi-ai petrecut noaptea cu Chas, oferindu-i ceea ce mi-ai fi 
putut oferi mie. Aproape înnebunisem atunci de gelozie, la fel cum 
mă chinuia dorința de a te atinge de fiecare dată când mă apropiam 
de tine. Uneori trebuia să-mi impun să nu te ating. Dar cu toate 
astea nu am putut să mă opresc să nu te iubesc și m-a torturat 
gândul că eram destinat să mă confunzi mereu cu tatăl tău vitreg. 

— Obișnuiam să te visez, mărturisi Laurel tremurând. Începusem 
să visez că tu erai acela care mă atinge, și nu el și... — respiră adânc, 
recunoscând pentru prima dată -... în visele mele îmi plăcea ca tu să 
mă atingi. Poţi să mă înţelegi? Trebuia să-mi interzic să mai visez la 
tine pentru că era ca și cum aș fi recunoscut că mi-ar fi plăcut să fiu 
atinsă de el. Și de aceea am preferat să cred că vreau să mă răzbun 
pe tine, dar... Buzele lui opriră cuvintele pe care Laurel ar fi vrut să 
le spună, iar când îi dădu drumul ea încă mai tremura de plăcere la 
atingerea lui. 

— Laurel... 

— N-aș fi plecat cu Chas, dacă n-aş fi văzut acele notițe, acea 
carte... 

— Care notițe? 

Laurel îi explică despre notițele pe care le citise, când urcase 
să-i aducă haina, înainte să plece la Arles, iar încruntarea lui dispăru. 

— Laurel, n-am scris acele notițe pentru că intentionam să scriu 
despre tine, spuse el cuprinzându-i obrajii în palme. Din 
întâmplare, tu ești în cartea mea, amândoi suntem acolo, dar nu așa 
cum îţi imaginezi tu. Este povestea noastră și sper ca atunci când o 
vei citi vei fi de acord că este cel mai bun lucru pe care l-aș fi putut 
crea, dar acele notițe...poţi să le numești obișnuință, dacă vrei. Le 
scriam doar pentru că mă ajutau să-mi clarific gândurile. Știam 
atunci că nu sentimentul de vină era principalul meu motiv și că 
atitudinea mea faţă de tine era departe de a fi altruistă. Speram ca 
acele cuvinte scrise pe hârtie să mă ajute să înţeleg ce simțeam 
pentru tine, să-mi înțeleg pur și simplu trăirile. Iar ele mi-au 
confirmat ceva ce inima mea știa deja, și anume că mă îndrăgosteam 

nebunește și irevocabil de tine. Cât despre cărţile pe care le-am 
cumpărat în timp ce eram la Arles, mi-a venit o idee pentru o nouă 
carte. Cât timp am lucrat ca reporter, am scis despre deținuți și 
vroiam să fac niște investigaţii privind personalitatea criminalului. 
Atunci când am văzut acele cărți, m-am lăsat purtat de impuls și 
le-am cumpărat. Eram atât de nebunește îndrăgostit de tine, încât 
nu mai gândeam logic... Vezi, spuse Oliver, amândoi am tras 
concluzii greșite, acuzându-ne pe nedrept unul pe celălalt. Când am 
văzut ce scrisesei tu... Dacă ai fi știut că aveai o armă mult mai 
puternică la îndemână... spuse el reamintindu-i că rostise exact 
aceleași cuvinte și atunci...dragostea mea pentru tine... îi șopti el la 
ureche. Poţi să mă ierti, Laurel? o întrebă el cu o durere în glas din 
care ea înţelese că nu se va putea ierta niciodată pe el însuși. 

Dar dragostea ei îi umplea din ce în ce mai mult sufletul, lăsând 
în urmă trecutul și toată durerea. 

— Doar dacă îmi promiţi că te vei ierta pe tine însuţi, spuse ea 
încet. Toate greșelile sunt umane, îți amintești? Și după ce ti s-a 
întâmplat cu Peter, pot înţelege... 

— Nu.... Nu ştiu ce am făcut să te merit, Laurel, răspunse el 
acoperind-o cu sărutări. Vreau să citeşti cartea. Am scris-o pentru 
tine, ca dovadă a dragostei mele. Este mai mult despre mine, despre 
ceea ce ţi-am făcut, despre chinul dragostei mele... 

Laurel își puse degetele pe buzele lui, îndemnându-l să nu se 
mai tortureze. 

— Și are un final fericit? 

O clipă, Oliver păru încurcat, dar când zări zâmbetul ei, redeveni 
cel pe care Laurel îl cunoștea și-l iubea. 

— Mă interesează mai mult începuturile fericite, răspunse el 
zâmbind la rândul lui. Și am impresia că tocmai urmează să încep 
ceva. Cât de repede te simţi în stare să te căsătorești cu mine? Mă 
îndoiesc că vom scăpa ieftin, mai ales câte a făcut Elizabeth să te 
aducă aici. 

— Şi cât a insistat întrebându-mă dacă nu credeam că ești 
îndrăgostit de mine... spuse Laurel fericită. 

— Hmm...deci a ştiut întotdeauna. Deși am crezut că până și sora 
mea va fi surprinsă aflând că m-am îndrăgostit de o fată care avea 
atunci abia cincisprezece ani. Îmi tot repeta că nu-ţi sunt indiferent, 
dar eu vroiam să aud asta de la tine...Simţi ceva ? Îi șopti el ușor, 
seducător la ureche. Simti ceva pentru mine, Laurel? 

— Totul, rosti ea, plutind de fericire sub sărutul lui fierbinte. 

— Imediat ce voi putea, te voi duce în Provence, spuse Oliver 
luând-o în braţe. Dar de data asta nu ca secretară, ci ca soţia mea și 
în patul meu. 

— Curând? sugeră Laurel, plină de speranţă, ridicându-se ușor pe 
vârfuri ca să-i poată săruta buzele, confirmându-i dragostea. 

Dragostea lor, gândi Laurel amețită de plăcerea buzelor lui. O 
dragoste la care nu visase niciodată că va fi a ei. 

— Foarte curând, promise el nerăbdător. Cu cât mai repede, cu 
atât mai bine! 


Sfârşit 


